[ ৮২ ] ওজা ছাত্ৰ— নহয় দেও! ই হলধৰেও মচিব লাগিছিল। সিও একো নকৰিলে।\nসোমেশ্বৰ— (প্ৰবেশ কৰি আৰু অধ্যাপকৰ ভৰিত পৰি) দেও, ক্ষমা কৰক। মোৰহে জগৰ। মই মূৰ্খই এনেটো কৰিব নাপাওঁ। আপুনি ঘৰ মচো বোলাঁতে মোৰ পাপ লাগিল। আৰু নকব। মই এতিয়াই ঘৰ মচি দিম। কিবা অলপ কামতহে অলপ দেৰি হ’ল। (সোমেশ্বৰ ভৰিৰ পৰা উঠে) হেৰা হলধৰ, যোৱা, গোবৰ-মাটি আনাগৈ; মই এতিয়াই পানী আনি দিওঁ।\nঅধ্যাপক— ৰ’বা গিৰিধৰ। খং নাখাবাচোন। মই ইহঁতক সুধি-পুছি চাওঁ। (ছাত্ৰবিলাকৰ প্ৰতি) হেৰ তহঁতে মোক ইয়াৰ পৰা খেদাইহে এৰিবি। বামুণৰ গাওঁখনতে [ ৮৬ ] থাকি কোনোমতে এমুঠি চাউল খাইছিলোঁ। তহঁতৰ উৎপাতত তাৰ মুদা মৰিল। গিৰিধৰ বাপা, যোৱা তুমি ঘৰলৈ যোৱা। কলথোকাৰ দাম যি হয় ময়েই দিম। আৰু আজিৰ পৰা মই পঢ়াশালি এৰিলোঁ। কিবাকিবি বহী-কাকত আছে; আজি ভাটী-পৰলৈ হৰকান্ত বাপুক মাতি আনিবা। তোমালোক দুজনক চমজাই দি মই আজিয়েই যাম।\nওজা— বাৰু ৰ’ব, মই দেওক মাতি লৈ আহোঁ। (ওজা ওলাই যায় আৰু অধ্যাপকক মাতি আনে।)\nগিৰিধৰ— দেও, আপুনি মোক খং কৰে কিয়? বাৰু ছাত্ৰহঁতক একোবাৰ সোধক।


অসমে শীঘ্ৰে লাভ কৰিব “ভাল খবৰ”\nকেন্দ্ৰীয় গৃহ মন্ত্ৰী অমিত শ্বাহক সাক্ষাতৰ পিছতে হিমন্ত বিশ্ব শৰ্মাৰ ঘোষণা\nJanuary 2, 2020 3:54 pm\nঅমিত শ্বাহৰ সৈতে হিমন্ত বিশ্ব শৰ্মাৰ ফাইল ছবি।\nকা-বিৰোধী প্ৰতিবাদৰ চাপত বিজেপিয়ে অসমত ইয়াৰ “দাগলগা ভাবমূৰ্তি” উদ্ধাৰৰ বাবে শীঘ্ৰেই “কিবা এক ডাঙৰ” ঘোষণা কৰিব পাৰে।\nবিজেপিয়ে ৰাজ্যখনত ২০১৬ চনৰ বিধান সভা নিৰ্বাচন আৰু ২০১৪ আৰু ২০১৯ৰ লোক সভা নিৰ্বাচনত অসাধাৰণ নিৰ্বাচনী সাফল্য অৰ্জন কৰিছিল।\nএতিয়া নাগৰিকত্ব (সংশোধন) আইনক লৈ গেৰুৱা দলটো শ’লঠেকত পৰিছে।\nঅসমৰ মন্ত্ৰী হিমন্ত বিশ্ব শৰ্মাই বুধবাৰে কেন্দ্ৰীয় গৃহ মন্ত্ৰী অমিত শ্বাহক সাক্ষাতৰ পিছতে ঘোষণা কৰিছে যে অসমক লৈ শীঘ্ৰেই “ভাল খবৰ” আহি আছে।\n“অসমীয়াৰ পৰিচয়ৰ সমস্যা, আমাৰ জনজাতীয় সম্প্ৰদায়সমূহৰ আশা-আকাংক্ষা আৰু উত্তৰ-পূবত ৰাষ্ট্ৰীয়তাবাদী চিন্তা প্ৰক্ৰিয়াক সবল কৰা সন্দৰ্ভত তেওঁ (শ্বাহ)ৰ সৈতে এক দীঘলীয়া আলোচনা কৰিলো। সোনকালেই কিছু ভাল খবৰ শুনিবলৈ পাম,” শৰ্মাৰ টুইট।\nHappy to spend this #NewYear afternoon with Sri @AmitShah whom I adore for his clear thoughts. Hadalong discussion with him about identity issues of Assamese, aspirations of our tribals community and strengthening nationalist thought process in NE. Will hear some good news soon\n— Himanta Biswa Sarma (@himantabiswa) January 1, 2020\nশৰ্মাই নতুন দিল্লীত বুধবাৰে অনুষ্ঠিত বিজেপি নেতাসকলৰ এক বৈঠকতো অংশগ্ৰহণ কৰে।\nঅমিত শ্বাহে বিজেপিৰ বৈঠকখনৰ সভাপতিত্ব কৰিছিল, আৰু খবৰমতে কা-ৰ প্ৰচাৰ কাৰ্য্যসূচী সম্পৰ্কে আলোচনা হৈছিল।\nকিন্তু, বিজেপিয়ে ভালকৈ জানে যে অসমত আৰু বিশেষকৈ ব্ৰহ্মপুত্ৰ উপত্যকাত ইয়াৰ প্ৰচাৰ কাৰ্য্যসূচী কোনেও গ্ৰহণ নকৰিব।\nগেৰুৱা দলটোৰ নেতাসকল পতিয়ন গৈছে যে অসমত কা-বিৰোধী আকস্মিক প্ৰতিবাদ দেশজুৰি বৃহত্তৰ প্ৰতিবাদলৈ পৰ্য্যৱসিত হ’ল।\nহিমন্ত বিশ্ব শৰ্মাৰ টুইট এক স্পষ্ট ইংগিত যে বিজেপিয়ে অসমৰ কা-বিৰোধী প্ৰতিবাদক প্ৰশমিত কৰিবলৈ “কিবা এটা ডাঙৰ” পৰিকল্পনা কৰিছে।\nঝাৰখণ্ডৰ নিৰ্বাচনী পৰাজয়ৰ পিছত বিজেপি নেতাসকল অসমত প্ৰতিটো খোজতে সতৰ্ক হ’ব যিহেতু ২০২১ চনত ৰাজ্যখনত বিধান সভা নিৰ্বাচন হোৱাৰ কথা।\nব্ৰহ্মপুত্ৰ উপত্যকাৰ লোকসকল উদ্বিগ্ন হৈ আছে যে কা-ৰ বাবে অসমত ১.৩ কোটি হিন্দু বাংলাদেশীয়ে সংস্থাপন পাব।\nহিমন্ত বিশ্ব শৰ্মাকে ধৰি একাংশ বিজেপি নেতাই ধাৰাবাহিকভাৱে দাবী কৰি আহিছে যে কেৱল ৫.৪ লাখ মানুহহে অসমত নাগৰিকত্ব পোৱাৰ বাবে যোগ্য হ’ব, কিন্তু এই প্ৰতিশ্ৰুতি কোনেও গ্ৰহণ কৰা নাই।


Richest Kid: ৯ বছৰীয়া এই শিশুটিৰ আৰাম দেখিলে আপুনিও আচৰিত হ'ব ! প্ৰাইভেট জেটত ব্ৰেকফাষ্ট কৰে শিশুটিয়ে, কেইবাখনো বিলাসী গাড়ীৰ মালিক ...– News18 assam\n৯ বছৰীয়া এই শিশুটিৰ আৰাম দেখিলে আপুনিও আচৰিত হ'ব ! প্ৰাইভেট জেটত ব্ৰেকফাষ্ট কৰে শিশুটিয়ে, কেইবাখনো বিলাসী গাড়ীৰ মালিক ...\nRichest Kid: মম্ফা জুনিয়ৰ হৈছে ৯ বছৰীয়া শিশুটোৰ নাম, যি আফ্ৰিকাৰ আটাইতকৈ ধনী সন্তান হৈ পৰিছে। এই বয়সত, তেওঁ কোটি কোটি টকাৰ সম্পত্তিৰ গৰাকী হৈ পৰিছে।\nLast Updated : January 27, 2022, 15:49 IST\nকম বয়সতে, যদি আপুনি বহুমুখী প্ৰতিভাৰে সমৃদ্ধ, বহুতো শিশু দেখিছে। কিন্তু কম বয়সতে, সম্পত্তিৰ গৰাকী হোৱাটো খুব কম দেখা গৈছিল। শিশুটোৰ বয়স মাত্ৰ ৯ বছৰ, কিন্তু তেওঁৰ ইমান সম্পদ আছে যে দৰ্শকৰ চকু থৰ হয়। ব্ৰেণ্ডেড কাপোৰ, ব্ৰেণ্ডেড জোতা, দামী ঘড়ী, বাংলো, তেওঁৰ সকলো বোৰ গাড়ী। যদি অভাৱ হয়, কেৱল বয়সৰ সেই পৰ্যায়ত, যেতিয়া তেওঁলোক তেওঁলোকৰ নিজৰ গাড়ী চলাব পাৰিব।\nআটাইতকৈ ধনী ব্যক্তিজনৰ পুত্ৰইও আটাইতকৈ ধনী শিশুৰ তালিকাত যোগদান কৰিছে। কিন্তু যি সময়ত দেউতাকৰ খাপ খাবলৈ বহু বছৰ লাগিছিল, এই শিশুটোৱে ৯ বছৰ বয়সত উপনীত হৈছে আৰু আফ্ৰিকাৰ আটাইতকৈ ধনী সন্তান হৈ পৰিছে।\n৯ বছৰীয়া শিশু\nমম্ফা জুনিয়ৰ হৈছে ৯ বছৰীয়া শিশুটোৰ নাম, যি আফ্ৰিকাৰ আটাইতকৈ ধনী সন্তান হৈ পৰিছে। এই বয়সত, তেওঁ কোটি কোটি টকাৰ সম্পত্তিৰ গৰাকী হৈ পৰিছে। তেওঁ এই সম্পদ বহুত উপভোগ কৰে। মম্ফাৰ দেউতাক ইছমাইলিয়া মুস্তাফা নিজেই এজন কোটিপতি। এতিয়া আপোনাক কওঁ মোম্ফাৰ কি আছে যিয়ে তেওঁক বাকী শিশুবোৰতকৈ পৃথক কৰে আৰু ধনী সকলৰ তালিকাত অন্তৰ্ভুক্ত কৰে। মম্ফাৰ নিজৰ এক বিলাসী প্ৰাসাদ আছে। গাড়ীৰ এটা দীঘলীয়া শাৰী আছে। নিজা এখন বিমান আছে, সন্মুখত আৰু ভিতৰত বহি আছে, মম্ফাৰ ছবি প্ৰায়ে দেখা যায়। ৫ বছৰ বয়সত তেওঁৰ মালিকানাধীন প্ৰথমখন গাড়ী আছিল ছিলভাৰ বেন্টলী (Silver Bentley)।\nতেওঁৰ দেউতাকক ধন্যবাদ, তেওঁ আটাইতকৈ ধনী হৈ পৰিছে\nতেওঁৰ পুত্ৰৰ দৰে, মম্ফা ছিনিয়ৰ অৰ্থাৎ ইছমাইলিয়া মুষ্টেলিয়া মুস্তাফাও বিলাসিতাৰ অনুৰাগী। ৰাইচিৰ প্ৰতিনিধিৰ বাছনি তেওঁৰ দেউতাকৰ পৰা মম্ফাক দিয়া হয়। এই ক্ষেত্ৰত, পিতৃ আৰু পুত্ৰ একে। দুয়োজনে প্ৰায়ে তেওঁলোকৰ ব্যক্তিগত জেট, গাড়ীৰ উপস্থিতি আৰু তেওঁলোকৰ ছ'চিয়েল মিডিয়া একাউণ্টত বাংলোৰ উপস্থিতিৰ সৈতে ফটো শ্বেয়াৰ কৰে। মম্ফাৰ ২৫ হাজাৰৰো অধিক ইনষ্টাগ্ৰাম অনুসৰণকাৰী আছে। যিসকল লোকৰ মাজত তেওঁ বিলাসিতা ভাগ বতৰা কৰে তেওঁলোকেও তেওঁলোকক বহুত ভাল পায়। অৱশ্যে, যদি আমি ৯ বছৰীয়া মম্ফাৰ কথা কওঁ, তেন্তে তেওঁ লাগোছ দ্বীপৰ মমবৰবাহ ডি চেঞ্জৰ মুখ্য কাৰ্যবাহী বিষয়া হিচাপে তেওঁৰ নামত সকলো সম্পত্তি সৃষ্টি কৰিছে। একে সময়তে, দেউতাক ইছমাইলিয়া মুস্তাফাই ডুবাই আৰু নাইজেৰিয়াকে ধৰি সমগ্ৰ বিশ্বতে বাংলো নিৰ্মাণ কৰিছে।\nFirst published: January 27, 2022, 15:48 IST\nCrorepatiShocking newsViral News


বিজেপিৰ নিৰ্বাচনী ইছ্যু জম্মু-কাশ্মীৰৰ পৰা ধাৰা ৩৭০ বিলুপ্তি! ঝাৰখণ্ডত অমিত শ্বাহে বজালে ৰণশিঙা… - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nবিজেপিৰ নিৰ্বাচনী ইছ্যু জম্মু-কাশ্মীৰৰ পৰা ধাৰা ৩৭০ বিলুপ্তি! ঝাৰখণ্ডত অমিত শ্বাহে বজালে ৰণশিঙা…\nডিজিটেল ডেস্কঃ আগন্তুক কেইটামান দিনৰ ভিতৰতে দেশৰ ৩ ৰাজ্যত অনুষ্ঠিত হ’ব বিধানসভা নিৰ্বাচন। বিধানসভা নিৰ্বাচনক লৈ ইতিমধ্যে প্ৰস্তুতি আৰম্ভ কৰিছে ৰাজনৈতিক দলসমূহে। বিজেপিয়ে এইবাৰ বিকাশ আৰু উন্নয়নৰ উপৰিও জম্মু-কাশ্মীৰৰ পৰা ধাৰা ৩৭০ আৰু ৩৫ (এ) বিলুপ্তিক নিৰ্বাচনী ইছ্যু হিচাপে ব্যৱহাৰ কৰি কাষ চাপিব জনতাৰ।\nতাৰেই প্ৰমাণ দেখা পোৱা গ’ল ঝাৰখণ্ডৰ জামতড়াত কেন্দ্ৰীয় মন্ত্ৰী তথা বিজেপিৰ ৰাষ্ট্ৰীয় অধ্যক্ষ অমিত শ্বাহে প্ৰদান কৰা ভাষণত। ঝাৰখণ্ডৰ মুখ্যমন্ত্ৰী ৰঘুবৰ দাসৰ ‘জন আশীৰ্বাদ যাত্ৰা’ৰ শুভাৰম্ভ কৰি প্ৰদান কৰা ভাষণত কেন্দ্ৰীয় মন্ত্ৰীগৰাকীয়ে কয়, ‘এইবাৰ নিৰ্বাচনত প্ৰমাণ হ’ব জনতাই কাৰ সৈতে থাকিব বিচাৰে। অনুচ্ছেদ ৩৭০ৰ পক্ষত থকা সকলৰ সৈতে নে যিয়ে ৩৭০ ধাৰাৰ বিলুপ্তি ঘটাই পাকিস্তানক উচিত শিক্ষা দিবলৈ সক্ষম হৈছে, তাৰ সৈতে থাকিব বিচাৰে সেয়া এইবাৰ নিৰ্বাচনত জনতাই প্ৰমাণ কৰি দেখুৱাব।’\nভাষণত অমিত শ্বাহে কয় যে কেন্দ্ৰীয় চৰকাৰে জম্মু-কাশ্মীৰৰ পৰা ধাৰা ৩৭০ৰ বিলুপ্তি ঘটোৱাৰ পিছত বিশ্বৰ মজিয়ালৈ এটা বাৰ্তা গৈছে যে জম্মু-কাশ্মীৰ ভাৰতৰ অভিন্ন অংগ। অমিত শ্বাহে কংগ্ৰেছ আৰু জে এম এমক আক্ৰমণ কৰি সদনৰ মজিয়াত ধাৰা ৩৭০ৰ বিলুপ্তি ঘটোৱাৰ বাবে চৰকাৰে লোৱা সিদ্ধান্তৰ বিৰোধিতা কৰা সকলে পৰোক্ষভাৱে পাকিস্তানক সমৰ্থন জনোৱা বুলি মন্তব্য কৰে।\nভাৰত-দক্ষিণ আফ্ৰিকাৰ টি-২০ মেচ, টছত জিকি প্ৰথমে বলিঙৰ সিদ্ধান্ত টীম ইণ্ডিয়াৰ…\nহোৱাটছএপ ব্যৱহাৰকাৰীলৈ সুখবৰ, ষ্টেটাছ দিওতে লাভ কৰিব এই নতুন সুবিধা…


Job6| AsmULB | STEP | তেতিয়া ইয়োবে উত্তৰ কৰি কলে,\n1তেতিয়া ইয়োবে উত্তৰ কৰি কলে, 2অস, মোৰ মনৰ বেজাৰ জুখিব পৰা হলে, আৰু তাৰ লগতে এফালে মোৰ ক্লেশকো দিব পৰা হলে, কেনে ভাল আছিল। 3কিয়নো সেয়ে হোৱা হলে, ই সমুদ্ৰৰ বালিত্কয়ো গধুৰ হলহেঁতেন; এই হেতুকে মোৰ বাক্য অবিবেচনাযুক্ত।\n4কিয়নো সৰ্ব্বশক্তিমান জনাৰ বাণবোৰ মোৰ অন্তৰত সোমাল, মোৰ প্ৰাণে সেইবোৰৰ বিষ পান কৰিছে; ঈশ্বৰীয় ত্ৰাস-সৈন্যসমুহে মোৰ বিৰুদ্ধে বেহু পাতিছে। 5বনৰীয়া গাধই ঘাঁ পালে জানো চিঞৰে? বা গৰুৱে দানা পালে জানো হেম্বেলিয়ায়? 6যিহৰ সোৱাদ নাই, তাক জানো লোণ নিদিয়াকৈ খোৱা যায়? বা কণীৰ বিজত জানো আস্বাদ আছে?\n7মোৰ প্ৰণে যি যি চুবলৈ অসন্মত, সেইবোৰেই মোৰ ঘিণলগীয়া আহাৰস্বৰূপ হল। 8অস, মোৰ নিবেদন সাম্ফল হোৱা হলে, আৰু ঈশ্বৰে মোৰ বাঞ্ছনীয় দিয়া হলে, কেনে ভাল আছিল। 9অস, ঈশ্বৰে অনুগ্ৰহ কৰি মোক গুড়ি কৰা হলে, তেওঁ হাত মেলি মোক কাটি পেলোৱা হলে, কেনে ভাল আছিল।\n10সেয়ে হোৱা হলেও মই শান্তনা পালোহেঁতেন, এনে কি, মই নিদাৰুণ যান্ত্ৰণাতো উল্লাস কৰিলোহেঁতেন; কিয়নো মই পবিত্ৰ জনাৰ বাক্য অস্বীকাৰ কৰা নাই। 11মোৰ বলনো কি, যে, মই অপেক্ষা কৰিম? আৰু মোৰ শেষগতি নো কি, যে, মই সহি থাকিম?\n12মোৰ বল জানো শিলৰ বল? বা মোৰ মাংস জানো পিতলৰ? 13মই একেবাৰেই উপায়হীন নহওঁ নে? আৰু বুদ্ধি-কৌশল মোৰ পৰা সমুলি দূৰ কৰা নহল নে?\n14নিৰাশ হৈ যোৱা জনে নিজ বন্ধুৰ পৰা দয়া পাব লাগে; সেয়ে নহলে, কিজানি তেওঁ সৰ্ব্বশক্তিমান জনাৰ ভক্তি ত্যাগ কৰিব। 15মোৰ ভাইবিলাক পৰ্ব্বতৰ জুৰিৰ নিচিনা বিশ্বাস-ঘাতক, বৈ শুকাই যোৱা জুৰিৰ লোৰৰ নিচিনা অবিশ্বাসী। 16সেইবোৰ বৰফৰ কাৰণে ঘোলা হৈ পৰে, আৰু হিম সেইবোৰত লীন হৈ যায়; 17কিন্তু জহকাল হোৱামাত্ৰে সেইবোৰ লুপ্ত হয়, আৰু ঘামকালত নিজ ঠাইৰ পৰা নাইকীয়া হয়।\n18সেইবোৰৰ কাষে কাষে যোৱা পতিকদলবোৰে বাট এৰি, উঠি গৈ অৰণ্যত সোমাই বিনষ্ট হয়। 19তোমাৰ পতিকদলবোৰ সেইবোৰক বিচাৰে, আৰু চিবাৰ যাত্ৰীসমূহে সেইবোৰলৈ অপেক্ষা কৰে; 20কিন্তু তেওঁবিলাক আশাত বঞ্চিত হয়, তেওঁবিলাক সেই ঠাইলৈ গৈ হতাশ হয়।\n21কিয়নো এতিয়া তোমালোক একো নোহোৱা; তোমালোকে আপদ দেখি ভয় পাইছা। 22মই জানো তোমালোকক কৈছিলোঁ, যে, মোক কিছু দিয়া, তোমালোকৰ সম্পত্তিৰ পৰা মোক উপহাৰ দিয়া, 23বা শত্ৰূৰ হাতৰ পৰা মোক ৰক্ষা কৰা, নাইবা সত্যাচাৰীহঁতৰ হাতৰ পৰা মোক মুক্ত কৰা?\n24মোক শিক্ষা দিয়া, তাতে মই নিমাতে থাকিম; আৰু মোৰ ভুল কি তাক মোক বুজায় দিয়া। 25ন্যায় বাক্য কেনে বলৱান! কিন্তু তোমালোকৰ তৰ্ক-বিতৰ্কত কি দোষ প্ৰকাশিত হয়?\n26নিৰাশ হোৱা লোকৰ বাক্য বায়ুতুল্য দেখিও, তোমালোককে কথাতেহে দোষ দিব খুজিছা নে? 27তোমালোকে দেখোন পিতৃহীনৰেই চিঠি খেলালাহেঁতেন, আৰু নিজ বন্ধুকো বেপাৰৰ বস্তু কৰিলাহেঁতেন।\n28এতিয়া তোমালোকে অনুগ্ৰহ কৰি মোলৈ চোৱা; কিয়নো মই নিশ্চয়ে তোমালোকৰ আগত মিছা কথা নকওঁ। 29মই মিনতি কৰোঁ, তোমালোকে পুনৰায় আৰম্ভ কৰা, কোনো অন্যায় নহওঁক; আকৌ কওঁ, পুনৰায় আৰম্ভ কৰা, মোৰ ধাৰ্ম্মীকতা এতিয়াও থিৰে আছে। মোৰ জিবাত জানো অন্যায় আছে? মোৰ জিবাই জানো চাকি চায় মন্দ বিষয়ৰ আস্বাদ বুজিব নোৱাৰে?


সংসাৰৰ সোণসেৰীয়া সাধু-মনজিত – ফটাঢোল\nসোণমইনাৰ ফেইচবুকৰ পোষ্ট,\n“লক ডাউনত একেবোৰ মানুহকে দেখি দেখি আমুৱাইছেগৈহে দেই।”\nকমেণ্টত সেই বিষয়ে বিশদ চৰ্চা। হয়ভৰ দি এজাক বন্ধু বান্ধৱ। স্বাভাৱিকভাৱেই মইনামতীৰ শেনচকু পৰিল নহয় তাত। তাৰপিছত মহাভাৰত আৰম্ভ।\n: অঁ, প্ৰেমতপৰাৰ দিনত মোক চাবলৈ ৰাতি আহিও মোৰ ঘৰ ওলোৱাহি, মনিবেগত সদায় মোৰ ফটো আৰু এতিয়া ফেইচবুকত পোষ্ট, মোক দেখি দেখি আমনি পাইছা। সৱ মতা মানুহবোৰ একেই। পতাবৰ বাবে যিকোনো কাম কৰিবলৈ সাজু হৈ যায়। পতাই লোৱাত পিছত দুদিনতে আমুৱালে। নাথাকোঁ তোমাৰ লগত লকডাউন খুলিলেই মাৰ ঘৰলৈ যামগৈ।\nলাইক কমেণ্টৰ আশাত সোণমইনাই ধেমালিকৈ দিয়া পোষ্টটোৱে গৃহকন্দলৰ লেভেল ইমান ওপৰলৈ নিব বুলি ভবা নাছিল সি। যি বুজিলে এতিয়া অকল দুৰদৰ্শনতেই নহয় ঘৰতো মহাভাৰত হ’ব সেয়া খাটাং হৈ গ’ল। নগদ আধা ঘণ্টালৈ মাত-বোল নাই। ৰূম বন্ধ কৰি ৰোহঘৰত। সোণমইনা বাহিৰত দৰ্জা ঢকিয়াই হাইৰাণ। চিন্তাত তত নাই। পৰিবেশ এনেকুৱা যে, আজিকালি সদায় নিগেটিভ চিন্তাহে আহে। নিগেটিভ চিন্তাই পৰিধি ভাঙি ফেইচবুকত পোষ্ট ভাইৰেল হোৱালৈকে দেখি গ’ল যে, ৱেব পৰ্টেলৰ সাংবাদিকে তাৰ মুখখন ৰঙা গোল চিন এটাৰ ভিতৰত সুমুৱাই কাঁড় মাৰি মাৰি দেখুৱাইছে আৰু চিঞৰি চিঞৰি কৈছে,\n: পাৰিবাৰিক কন্দলৰ চৰম পৰিণতি নৱবিবাহিত বোৱাৰীৰ চাঞ্চ্যলকৰ মৃত্যু। চাওক এই নিমাখিত যেন লগা পুৰুষজন। কেনেকৈ নৱবিবাহিত পত্নীক মানসিক অত্যাচাৰ কৰি আত্মহত্যা কৰিবলৈ বাধ্য কৰোৱালে। ব্লা ব্লা ব্লা ব্লা..\nইফালে কমেণ্টত ৰাইজে ধাৰাষাৰ গালি ভৎসনা।\n“এইবোৰ ভদ্ৰতাৰ মুখা পিন্ধা মানুহ ইহঁতক ফাঁচি দিব লাগে।”\n“এনেকুৱাই এইসৱ মানুহ, মনবোৰ বৰ ঠেক। ৰাস্তাত চোঁচৰাব লাগে।”\nইফালে চিনাকিবোৰৰ ইচ-ইচ, আছ-আছ।\n“ইচ! ইমান ভাল ল’ৰাটো এনেকুৱা ওলাব বুলি ভবাই নাছিলোঁ। ছিঃ লাজ পাইছোঁ নিজৰ আগতে।”\n“হে প্ৰভু কি দিন দেখুৱাইছা, মানুহক ধৰিবই নোৱাৰি দেখোন। সঁচাই মুখা পিন্ধা দেই মানুহবোৰ।”\nফেমিনিষ্ট টাইপৰ কেইগৰাকীয়ে সুবিধা পাই গোটেই পুৰুষ জাতিটোকে টাৰ্গেট কৰিছে।\n“সৱ মতা মানুহ একেই all men are dog. সেয়ে বিয়াই হ’ব নালাগে।”\nদুই চাৰিজনে শ্বেয়াৰো কৰিছে।\n“মানুহ চিনা বৰ কঠিন”\nবুলি কেপচন দি।\nমুঠতে মইনামতীৰ আত্মাৰ সদ্গতিতকৈ সোণমইনাক গালিৰে, কথাৰে চোঁচৰাই বগৰাই থুকুচি পেলোৱা মানুহৰ ভীৰ। ইফালে পুলিচ অাহি পদূলিমুখত। চুবুৰিৰ মানুহৰ ভীৰ, ফিচিঙা-ফিচিঙি, ইচ-ইচ, আছ-আছ, লেই-লেই, ছেই-ছেই। মাক বাপেকে তাক চৰিয়াই চৰিয়াই কান্দিছে সকলো শেষ কৰি দিলি বুলি। মইনামতীৰ ভায়েকে দা লৈ কাটিবলৈ আহিছে, দুই এজনে কোনোমতে ধৰি ৰখাইছে নাই সি নামানে ভিনিহিয়েকক কাটি হে শান্ত হ’ব। তেনেতে চাইৰেণ বজাই ফাউচকে আহি পুলিচে কাউচকে হেণ্ডকাফ লগাই লৈ গ’ল সকলোৰে আগেদি। সোণমইনা দাগী অপৰাধীৰ দৰে তলমূৰকৈ গৈ থাকিল।\nতেনেতে সম্বিত ঘূৰি আহিল, ধেৎ কি ভাবিছোঁ বুলি নিজকে নিজে চৰিয়াই দুৱাৰত ঢকিয়ালে। পিচে সিফালে মাতবোল নাই, ভেণ্টিলেটৰে চাই একো নেদেখিলে। নাই এনেকৈ নহ’ব বুলি দৰ্জা ভাঙিবলৈ অলপ দূৰৰপৰা দৌৰি বাউসীৰে খুন্দা মাৰোঁতেই দৰ্জা খোল খালে। সোণমইনাই কিবাকৈ চম্ভালি নপৰাকৈ থাকিল। দৰ্জা খুলি ওলাই আহি মইনামতী নিৰ্বিকাৰ, আপেল এটা চোবাই চোবাই ক’লে,\n: চাওঁ, হটস্পটটো দিয়াচোন, মোৰ\n২ GB শেষ হৈ গ’ল ‘নমামি’খন আধা চোৱা হ’ল। নমামিৰ জীয়েকক আইতাকে লগ পাব আৰু, সেই সময়তে শেষ হ’ব লাগেনে! ধুইৎ, এতিয়া ঘূৰি আছে ঘূৰিয়ে আছে। ফাল্টু নেটৱৰ্ক। নুখুলিছে বেং।\n« মোৰ কবিতাৰ ছন্দ লাগি-অজান অনুভৱ বৰা\nল’ৰালিৰ ধেমালি : পদ্মলোচন ভৰদ্বাজ »


বনেৰ মৰে চ'ৰা কবিতা - ৱিকিউৎস\nবনেৰ মৰে চ'ৰা কবিতা (২০২১ খ্ৰীষ্টাব্দ)\nলেখক: হানিফ আলী\n55472বনেৰ মৰে চ'ৰা কবিতাহানিফ আলী২০২১ খ্ৰীষ্টাব্দ\nআহমেদ বুক ষ্টোৰ\nৰাধুৰাম চাৰিআলি বজাৰ\n[ ২ ] Boner More Chora Kobita, an Assamese and Bengali poetry by Hanif Ali and published by Ahmed Book Store, Radhuram Chariali Bazar : Dhubri, Assam.\nপ্রকাশক : মােস্তাফিজুৰ ৰহমান আহমেদ\nৰাধুৰাম চাৰিআলি বজাৰ, ৭৮৩৩৩০\nপ্রথম প্রকাশ : মে', ২০২১\nগ্রন্থস্বত্ব © : লেখক\nপ্রচ্ছদ : হাফিজুৰ ৰহমান আহমেদ\nপ্রুফ : হানিফ আলী শিকদাৰ\nআৰু : মােল্ল্যা কম্পিউটাৰ চেণ্টাৰ\nমূল্য : ৭৫.০০ টকা\nযিজনীৰ অসীম ত্যাগৰ বাবে বিশ্বজননীক চাবলৈ সক্ষম হৈছোঁ\nসেই সৰলমতি মা আৰু মােৰ দেউতাৰ পদকলমত\n“না ৰাখি মুখে, না ৰাখি কলমেৰ ডগায়\nৰাখিয়াছি গহিন অন্তৰে\nকতো স্বাদেৰ সুৰ\nঅহে কাজি - ৰবি\nসাজিয়াছ কি ছন্দেৰে”\nবহু স্বপন লৈ আৰম্ভ হোৱা মানৱ জীৱনত সময়ৰ গতিত বহুবোৰ বস্তুই সলনি হৈ যায়। এতিয়া যিটো ভাল লাগে পিছলৈ আকৌ বেলেগ। উদাহৰণ দিবলৈ গ'লে ইয়াৰ শেষ নহব। কিন্তু আকৌ এনে নহয় যে একে সময়তে সকলৰ মন সলনি হৈ যাব।\nআমাৰ ওচৰে-পাজৰে এনে বহু মানুহ আছে যিসকল কিতাপ পঢ়ি ভাল পায়। সেই বাবেই আজিও অসমীয়া সাহিত্যত গ্ৰন্থৰ অভাব নাই। তথাপিও সমাজত বহুতেই কনো এখন উপন্যাস, গল্প বা কবিতাৰ কিতাপলৈ তেনে আগ্ৰহ নাই।\nমই সকলো পাঠকক অনুৰোধ জনাও যে, মোৰ গ্ৰন্থখন সকলোৱে আদৰি লয় যেন।\nহয়তো মোৰ সীমিত জ্ঞানৰ বাবে ক’তো মনৰ নিচিনা হোৱা নাই। মোৰ অজানিতে হোৱা ভুলৰ বাবে ক্ষমা খুজিলোঁ। ধন্যবাদ\nজীৱনৰ আচল মেল\nআৰু কিমান দিন\nতােমাক লৈ যাম\nৰঙীন সমাজৰ চিত্ৰ\n[ ৭ ] জন্ম ঠাই\nএইখন মোৰ জন্ম ঠাই\nৰাখিম যতন কৰি,\nমৰিবও লাগে যদি\nতথাপি নাযাওঁ পাহৰি॥\nযি ঠাইত জন্ম লৈছোঁ মই\nসেইটো আপোন দেশ,\nচাই চাই আমনি লাগিলওঁ\nদেখাৰ নাই শেষ॥\nদক্ষিণত আছে দ’সাগৰ\nউত্তৰত আছে পাহাৰ,\nপূবত উঠে বেলি\nপশ্চিমত যায় মাৰ॥\nযদি আহে বিদ্ৰোহ\nযুজিম দেশৰ হকে,\nপ্ৰাণ যদিওঁ যায়\nদেশ যেন থাকে॥\nইয়াতে জন্ম লৈছোঁ মই\nধুমুহা বতাহ আহিলেও\nজন্ম ঠাই বুকুতে ৰাখিম॥\n[ ৮ ] দুপাহ ফুল\nহায়! কি দেখিলোঁ!\nঐ বনৰ মাজত!\nৰঙা ৰঙে সজালে।\nশিমুল ফুলিলে ফাগুনৰ মাহত\nকিমান যে দুঃখ লৈ ফুটি আছে।\nঐ বনৰ কাষত,\nফুলি থকা দুপাহ ফুল,\nকোনেওঁ তোক মূল্য নিদিয়ে\nবুলি তই বনৰ ফুল...\nলগত ললো এজনক\nমূল্য দিম তোক\nসি যেন বুজি নাপালে\nবুলি পাগল কয় মোক।\nচাৰিও পিনে বলিছে বতাহ\nবতাহে লৰাইছে গছৰ সেউজীয়া পাত।\nৰঙালী আহিছে বুলি উলিয়াইছে তাত\nগছ লতিকাই নতুন গজালে\nচ'তৰ শেষ দিন ৰঙালী বোলে।\nৰঙে ৰঙে সজাইছে চাৰিও পিনে।\nযেনেকুৱা সাজিছিল বৃন্দাবনে।\nনতুন ফল, নতুন ফুল আহিল চ'তৰ মাহত\nমালা পিন্দায় ধেনুৰ ডিঙিত\nৰঙালী বিহুৰ দিনত।\nৰঙালীয়ে আদৰিলে নতুন বছৰ\nআনন্দত নাচিছে মোৰ মোন\nপথাৰ ভৰা ধননীত\nধানৰ পাত দেউ দি নাচে\nনচাই মোৰ উৰুণী।\nসূৰ্য্য কিৰণ হাঁহিলে, বতাহ এষাৰ গালে\nপ্ৰকৃতিয়েও এপাক নাচিলে\nইমান আদৰ আমাৰ বিহুটি\nথাকিব নোৱাৰোঁ নাপাতি।\nনতুন ফলে, নতুন পাতে\nসজাইছে গছৰ ডাল\nদুঃখ নাথাকে বিহুৰ দিন\nআহিছে ৰঙালী বিহুৰ কাল।\nভাবিছোঁ আমি কৰিছোঁ আমি\nজীৱনটো মোৰ সুখৰ খনি\nভবাটো মিছাঁ কৰাটো মিছা।\nজীৱনটো যেন পঁখিলাৰ কণী।\nকিমান গঢ়িলোঁ কিমান সাঁচিলো\nএই ধৰাৰ মাজত\nখাইবই পলুৱে ঘূৰে যেনেকৈ\nএৰিলোঁ ধৰা তৰিলোঁ সংসাৰ\nপ্ৰৱেশিলো অন্ধকাৰ ঘৰত\nপলুৱে সজাই ললে বিদায়\nনিজৰ নোমৰ সহায়তা\nবিচাৰ শেষত পাও পূণ্যত\nমিলিব নতুন জীৱন\nএৰিলে পলুৱা হ'ল পখিলা\nপালে আঁচল জনম।\nএই পৃথিৱী এই স্মৃতি\nধুলি বালিৰ খেল\nমৰিচিকাৰ পৃথিৱী নহয় পৰ জনম হয়\nজীৱনৰ আঁচল মেল।\nবন্ধুৰ ঘৰ যাওঁ বুলি\nনাম লগালো বেলেগ,\nগৈ এঠাইত থাকিম মই\nযদিও সময় অলেখ।\nতেওঁৰ ঘৰত যোৱাৰ পথত\nপাৰ এখন নদী,\nসি নাই ঘৰত, দেখা কৰো অলপ\nসময় আছে যদি।\nপঠাই দিলে নিজে আহি\nতেওঁৰ পথৰ সোতত,\nসাক্ষাৎ কৰিব সময়ত আহি\nনাহিল সি মোৰ লগত।\nনদীৰ পাৰে পাৰে\nবালিৰ লগত পানী ধৰি\nবনাইছে এখন দীঘল পথ\nচলাই ডাঙৰ ঘাড়ী।\nপথে পথে আহি আহি\nশেষ হ'ল পথৰ মূৰ\nসমূখত পানী আকৌ পৰিল।\nমাত দিওনো ধৰি কোন সুৰ?\nঅচিন পথে এজন আহিল\nআমাৰ কাষ চাপি\nযাব পাৰিবা এইফালে দি\nপানী আছে তথাপি।\nবালি গুচাই থাক আগুৱাই\nদোষ নাই যানৰ\nসকলো যে আশা মোৰ\nসপোন মোৰ মনৰ।\nআদৰি জনাই পালো ঠাই।\nথাকিম যত আলহি হৈ\nআচলতে যাম বন্ধুৰ ঘৰ\nভাবি আছোঁ মই।\nভাল পাওঁ গোলাপৰ পাহি,\nদেখিবলৈ ধুনিয়া বুলি।\nকিন্তু, তাক বিশ্বাস কৰাটো ভুল!\nকেতিয়া যে সি শুকাই\nমাটিত খহি পৰে.....!\nভালপাওঁ আকাশৰ মেঘ।\nমোৰ হৃদয়ত বৰষুণ দি\nবসন্ত কঢ়িয়াই আনে বুলি।\nকিন্তু, তাক ভৰসা কৰাটো ভুল!\nকেতিয়া বৰষুণ আহিব?\nআকৌ আহি বাৰিষা কৰি\nঅতল তল কৰে মোৰ হৃদয় বাগিচা।\nভালপাওঁ নদীৰ পানী।\nফেনাই উঠে বগা বগা কপাহৰ দৰে৷\nনদীৰ মাজে মাজে বতাহৰ কৱত\nঢেউ উঠে নদীৰ মাজত।\nকিন্তু তাক আপোন কৰাটো ভুল।\nকেতিয়া যে সি নিজৰ ঘৰখন\nভাঙি লৈ যায়......!\nবিদ্ৰোহৰ বহ্নিমান মণিৰাম দেৱান\nহাঁহি মূখে আহুঁতি দিলা তোমাৰ প্ৰাণ।\nতোমাৰ মাটিত তোমাক বন্ধী কৰি\nৰাখে কোন দুঃসাহস, কোন আছিল?\nঐ পিত্তহীন মানৱৰ ষড়যন্ত্ৰ সহিব নোৱাৰি।\nতোমাৰ দুখে বন্ধ কৰিলেও যদি\nকোনে আনি দিব তোমাৰ প্ৰাণ?\nস্ব-দেশ উদ্ধাৰ তুমি মণিৰাম দেৱান।\nআমি অতি লোভনীয়,\nলোভ মোৰ দেশৰ প্ৰতি,\nতোমাৰ লগত নোৱাৰে বুলি\nতোমাক স্বাধীনতাৰ পুৰষ্কাৰ দিব,\nদেখালে মিচাঁ প্ৰতিশ্ৰুতি।\nআসন্ন মৃত্যুৰ বজ্ৰাঘাত বাতৰি পাই\nমনত কিঞ্চিৎমানো বিচলিত নহলা\nবৰং, “জন্মিলে মৰিব লাগে”\nএই কথাৰে তুমি বুজালা।\nতোমাক চাবলৈ গৈ থকা দুখীয়া\nদেখা পাইছিল বুকুত আগুন লৈ\nআছিলা হে গোলাপৰ পাহি হৈ\nবৈছিল বুকুত ফাগুনি নদীৰ নিচিনা কৈ।\n২৬ ফেব্ৰুৱাৰী, বাজিল পুৱা ৯ দণ্ড\nতোমাৰ জীৱনৰ লগতে\nঅসম কৰিছিল খণ্ড খণ্ড।\nকোনোবাই হিয়া-মুৰ কান্দিছিল।\nকোনোবাই হা-হুমনিয়া কাঢ়িছিল।\nকোনোবাই কষ্ট পায় বুলি নাহিছিল।\nউজ্জ্বল বেলি উঠা দিন।\nহঠাৎ আকাশত ছানি পৰিল।\nকলা কাপোৰ মূৰত পিন্ধি\nফাঁচিৰ মঞ্চত থিয় দি\nগাইছিলা জীৱনৰ জয় গীত,\nজীয়া শৰীৰ মৰা হৈ\nবাগৰি পৰিল মাটিত।\nগুচি গ'ল তোমাৰ প্ৰাণ।\nবিদ্ৰোহৰ বহ্নিমান মণিৰাম দেৱান।\nবৰষুণ শেষত মেঘৰ দেশত\nবেলি হাঁহে মিচিকি\nসোনালী পোহৰ লাগিল বেৰত\nজ্বলি উঠিল জিলিকি।\nবিলৰ পাৰত ওখ পথত\nচৰি আছিল ছাগলী\nসৰ্ণ বৰণ সূৰ্য্য কিৰণ\nখাইছিল সি বুটলি।\nক'লৈ গ'ল ডাৱৰ গুচি গ'ল জাবৰ\nমুকুতা এৰিলে কচুৰ পাতত\nআনপিনে আছে ৰৈ ক্ষন্তেকীয়া হৈ\nবিজুলী মাৰে কল পাতত\nনাহিব দুনাই এই গধূলিৰ সময়\nজগত হৈছে কহিনূৰ\nআনন্দ লৈ যাওঁ পাহৰি\nদূৰ বহু দূৰ।\nৰজনী মাজেৰে ঘূৰি ফুৰোঁ\nস্বদেশৰ মাটিত বিদেশীগামন\nহলো বিদেশী মই।\nআজি পাহৰি গল নিজৰ সন্তান\nঅন্ধ হল মাতা\nবেয়া নয়ন বেয়া দৃষ্টি\nবংশ কৰিছে কেতা!\nপৰাধীন গন নিৰহ জন\nজী আছে নিৰাহাৰ হৈ।\nকোন জাতি নাছিল এই দেশত\nকব পাৰিবনে ঐ?\nডালৰ লগত পাত আনিলে।\nদোষনো হয় কাৰ?\nডাল আহিছে পাত আহিছে\nতথাপি মন বেজাৰ।\nনিজৰ ভূমিত বেৰ লগানে\nঅধীন হয় তাৰ\nআমি আছো স্বদেশৰ আঁৰত\nস্বদেশ এইটো আমাৰ।\nযিমানেই যাওঁ তোমাৰ বুকুদি পাৰ হৈ সিপাৰ\nশতবাৰ দেখিছোঁ তথাপি হেপাহ বাৰে বাৰ।\nতোমাৰ দুকাষে থিয় দি থকা দুপাৰ\nমনোমোহাকৈ সজালে কোন কাৰিগাৰ?\nতোমাৰ বুকুত ভালপোৱাৰ বিৰহৰে জলে\nপাৰ লগত কথা হয় তলে তলে।\nনুশুনিলে সেই পাৰৰ কথা\nকলে যে কিমান বাৰ\nঅলপ অলপকৈ খুলি ললে যি আছিল তাৰ।\nকান্দোতে কান্দোতে আগুৱালে অসহয় কণাবালি\nঅৱশেষত দেখা হলগৈ সাগৰৰ তলি।\nকিমান দিনৰ কিমান পাখি বহিছিল যি ঠইত\nনিষ্ঠুৰ জলৰ ঢেউত ভাঙি গল নদীৰ বুকুত।\nসেই পাৰত আছিল কঁহুৱাৰ বন ঝাটি\nজীৱন আছিল সিহঁতৰ সেই পাৰৰ মাটি।\nপৰিষ্কাৰ আকাশত নিৰ্মূল বতাহত\nউৰিছিল নানা ধৰনৰ পাখি নানা সাজত,\nসেই দেখি দুখময় পাৰ হাঁহে আনন্দত।\nআশা মোৰ সপোন মোৰ\nযাওঁ বুলি বন্ধুৰ ঘৰ,\nআগতে ভাৱিছিলোঁ সেই কথালৈ\nআশায় পাৰ হ'ল বছৰ॥\nনেদেখালে বন্ধু মোৰ আপোনৰ আপোন,\nভাৱিলোঁ মই কেনেকৈ\nগঢ়াও মোৰ স্বপন!\nখবৰ পাওঁ, বন্ধু লৈ আছে তাৰ ঘৰত\nমই ভাৱি থকা মিছাঁ আশা\nকিয় লও মোৰ মনত?\nভাৱিছোঁ যদি সফল হম এদিনত।\nভালপাওঁ বুলি দেখিম তাৰ ঘৰ\nনলেও সি, যাম মই তালৈ,\nনিজৰ আশা দুখেৰে হলেও\nযদি আনিছোঁ মোৰ মনলৈ।\nদেখিলোঁ মই স্বপনৰ বস্তু\nনেদেখলে তেওঁ নিজে,\nভাল সময়ত উপস্থিত হ’লে\nভাল পাব খোজে।\nআৰু কিমান দিন?\nকিমান দিন থাকিবা মোক এৰি\nকিমান দিনৰ পন কৰিছা\nতোমাৰ সুখৰ সৰু জীৱনটো\nৰাস্তাৰ কাষত নদীৰ পাৰত\nযিটো ভাহি উঠিছিল\nসিদিনা যোৱাৰ সময়ত\nভাবিলে চকুলো চলচলীয়া হৈ\nসেই ঘাটত গৈ\nতোমাৰ আশাত থাকো\nনদীৰ ফালে মূখ ঘূৰাই আছিলা ৰৈ॥\nচোৱা না , সিদিনাৰ ফটো।\nআছে যদি তোমাৰ কাষত\nপৰ্বতৰ সমান দুখলৈ\nকোন বা থাকে সুখত?\nবহুদিন পিছত আজি হৃদয়টো\nবেছিকৈ তোমাক মনত পেলাইছে।\nহঠাৎ তোমালৈ হিয়া ভৰা ভালপোৱা\nযাঁচিবৰ মন গৈছে।\nমাজলৈ সিমান মন কৰা নাই\nকিন্তু আজি কি হল?\nহয়তো আজি ব'হাগৰ পশত\nমোৰ হৃদয়ত বসন্ত কঢ়িয়াই আনিছে\nতোমাক ভালপোৱা দিবলৈ।\nমনত পৰিছে তোমাৰ সকলো স্মৃতি\nমনত পৰিছে তোমাৰ লগত থকা\nসুখ দুখৰ প্ৰতিটো মুহূৰ্ত।\nহঠাৎ আজিৰ এই বসন্তৰ বাবে।\nপ্ৰাকৃতি সৌন্ধৰ্য্যৰে সজাইছে।\nএপাহ কপৌ ফুলেৰে।\nচোৱা চোৱা, পৃথিৱী আজি নৃত্য কৰি আছে\nস্বাগত জনাই আজি ব'হাগৰ মালাৰে,৷\nআজি ব'হাগৰ এই ধুমুহা বতাহে\nমোৰ হৃদয় চুই চুই যায়,\nমোৰ বুকুৰ ভিতৰত ঘন্টা বাজিলে\nতুমি হেনো বাতৰি নাপায়?\nআজি ব'হাগৰ বৰষুণেৰে\nপৃথিৱী গা ধুই ললে\nসেউজীয়া শাৰী পিন্ধাই\nকপৌফুলৰে তোমাক সজাই\nকুলিৰ গীত এটাৰে নচুৱাই।\nতোমাক লৈ যাম\nফুল দুপাহি ফুলি আছে\nআৱৰি ৰাখিছে কাঁইটেৰে\nআনি দিব পাৰো তোমাক\nহিয়া ভৰা মৰমৰে।\nতোমাক লৈ যাম মেঘৰ দেশত\nমেঘে উৰাই লৈ যাব আমাক\nৰঙা নীলা পৰি আৰু,\nতোমাৰ মোৰ স্বপনৰ দেশত।\nতোমাক লৈ যাম জোনাকীৰ দেশত।\nৰাতিৰ অন্ধকাৰত নিজে জ্বলি\nলাজ মনে তোমাৰ মৰম চাই\nসুভাষ দিব তুলি।\nতোমাক লৈ যাম ফুলনিৰ বাগিচাত।\nতোমাক চাই কলিবোৰে গুচাই,\nখৰ দৰ কৈ ফুটি উঠিব।\nফুলৰ লাগিব তোমাৰ দেখা পাই।\nতোমাক লৈ যাম সাগৰৰ পাৰত ৷\nজলচৰ জীৱ বোৰে পাৰলৈ আহিব\nপানীয়ে ডাঙৰ ডাঙৰ ঢেউ উঠিব\nতোমাৰ গা চুৱলে।\nএক আছিল ককা-আইতা\nআছিল গৰু হাল,\nসুখ শন্তিৰ জীৱন লৈ\nচলি আছিল ভাল।\nদিনৰ ভাগত কাম কাজত\nককাৰ জীৱন যায়,\nৰাতি হ'লত ভাগৰ শৰীৰ\nবিছনাত গৈ পায়।\nহঠাৎ এদিন ৰাতিপুৱা\nককাই দেখিলে হায়,\nগৰু হাল কেনেবাকৈ\nগোহালীত দেখোন নাই।\nশুই থকা ককা যেতিয়া\nসেই সময়ত চোৰে আনিলে\nককাৰ কপালত কাল।\nশূন্য হাতে, দুখ মনে\nককানো কি কৰে,\nককা-আইতা হাত ধৰি\nঅনাই বনাই ফুৰে।\nভাৰতৰ মহাৱলী তুমি\nজানেনো কিমান জন?\nদেশত নাই স্বদেশৰ নাম\nবিদেশী তেওঁৰ আপোন।\nমহৎ তোমাৰ মানৱতা৷\nচিন্তাৰ অসীম সীমা\nগৈছিল যদিও চীনলৈ\nউভতি কিয় নাহিলা?\nসিহঁতৰ জীৱনৰ বাবে\nনিজকে আহুতি দিলা\nসেই জাতি আজি\nভাৰতৰ তেজ কৰিছে নীলা।\nদেশৰ বিদ্যা দেশত নাই\nভাৰতৰ কং-ফু আজি\nতুমি কি জানা?\nতোমাৰ দেশক আজি খঞ্জৰ মাৰিছে\nঐ তোমাৰ বিদ্যাৰ শত্ৰু\nযি তুমি নিজক নিদি\nকলাৰ লগত জীৱন মৃত্যু।\nসিহঁতৰ সাৰ্থৰ বাবে\nপালন কৰিছিল ধৰ্ম\nভাৰত সন্তান তুমি\nমানুহ জনৰ বহুত দুঃখ!\nনিতৌ সাক্ষৎ হয় বজাৰ যোৱাৰ বাটত।\nতেওঁৰ মুখলৈ চালে লাগে যেন বহু বেদনা মনত।\nগা লৈ চালে লাগে যেন বহু কষ্ট সহ্য কৰিব লগা হয়।\nগাৰ ছালবোৰ অলপ অলপ কৈ খাইছে এটা নিকৃষ্ট ৰোগে।\nকাপৰ কানি তেনেই লেতেৰা।\nক'ত থাকে, কি খায়, কি কৰিছে, ক'লৈ গৈছে?\nসেই ক্ষেত্ৰেত কোনোৰেই ভ্ৰক্ষেপ নাই।\nতেওঁ মাথো এটা কথা হে জানে।\nএখন পেট আছে।\nসেই পেটৰ বাবে অনাই বনাই ঘুৰি-ফুৰিছে নিতৌ।\nকিন্তু কাম টো যেন সহজ?\nসমাজে এনেই খাবলৈ দিয়েনে?\nসমাজৰ গালি শপনি, মাৰ খাই আগুৱা গৈ আছে দুঃখৰ জীৱন।\nতথাপি মনত শান্তি!\nহাঁহি থকা দেখা যায় মাজে সময়ে।\nবিষয়টো ভাৱিবলৈ টান লাগে।\nইমান দুঃখৰ মাজতো নিজে কেনেকৈ শান্তি পায়?\nনে তেওঁ ভাৱি লৈছে; এয়াই জী-ৱ-ন?\nবগা বগা কপাহৰ দৰে\nউৰে গধূৰ পানী,\nইমূৰৰ পৰা সিমূৰ লৈ\nআছে পৃথিৱী আৱৰি।\nউৰনীয়া সাগৰ তুমি\nপানীৰ সীমা নাই,\nবিশাল পৃথিৱীৰ পিয়াগ গুচাই\nতোমাৰ পানী পাই।\nৰ'দ দিয়া বেলি মামা\nলুকায় তোমাৰ আঁৰত,\nতুমি যে এখন গতিশীল\nজ্ঞান নাই তাৰ মূৰত।\nৰঙ বিৰঙ চিত্ৰ সাজি\nনিজকে যোৱা পাহৰি,\nইমান সুন্দৰ ডেউকা মেলি\nকলৈ যোৱা আঁতৰি?\nপূৱলীয়া বেলিৰ পশ্চিম ফালে\nমোৰ এখন সুন্দৰ গাঁও,\nসুখ শান্তিৰে ভৰপুৰ, বেদনাহীন\nএনে শোভানো ক'ত পাঁও?\nচকুফুৰাই চালে ধৰালৈ\nদেখা পাঁও মোৰ গ্ৰাম্যভূমি,\nগছ গছনিৰ সেউজীয়া ৰং\nপথাৰ উপচা ধাননি।\nপচিমৰ মুক্ত আকাশত\nডাৱৰে লুকাভাকু খেলে,\nআনফালে ৰঙচুৱা ৰামধনু\nস্থিৰ পানী, নিৰব মনে\nতুমি সৰু বিল,\nকি ভাবিছাঁ, কি কৰিছাঁ\nৰাখিছাঁ কিহৰ মিল?\nস্বাধীন দেশৰ মুক্ত জনগন আমি।\nস্বাধীন পোৱাৰ স্বাধীকাৰ আছে আমাৰ\nতথাপি পোৱা নাই।\nকোনে এই ভূমিত তেজৰ নৈ বোৱাইছিল\nসোণৰ টুকুৰাটো সেই নৈ পাৰ কৰি\nকাৰ হাতত তুলি দিছিল?\nসোণটো লৈছে, কিন্তু আমাক সেই তেজৰ নদীত\nলাঞ্চনাৰ নাৱত গতাই দিলে\nমই সেই অসহায় নাৱত থিয় দি আছোঁ।\nআই তোমাৰ কথা, সুৰ, তোমাৰ চলা পথটো\nমোৰ আমনি নালাগে। মই হও তোমাৰ সন্তান।\nতোমাৰ সন্তানবোৰৰ এটাই উপাধি পাব লাগে।\nনাই, বিচৰা নাই মই ভেদাভেদ\nতথাপি পেলাই থলে এভাগত!\nমই উৎকণ্ঠৰে কব বিচাৰিলোঁ যে\nএইটো আমাৰ শংকৰ-আজানৰ দেশ।\nৰাজনীতিৰ নাম লগাই বিৰাট কলা ব্যৱসায় চলাইছে\nদেশ, জনগন লৈ ব্যৱসায় কৰাটো ঠিক নহয়।\nসেই কথা কোনে কাক বুজাব?\nআমি সকোলোৱে যেন একে নাৱৰে যাত্ৰী!\nসেৱালী ফুলকলিৰ দৰে আবদ্ধহৈ আছিলোঁ\nবতাহৰ প্ৰেম, ৰ'দৰ মায়া, বৰষুণৰ মৰমৰ হেঁচনীয়ে\nমোক থাকিব নিদিলে।\nথাকিব নিদিলে মোক স্বৰ্গপুৰত ৷\nলাহেকৈ পাত মেলি উলিয়াই আনিলে\nএই বিচিত্ৰময় জগতত ,\nয'ত বহুৰূপি দৃশ্যৰে ভৰা।\nতাৰ মাজত তোমাৰো এখন চৰিত্ৰ।\nসময়ৰ গতিত তোমাৰ হেনো আমনি লাগিছে?\nআমনি লাগিছে এই ধৰাৰ নিয়ম?\nমোৰ এই জীৱন চলা পথটো তুমি বেয়া পাইছা নেকি?\nআজি এদিন দুদিনকৈ সপ্তহ মাহলৈকে পাৰ\nহব ধৰিছে কোনো বাৰ্তা নোহোৱাকৈ।\nকিয়,...? কিয় হৈছে,....?\nমিছাঁ আশা আশাঙ্ক, মিছাঁ স্বপন দেখা\nআজি পাহৰি যাব ধৰিছোঁ।\nএইটো কি জীৱনৰ হাল?\nআজি অন্ধকাৰৰ মাজত\nপূবালীয়া পাল তুলি দিছো বলিয়া বতাহৰ সোঁতত।\nলৈ গৈ আছে, গৈ আছে,......\nবসন্ত দেখিবা যদি\nআহিবা বহাগৰ মাহত\nবতাহ-পানীৰ প্ৰেম চাবলৈ\nযাবাগৈ সাগৰৰ পাৰত।\nনদীৰ খং চাবলৈ যাব\nদুঃখীয়া নদীৰ পাৰত।\nবালিৰ লগত মিলিব হলে\nযাও কোনোবা চ'ৰত।\nসূন্দৰ্য্য চাব বিচাৰিলে\nফুলপাহিক আপোন কৰক।\nআকাশ চাব বিচাৰিলে\nচৰাইৰ দৰে উৰক।\nপ্ৰেমৰ গীত শুনিবলৈ\nকুলি চৰাইক লওক।\nদুঃখৰ বাৰ্তা শুনিব হলে\nপৰ্বতৰ শিলক সুধোক।\nবিলাসী জীবন দেখিব যাব\nদুঃখৰ সংসাৰ দেখিবলৈ হলে\nগঢ়াখহনীয়া ৰাইজক চাওক।\nবন্দী জন্তুৰ দুঃখ বুজিবলৈ\nকাৰাবৰণ কৰা জনক সুধোক।\nহিয়া ভাঙাৰ দুঃখ বুজিবলৈ\nপ্ৰেম কৰি চাওক।\nমন বিৰহাগ্নি কুলি তুমি\nআহিছা বসন্তৰ প্ৰেমত\nকোনেনো শুনে তোমাৰ গীত,\nলয়নো এবাৰ মনত?\nবলিয়া হ'ল বৃক্ষ-লতা\nহিয়া উজাৰ কৰি\nশুনিব তোমাৰ মিঠা সুৰ\nগোটেই বসন্ত জুৰি।\nচিঞৰিছে দিনৰ ভাগত।\nমাজে মাজে ৰাতিত\nঅকলশৰীয়া কুলি তুমি\nবন্ধু নাই মানৱ জাতিত।\nকুউ কুউ শুৱলা মাত শুলি\nটোপনিত সাৰ পাই।\nক'লা বৰণীয়া কুলিলৈ\nপ্ৰেমৰ গীত এষাৰ গাই।\n"https://as.wikisource.org/w/index.php?title=বনেৰ_মৰে_চ%27ৰা_কবিতা&oldid=142913"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ৩১ আগষ্ট ২০২১ তাৰিখে ১৯:৩২ বজাত সলনি কৰা হৈছিল।


সফল ব্যৱসায়ী শ্ৰীঅলকেশ ভাগৱতীৰ জীৱনৰ এটা দিন – অভিজিত কলিতা – ফটাঢোল\nমায়দিয়া ভ্ৰমণৰ লটি-ঘটি – অঞ্জলি গগৈ বৰগোহাঞি »\nউচ্চ মানৰ ব্যংগ। পঢ়ি ভাল লাগিল।\n—কিবা এটা মনত পৰি গ’ল। উদাহৰণ আৰু বহুত আছে। বৰ সুন্দৰ ব্যংগ।\nএই ব্যৱসায়ৰ বাবেই এদিন অসমীয়াক ইতিহাসে হাঁহিব। এই ব্যৱসায়ৰ লাল বাতি জ্বলক।\nবৰ গধূৰ চিন্তাৰ দৌৰ। উন্নত মানদণ্ডৰ। ভাল লিখিছে আপুনি……\nAgain Fantastic one\nভাষা নাই দেই কিবা কোৱাৰ৷দীঘল চেলাম এটা দিলোঁ\nঅলপ আঁতৰি বহচোন তই। মোৰ কেতিয়াবা খং উঠি যাব, চৰ মাৰি দিম। যা দূৰত গৈ বহ।”\nএইবাৰ মোৰ সঁচাকৈয়ে খং উঠিল, কি অসভ্য মানুহ। কিবা এটা ছবিয়ে আমনি কৰিলে৷ অতি উন্নত মানৰ ব্যংগ\nটুপী খুলি দিলোঁ৷ (y)\nতামাম লিখিলে দাদা।চাও অলপ আতৰি দিয়ক\nকমেন্ট কৰিবলৈ ভাষা নাই।\nদাদা, কি লিখিম, ৱৰ্ডলেচ।\nবঢ়িয়া দাদা,তীব্ৰ ব্যঙ্গ।\nসুন্দৰ ব্যঙ্গ ৰচনা । পঢ়ি বৰ ভাল লাগিল ।\nবাঃ! কি ব্যংগ! চেলুট দিলোঁ৷\nOne more question “Why you are not contesting election even after formingapolitical party”\nকি ধাৰাল! ৰেপি দিছে একদম।\nএনেকুৱা লেখাই ‘ফটাঢোল’ক অনন্য মাত্ৰা প্ৰদান কৰিছে।\nভাষাই বিচাৰি পোৱা নাই ৷ মজ্জা লাগিল পঢ়ি\nভাল লাগিল পঢ়ি ৷ এই ব্যৱসায়ে আমাক কিদৰে ঠগি আছে জলন্তভাৱে প্ৰকাশিত হ’ল ৷\nসুন্দৰ লিখনি। উচ্চ মানৰ ব্যংগ। এনে ব্যৱসায় ৰ জৰিয়তে কিছুৱে উন্নতি লাভ কৰিব পাৰিছে যদিও সাধাৰণ লোকে কিছু বিষয়ে জানিব পাৰে।\nসচাঁকৈয়ে অসমত আন্দোলনো এটা অতি লাভজনক ব্যৱসায় ! ময়েই সাংবাদিকতাৰ পথ দেখুৱাই দিয়া এজন ‘ছাত্ৰনেতা’ই বহু বছৰ তেনেকৈয়ে পৰিয়াল পুহি আছিল ।\nAbhijit daa Moja lagil…\nসুন্দৰ ব্যংগ লিখিলে\nভাল লাগিলে পঢ়ি , আপোনাৰ লিখনিৰ জবাব নাই । আপুনি উল্লেখ কৰা ব্যৱসায়টো বৰ্তমান অসমত প্ৰত্যক্ষ আৰু পৰোক্ষ ভাৱে বহুতেই কৰি আছে কিন্তু মেকুৰীৰ ডিঙিত টিলিঙা কোনে বান্ধিব ?\nভাল লাগিলে পঢ়ি , আপোনাৰ লিখনিৰ জবাব নাই । আপুনি উল্লেখ কৰা ব্যৱসায়টো বৰ্তমান অসমত বহুতেই প্ৰত্যক্ষ বা পৰোক্ষভাৱে কৰি আছে কিন্তু মেকুৰীৰ ডিঙিত টিলিঙা বান্ধিব কোনে ?\nআৎসা, মানুহজন মানে The অলকেশ ভাগৱতী দা আছিল ।\nমজা মজা, বহুত কনচেপ্ট যুগ যুগান্তৰলৈ ক্লিয়াৰ হৈ গ’ল\nঅতি উন্নত মানৰ ব্যংগ। পঢ়ি বৰ ভাল পালো।\nঅতি উচ্চ মানদণ্ডৰ লিখনি। বাস্তৱক সাংঘাতিকভাৱে উদঙাই দিছে। পঢ়ি যাওঁতে বাস্তৱত দেখা কিছুমান মানুহৰ কথা-কাণ্ডবোৰ মনলৈ আহি থাকিল। অশেষ ধন্যবাদ।\nবাপৰে তামাম৷ বহুুত ভাল লাগিল\nবাস্তৱ ব্যঙ্গ | পঢ়ি উপকৃত হ’লো |\nJyoti Raj Goutam\nBhal lagile dei..\nএনেও অসমীয়া মানুহৰ এটা হীনমন্যতা আছে, সকলোৱে আমাক এনিটাইম শোষণেই কৰি থাকে বুলি ভাবে । – গাত লাগি যোৱা আল্টিমেট সঁচা কথা । লেখনিটোও খুব ভাল লাগিল ।


খিৰিকীৰে দেখা আকাশখন - ২ - Prangon\nধীৰে ধীৰে শীত নামিছে। আনবাৰৰ দৰেই এইবাৰো। বন্যাই আলমাৰীৰ এচুকত ভৰাই থোৱা গৰম কাপোৰ বোৰ উলিয়াই আছে। যোৱা বছৰ এই পৃথিৱী এৰি যোৱা মাকৰ চোৱেটাৰবোৰ , ৰং-বিৰঙী শ্বলবোৰ সামৰি থোৱাৰ ভাগেই আছে। বন্যাই লাহে-লাহে কাপোৰৰ জাপটোৰ ফালে হাতখন আগবঢ়াই নিলে। ইমান চেঁচা! সেইদিনা বগা কাপোৰখনৰ ফাঁকেৰে অকণমানকৈ ওলাই থকা মাকৰ চেঁচা হাতখন স্পৰ্শ কৰোঁতে তাইক যেন পৃথিৱীৰ সমস্ত শীতলতাই হেঁচা মাৰি ধৰিছিল। তাই লৰচৰ কৰিব নোৱাৰাকৈ জঠৰ হৈ পৰিছিল।সেই চিতাৰ জুইকুৰাও আছিল বৰফতকৈ চেঁচা। তাৰ কাষত ৰৈ থাকোঁতে বৰফৰ কণাবোৰে যেন হানি-ঘুচি থকা-সৰকা কৰিছিল তাইক।\nগৰম চাহ একাপ হাতত লৈ তাই বাৰাণ্ডাতে বহিল। দেউতাক অফিচৰ পৰা আহিবৰ সময় হৈছে। অৱশ্যে কিবা কাম থাকিলে পলমো হ’ব পাৰে।বন্যাৰ সমুখত শীৰ্ণ লঠঙা গছবোৰ। মাটিত পৰি থকা ফুলৰ পাহিবোৰে দুনাই ফুলি উঠিব নোৱাৰাৰ কথা বাৰে বাৰে মনত সোঁৱৰাই দিছে। তথাপি অপেক্ষা বসন্তৰ। বসন্তৰ আশাৰেই পাৰ কৰা যায় শীতৰ যাতনা। এইবাৰৰ শীত তাইৰ বাবে বিলাস নহয়। স্মৃতিবোৰে পুৰণি বিষৰ দৰে ওক দিছে।এইবাৰ শীতত গাহৰিৰ মাংস নাই, কম্বলৰ তলত সোমাই ” মাছটেংগ” (mustang) অথবা “লিটল ৱ’মেন” ( Little Women)ৰ দৰে চিনেমা চাই সিঁহৰিত হোৱাৰ অৱকাশ নাই। এই শীতক নীৰাৰ একাকীত্ব আৰু নিসংগতাৰ ঋতু যেন অনুভৱ হ’ল… অথবা অপেক্ষাৰ….. !\nতাইৰ মনত পৰিল চাৰিবছৰ মান আগেয়ে জুলাই মাহৰ কোনো এটা উৎকত গৰম দিনত মাকক লৈ তাই গুৱাহাটীলৈ আহিছিল। মাকৰ অৱস্থা গুৰুতৰ আছিল। হেমোগ্ল’বিন ৪.৩ লৈ নামিছিল। খালেই বমি হৈছিল। পেটত পানীৰ বাহিৰে একো ৰোৱা নাছিল। থাইৰড,ইউৰিক এচিড সকলো অভাৱনীয় হাৰত বাঢ়ি গৈছিল। তেজ কমিছিল বাবে ঘৰৰ ওচৰৰে হস্পিতেলখনত দুই ইউনিট তেজ দিয়া হৈছিল মাকক। ঘৰলৈ আহি তেজ নাইকিয়া হোৱাৰ বাবে কলডিল, কচুশাক, কাচকল আদি খুব খাবলৈ দিয়া হৈছিল। লগতে বিভিন্ন ফলমূল, গাখীৰ আদিও খোৱা হৈছিল। কিন্তু যিয়েই খাইছিল অলপ পিছতে বমি হৈ ওলাই গৈছিল। মাকৰ অৱস্থা দিনে-দিনে বেয়াৰ ফালে ঢাল খাবলৈ ধৰিলে। কিন্তু মাকে তাৰ মাজতো ঘৰৰ কাম-কাজবোৰ যিমান পাৰে কৰি গৈছিল। ইফালে নিজৰ চাকৰিটো আছেই। মাকক ওচৰ-চুবুৰীয়া, সহ শিক্ষক সকলোৱে এবাৰ গুৱাহাটীলৈ গৈ ভালদৰে দেখুৱাই আহিবলৈ বাৰে-বাৰে কৈছিল। কিন্তু ঘৰখন এৰি গুৱাহাটীলৈ ইমান দিনৰ বাবে যোৱাৰ কথা তাইৰ মাকে ভাবিবই পৰা নাছিল। দেউতাকৰ খোৱা-বোৱা, বন্যাৰ স্কুল, নিজৰ চাকৰি। বছৰটোত বাৰ দিনহে ছুটি পোৱা যায়। তাতে দুমাহমান আগতে বন্যাৰ পেহীয়েকৰ বিয়াৰ বাবে পাঁচদিন ছুটী লৈছিল। তাতকৈ ডাঙৰ কথা বন্যাৰ দেউতাকক সকলো বস্তু সঠিক সময়ত আৰু সঠিক ঠাইত লাগিব। অকণমান হেৰ-ফেৰ হ’লেই লাগি যাব পাৰে হুলস্থূল। তেওঁৰ কাপোৰ-কানি ধুই ইস্ত্ৰি কৰি আলনাত থ’ব লাগিব। তেওঁ হাত মেলোতেই ঘড়ী, পাৰ্চ, ফোন সকলো পাব লাগিব। নীৰাই সেইবছৰ হাইস্কুল শিক্ষান্ত পৰীক্ষাত অৱতীৰ্ণ হ’ব। এইটো বছৰ জীৱনৰ যথেষ্ট গুৰুত্বপূৰ্ণ বছৰ। বন্যা পঢ়া-শুনাত ভাল। স্কুলখনে তাইৰ পৰা ভাল ফলাফল এটা আশা কৰিছে। গতিকে এনেকুৱা সময়ত নিজৰ কথা চিন্তা কৰি গুৱাহাটীলৈ যাবলৈ তেওঁৰ মনে নক’লে।\nৰাতিবোৰ চিন্তাত পাৰ নোহোৱা হৈছিল। বন্যা আৰু মাকে ওচৰ-পাজৰে পোৱা প্ৰায় সকলো ডাক্তৰকেই দেখুৱালে। কিন্তু সৰু সৰু ঠাইবোৰত ইউৰোলজিষ্ট বা নেফ্ৰ’লজিষ্ট পোৱা নাযায়। যিজন ডাক্তৰকেই দেখুৱাইছিল তেৱেঁই মাত্ৰ অতি সোনকালে গুৱাহাটী লৈ গৈ ভাল ডাক্তৰ এজনক দেখুৱাবলৈ কৈছিল। দেৰি কৰি থাকিলে পিছত ডাঙৰ বিপদ হ’ব পাৰে বুলিও কৈছিল। মনত অহৰহ সংশয় লৈ বুকুৰ মাজেৰে পাৰ হৈছিল প্ৰতিটো উশাহ-নিশাহ। তাইৰ মাক যেন লেহুকা গছৰ ভাগি পৰো পৰোকৈ লাগি থকা ঠুনুকা ডাল এটা। ৰাতি বিচনাত বন্যা আৰু মাকে এইবোৰ কথাকে পাতি পাতি টোপনি গৈছিল। কথাবোৰে লতাৰ দৰে পাক খাই খাই আৰু বেছি জয়াল কৰি পেলাইছিল নিমাওমাও ৰাতিবোৰক। বন্যা শুই যোৱাৰ পিছতো বহু সময়লৈকে মাকৰ টোপনি নাহিছিল। বন্যাই কিতাপ-পত্ৰ বান্ধি নি তাতো যেনে-তেনে পঢ়িব বুলি মাকক আশ্বাস দিছে। তাইৰ মতে মাকৰ চিকিৎসাৰ বাবে তাইৰ এটা বছৰ নষ্ট হ’লেও তাইৰ একো আপত্তি নাই। বন্যাৰ কথাবোৰত মাকে সাহস পায়। এই অকণমানি ছোৱালীজনীয়ে যেনেকৈহে কথাবোৰ কয় তাই যেন সকলো জানে, সকলো চম্ভালিব পাৰে! কিন্তু বন্যাৰ দেউতাক! তেওঁ বেমাৰ সংক্ৰান্তীয় কিবা কথা ওলাব পাৰে বুলি কিছুদিনৰ পৰা বেছ গহীন হৈ আছে আৰু ব্যস্ততাৰ অজুহাতেৰে এই সকলো কথা-বতৰাৰ পৰা কৌশলেৰে আঁতৰি আছে। এনেকুৱা সময়বোৰতে নিজকে বৰ অসহায় যেন লাগে। অনবৰতে সাহস দি থকা বন্যাজনী আছে বাবেই যেন তেওঁ যেন জীয়াই আছে। নহ’লে চাগে এটি মৃত প্ৰতিমা আৰু তেওঁৰ মাজত একো পাৰ্থক্য নাথাকিলে হেতেন। বন্যাই তেওঁক সেইবোৰ সপোন দেখুৱাই যিবোৰ তেওঁ কলেজত পঢ়ি থকাৰ সময়ত দেখিছিল। সাগৰ দেখা, বৰফ চোৱা, পাহাৰ বগোৱা, বিমানত উঠি যাত্ৰা কৰা ইত্যাদি ইত্যাদি। মাকে জানে বন্যা তেওঁৰ দৰে নহয়, দেউতাকৰ দৰেও নহয়। বন্যা সাহসী,স্বাভিমানী আৰু নিজৰ প্ৰাপ্য আদায়ৰ বাবে যুঁজিব পৰা মানসিকতাৰ। তাই আনকি মাকৰ হৈ দেউতাকৰ লগতো তৰ্ক কৰে।\nএদিন হঠাতে মাক বিদ্যালয়তে অচেতন হৈ ঢলি পৰিল। ততাতৈয়াকৈ মাকক চহৰৰ নাৰ্চিংহোম এখনত ভৰ্তি কৰোৱা হ’ল। কিন্তু তাত ডাক্তৰে অতি সোনকালে গুৱাহাটীলৈ লৈ যাবলৈ ক’লে। এম্বুলেন্স এখন ভাড়া কৰি বন্যাই মাকক লৈ গুৱাহাটীলৈ যাত্ৰা আৰম্ভ কৰিলে। অনিশ্চয়তাৰে ভৰা গোটেই বাটছোৱা যেন দীঘল দীঘল হৈ হৈ শেষ নহ’বই কাহানিও…..সমুখৰ বাট ধুঁৱলী-কুঁৱলী….একোকে মণিব নোৱাৰি।\nচাই থাকোঁতেই আন্ধাৰে পোহৰক খেদি নি আছে। বন্যাই বহাৰ পৰা উঠি গৈ খিৰিকীবোৰ জপাই দি ঘৰৰ ভিতৰৰ লাইট দুটামান জ্বলাই দিলে। পাকঘৰলৈ সোমাই অহা দুৱাৰ খনত এতিয়াও লাগি আছে মাকক ডাক্তৰে দিয়া ডায়েট লিষ্টখন —\nখাব পৰা: স্কোৱাচ, অমিতা, লাও…..\nখাব নোৱাৰা: নিমখ, বিলাহী,শাক ,নেমু…..\nমাজে-মাজে খাব পৰা: …….\nবগা কাগজখন মলিয়ন হৈ পৰিছে। সেই কাগজখনৰ প্ৰয়োজনো নাই এতিয়া ঘৰত। কিন্তু এৰুৱাই পেলাবলৈও সত নাযায়। মাকৰ তেনেকুৱা কিমান যে বস্তু ঘৰখনত আছে! বন্যাই সকলোবোৰ আগৰ ঠাইতে থৈ দিছে। যেন কোনোবাই সদায় আহি ব্যৱহাৰ কৰে সেইবোৰ। মাকে হেণ্ড এক্সাৰচাইজ কৰা স্পঞ্জৰ বলটো, দৰব থোৱা মৰমলগা অকণমানি বাকচটো আৰু আধা খোৱা দৰৱবোৰ, মাকৰ পানী বটলটো, স্কুললৈ নিয়া বেগটো সকলোবোৰ আগৰদৰেই থোৱা আছে। বহুতে পেলাই দিবলৈ কোৱাৰ পিছতো তাই পেলাব পৰা নাই। আনকি যিমানে দিন পাৰ হৈ গৈছে সেই বস্তুবোৰৰ প্ৰতি এক অনামী মোহ বাঢ়ি গৈছে। মানুহৰ মতে মাকে ব্যৱহাৰ কৰা বস্তুবোৰ দেখি থাকিলে বন্যাৰ মাকলৈ মনত পৰি থাকিব। কিন্তু তাইৰ মতে মাকৰ গোন্ধ ঘৰখনৰ প্ৰতিটো বস্তুতেই লাগি আছে। মাকে ৰুই থৈ যোৱা ফুল গছবোৰত, মাকে তাইক দিয়া উপহাৰবোৰত, মাক আৰু তাই মিলি কিনা ঘৰ-সজোৱা বস্তুবোৰত, মাকে নিজৰ নাম লিখি থোৱা কিতাপবোৰত, ডায়েৰীৰ পৃষ্ঠাত থকা মাকৰ আখৰবোৰত।\nমাক ঢুকুৱাৰ পিছৰ সময়খিনিত তাই বাৰে মাকৰ ডায়েৰীৰ পৃষ্ঠাবোৰ পঢ়িছে, আখৰবোৰ চুই চাইছে। মাকৰ কাপোৰবোৰ হেঁপাহ পলুৱাই গুন্ধিছে। মাকৰ ফটোখনলৈ তাই আজিও ভালদৰে চাব নোৱাৰে। তাইৰ ফটোখনলৈ খং উঠে। এই ফটোখনেই তাইক সোঁৱৰাই থাকে মাকৰ অনুপস্থিতিৰ বিষয়ে।\nতাই যেন আজিও মানি ল’ব নোৱাৰে মাক নাই বুলি। ডাঙৰ বিচনাখনৰ যিখিনি ঠাইত মাক শুইছিল তাই সেইখিনিত গাৰু দুটা দি মানুহ এজনীৰ দৰে কৰি লয়। কেতিয়াবা নিজৰ মনটোক ফুচুলাই ৰাখিবলৈকে বহু অৰ্থহীন কামো কৰিবলগীয়া হয়। এৰা! মনটোক বুজাই ৰখা বৰ কঠিন। মনটোক বুজাই ৰাখিবলৈকে এক ধৰণৰ অপেক্ষাৰ বৰ প্ৰয়োজন। কেতিয়াবা সেই অপেক্ষা মূল্যহীন আৰু নিৰৰ্থকো হ’ব পাৰে। বন্যাই নাজানে তাইৰ এই অপেক্ষা কাৰ বাবে, কিহৰ বাবে। কিন্তু এই অপেক্ষাৰ অবিহনে তাই তেনেই অসহায় যেন অনুভৱ কৰে। এই অপেক্ষাই তাইক জীয়ন দি ৰাখিছে।\nবন্যাই মাকৰ হস্পিতেলৰ কাগজ-পত্ৰবোৰ এটা ফাইলত ধুনীয়াকৈ সামৰি ৰাখিছে। ডাক্তৰ, ফাৰ্মাচী আৰু বেজী দিবলৈ অহা মানুহ কেইজনৰ নম্বৰ এতিয়াও তাইৰ ফোনত চেফ হৈ আছে। এতিয়া যদিও অপ্ৰয়োজনীয় এইবোৰ….. তথাপি ডিলিট কৰা নহয়। কিয় কৰা নহয় বহু বাৰ ভাবিও তাই নিজৰ বাবে এটা উত্তৰ যোগাৰ কৰিব নোৱাৰে।\nঅকলশৰীয়া শীতৰ ৰিক্ত, শুকান গধূলিবোৰত বন্যা কেতিয়াবা অকলশৰে বাৰাণ্ডাখনত বহি থাকে। বন্যাই ফুলবোৰলৈ চাই– মাকে ফুলবোৰ বৰ যতনেৰে ৰুই থৈ যোৱা। ফুলবোৰক জীয়াই ৰাখিবলৈ তাই বৰ চেষ্টা কৰে। এইবোৰ কামত তাই একেবাৰেই পাকৈত নহয়। কিন্তু মাকৰ স্মৃতিবোৰ মচ খাই যোৱাৰ ভয়তে তাই যিমান পাৰে সিমান চেষ্টা কৰে গছবোৰক সাৰ-পানী দি জীয়াই ৰাখিবলৈ।\nহস্পিতেলত মাকৰ লগত পাৰ কৰা সময়ছোৱাৰ স্মৃতিয়ে ৰাতি ৰাতি বন্যাক হেঁচা মাৰি ধৰেহি। বন্যাই বহু যত্ন কৰে কথাবোৰ মনলৈ নানিবলৈ। কিন্তু দুচকু জপাই দিয়াৰ লগে লগে তাইৰ সমুখলৈ হস্পিতেলৰ ৰোগীসকলৰ মুখবোৰ এখন এখনকৈ আহিবলৈ ধৰে। এফালে ৰোগীসকলৰ যন্ত্ৰণা আৰু কেবিনৰ বাহিৰত ৰোগীৰ আত্মীয়সকলৰ অন্তহীন অপেক্ষা….। অনিশ্চয়তাৰে ভৰি থকা থকা মুখবোৰেও মাজে-মাজে হাঁহে….বাতৰি কাকত এখন কিনি লৈ দেশৰ খবৰ লয়। নতুনকৈ হস্পিতেলত ভৰ্তি হোৱা ৰোগী এজনৰ যদি কিবা চিকিৎসা নোহোৱা দুৰাৰোগ্য বেমাৰ ধৰা পৰে, তেওঁলোকে বহুদিনলৈ মানিবই নিবিচাৰে সঁচা বুলি। লাহে-লাহে সত্যটোক স্বীকাৰ কৰিবলৈ বাধ্য হৈ পৰে আৰু সত্যক মানি লোৱাৰ পিছতে বুকুৰ মাজত গছ এজোপাৰ দৰে বাঢ়িবলৈ ধৰে এক আশা….আশা মানেই অপেক্ষা…। হস্পিতেলৰ কাষৰ মন্দিৰবোৰলৈ মানুহবোৰৰ সঘন অহা-যোৱা আৰম্ভ হয়। বন্যাৰ মাকৰ দৰে নাস্তিক মানুহেও শেষত চাৰি-পাঁচটা আঙঠি আৰু কঁকালত তাবিজ বান্ধিছিল। হস্পিতেলৰ প্ৰতিটো সৰু সৰু চুকতে মানুহে ভগৱানৰ ফটো আঁৰিছিল, চাকি জ্বলাইছিল।\nমাজনিশাও কেতিয়াবা কান্দোনত গোটেই হস্পিতেলখন কঁপি উঠিছিল। বন্যাৰ মনত পৰে ডায়লাইচিচ কৰিবলৈ পত্নীৰ সৈতে এজন মানুহ আহিছিল। তেওঁলোকৰ লগত কেতিয়াবা অকণমানি ছোৱালীজনীও আহে। মানুহজনৰ পত্নীৰ লগত তাই কথা পাতিছিল। মানুহজনৰ অৱস্থা দিনে দিনে বেয়ালৈ গৈ আছে। সোনকালেই কিডনী সংৰোপনৰ ব্যৱস্থা নকৰিলে তেওঁৰ জীয়াই থকাৰ আশা ক্ষীণ। ডাক্তৰে হেনো খুব বেছি আৰু এমাহ সময় দিছে। ইফালে মানুহঘৰৰ থকা ঘৰটোৰ বাহিৰে আন একো সম্পত্তি নাই। সাঁচতীয়া টকাকেইটা ডায়লাইচিচৰ নামতে শেষ। প্ৰতি সপ্তাহত দুবাৰকৈ ডায়লাইচিচ কৰিব লাগে। কিন্তু যেনে-তেনে এবাৰ কৰিবলৈও টান পৰে। মানুহজনে ডায়লাইচিচ কৰি আহি জীয়েকৰ গালত হাত বুলাই মৰম কৰে। লাহে-ধীৰে তিনিও ঘৰলৈ খোজ ধৰে। বন্যাই নেদেখা হোৱালৈকে চাই থাকে তেওঁলোকক। তাৰ পিছত আৰু তেওঁলোকৰ কি হ’ল একো খবৰ নাপালে তাই। এনেকুৱা কিমান যে আধৰুৱা কাহিনী বন্যাৰ মনৰ মাজত শুই আছে নীৰৱে।\nঅপেক্ষা কেৱল অপেক্ষা নহয়। ই কেতিয়াবা জীয়াই থকাৰ অজুহাত। অৰ্থহীন…. অন্তহীন অপেক্ষা কিছুমানেৰে মানুহে নিজৰ মনটোক ফুচুলাই ৰাখিব পাৰে। মনৰ পৰা নাইকিয়া কৰি পেলাবলৈ সাহস নহয় বন্যাৰ এই অপেক্ষাক। এই অপেক্ষা মানুহৰ মাজত জীয়াই থাকে নে– নে এই অপেক্ষাই মানুহক জীয়াই ৰাখে? উদাস ৰাতিবোৰত, উমাল দিনবোৰত, জাৰত, জহত, সফলতা, বিফলতাত আৰু বেছি তীব্ৰ হৈ উঠে এই অপেক্ষা। গভীৰ অসহায়বোধে আৱৰি ধৰে। তাই আকাশখনলৈ চাই– নিজৰ ক্ষুদ্ৰ অস্তিত্বক অনুভৱ কৰে। মাকে যে হস্পিতেলৰ বিচনাত থাকোঁতে কৈছিল —\n” মৃত্যু জীৱনৰ চৰম সত্য। ইয়াৰ বাহিৰে জীৱনৰ আন প্ৰতিশ্ৰুতি নাথাকে। এজন মানুহ মূহুৰ্ততে নাই, নাই মানে নায়েই আৰু….”\nপৰহিলৈ বন্যাৰ মাকৰ জন্মদিন। মাকে চাকৰি কৰা স্কুলখনতে মাকৰ জন্মদিনটো পাতিবলৈ ঠিক কৰা হৈছে। মাকৰ স্কুলখনত প্ৰায় এটা বছৰে ভৰি দিয়া নাই তাই। পৰহিলৈ তাই তালৈ যাব লাগিব। কথাটো ভাবোতেই বুকুখন মোচৰ খাই তাইৰ। কেনেকৈ ইমানবোৰ স্মৃতিৰ মুখামুখি হ’ব তাই! শীততকৈ চেঁচা, পৰ্বততকৈ গধুৰ আৰু আকাশতকৈও শূণ্যতাৰে ভৰা এই সময়। তাৰ মাজতে এধানমান মনেসজা পোহৰ…. অপেক্ষা……।\nTikendra jeet das February 3, 2021 At 9:38 pm\nমন পৰশা লিখনি। আগবাঢ়ি যোৱা আৰু।


written by Khatabook | December 28, 2021\nপ্ৰত্যক্ষ আৰু পৰোক্ষ ব্যয় কি বুজো আহক\nব্যৱসায় এটা চলালে উৎসাহৰ সৈতে , অপ্ৰত্যাশিত ব্যয়, দায়িত্ব আৰু অসুবিধাৰো আমি সন্মুখীন হ'ব লাগে। অৱশ্যে, ফাৰ্মটোৰ পৰা কিমান টকা ওলাইছে আৰু কিমান টকা আহি আছে সেয়া জনাটো হৈছে ব্যৱসায়ৰ প্ৰথম ক্ৰম। যিকোনো ব্যৱসায়ৰ উদ্দেশ্য হ'ল দিনটোৰ শেষত লাভ কৰা। এনে কৰিবলৈ, আপুনি কোম্পানীয়ে এৰি দিয়া সকলো ধন ট্ৰেক কৰিব লাগিব, পেৰোল আৰু ইউটিলিটি বিলৰ দৰে সামান্য ব্যয়ৰ পৰা ভাড়া আৰু উৎপাদন গোটৰ দৰে গুৰুত্বপূৰ্ণ ব্যয়লৈ।সেয়েহে, আপুনি প্ৰথমে ব্যৱসায়ৰ লাভৰ দিশলৈ যোৱাৰ আগতে ব্যৱসায়ৰ ব্যয়ৰ প্ৰকাৰ আৰু সেইবোৰৰ হিচাপ কেনেদৰে কৰিব লাগে আৰু বেলেন্স শ্বীট আৰু লাভ আৰু লোকচানৰ বিবৃতিৰ হিচাপ কেনেদৰে চম্ভালিব লাগে বুজিব লাগিব।\nপ্ৰত্যক্ষ আৰু পৰোক্ষ ব্যয়\nপ্ৰতিটো ব্যৱসায়ত দুটা শ্ৰেণীৰ ব্যয় আছে: প্ৰত্যক্ষ আৰু পৰোক্ষ ব্যয়।\nসেয়েহে, কোনবোৰ ব্যয় কোনটো শীৰ্ষকৰ অধীনত যায় জনাটো গুৰুত্বপূৰ্ণ কিয়নো ই একাউণ্টিং প্ৰভাৱিত কৰে আৰু কৰ্তন আৰু কৰ সঞ্চয়ত সহায় কৰিব পাৰে।\nযেতিয়া আপুনি ব্যৱসায় এটা স্থাপন কৰে, আপুনি ইয়াক মাটিৰ পৰা আঁতৰাবলৈ কিছু পুঁজি বিনিয়োগ কৰিব লাগিব। কোম্পানীটো আৰম্ভ হোৱা আৰু পৰিচালনা কৰাৰ পিছত, নিয়মীয়া ব্যয়দৈনিক, সাপ্তাহিক, মাহিলী বা আনকি বাৰ্ষিক ভিত্তিত পূৰণ কৰিব লাগিব। যদিও কিছুমান ব্যয় পুনৰাবৃত্তি হয়, কিছুমান অপ্ৰত্যাশিত ব্যয় থাকিব পাৰে যাৰ বাবে আপুনি বাজেট কৰা নাই বা ব্যৱসায়িক পৰিকল্পনাৰ পৰিৱৰ্তনৰ ফলত উদ্ভৱ হোৱা ব্যয় হ'ব পাৰে।\nকেতিয়া আৰু ক'ত ব্যয়ৰ প্ৰয়োজন হ'ব বুজি পোৱা প্ৰয়োজন যাতে একাউণ্টিং প্ৰক্ৰিয়া তৎক্ষণাৎ আৰম্ভ কৰিব পাৰি। ব্যৱসায়িক সংস্থাবোৰৰ ব্যৱসায়ৰ সময়ত উদ্ভৱ হ'ব পৰা যিকোনো অপ্ৰত্যাশিত ব্যয় পূৰণ কৰাৰ বাবে জৰুৰীকালীন পুঁজি ও থাকিব লাগে। কোম্পানী এৰি অহা ধনৰ ক্ষেত্ৰত এইবোৰ আটাইতকৈ গুৰুত্বপূৰ্ণ বিবেচনা।\nপ্ৰত্যক্ষ ব্যয় কি?\nবাক্যাংশটোৱে বুজাইছে, "প্ৰত্যক্ষ" ব্যয়বোৰ পোনপটীয়াকৈ কোম্পানী এটাৰ প্ৰাথমিক ব্যৱসায়িক কাৰ্যকলাপৰ সৈতে বান্ধি ৰখা হয় আৰু আৱণ্টন কৰা হয়। তেওঁলোক বেছিভাগ সামগ্ৰী আৰু সেৱাৰ অধিগ্ৰহণ আৰু উৎপাদনৰ সৈতে চিন্তিত। পোনপটীয়া ব্যয় হৈছে কোম্পানী এটাৰ মুখ্য ব্যয় বা বিক্ৰী হোৱা সামগ্ৰী আৰু সেৱাৰ ব্যয়ৰ এক উপাদান\nপ্ৰত্যক্ষ ব্যয় বোৰ বিক্ৰী কৰা সামগ্ৰী ৰ নিৰ্মাণ বা সম্পাদন কৰা সেৱাৰ সৈতে পোনপটীয়াকৈ বান্ধি ৰখা হয়, আৰু সেইবোৰ ব্যৱসায়ৰ প্ৰকাৰৰ ওপৰত নিৰ্ভৰ কৰি পৃথক হয়, যেনে উৎপাদন, নিৰ্মাণ, বা সেৱা। এইবোৰ এটা ব্যৱসায়ৰ বিত্তীয় বিবৃতি ৰেকৰ্ডৰ এটা উপাদান যাক ইয়াৰ ব্যয়ৰ হিচাপ বজাই ৰাখিবলৈ ব্যৱহাৰ কৰা হয়। এই ব্যয়বোৰ সামগ্ৰী বা সেৱাৰ মূল্য নিৰ্ধাৰণ কৰিবলৈ নিৰন্তৰ ব্যৱহাৰ কৰা হয়।\nএই ব্যয়বোৰ উৎপাদনৰ গতিৰ সৈতে উঠা-নমা কৰে, কিন্তু সেইবোৰ উৎপাদনৰ প্ৰতিটো এককৰ বাবে সামঞ্জস্যপূৰ্ণ আৰু সাধাৰণতে বিভাগৰ মেনেজাৰে পৰিচালনা কৰে। এইটো ব্যৱসায়ৰ ওপৰত নিৰ্ভৰ কৰে যিয়ে নিজৰ সামগ্ৰী আৰু সেৱা প্ৰস্তুত কৰে সেইবোৰ পোনপটীয়া ব্যয় হিচাপে বিক্ৰী কৰাৰ হাৰ বাছনি কৰিবলৈ। এই ব্যয়বোৰ কোম্পানীৰ মুঠ লাভ গণনা কৰিবলৈ ব্যৱহাৰ কৰা হয়। সামগ্ৰী এটাৰ গুৰুত্বপূৰ্ণ ব্যয় নিৰ্ধাৰণ কৰিবলৈ এই ব্যয়বোৰৰ প্ৰয়োজন। এইবোৰ বিভাগবোৰত ব্যয়ৰ শ্ৰেণীবিভাজন আৰু পৰিচালনা কৰিবলৈ ব্যৱহাৰ কৰা হয়।\nপ্ৰত্যক্ষ ব্যয় উদাহৰণ- কেঁচা সামগ্ৰীৰ ব্যয়, মজুৰি, ইন্ধন, কাৰখানাৰ ভাড়া ইত্যাদি।\nপৰোক্ষ ব্যয় বোৰ কি?\nপৰোক্ষ ব্যয়বোৰ তৎক্ষণাৎ কোম্পানী এটাৰ প্ৰাথমিক ব্যৱসায়িক কাৰ্যকলাপৰ সৈতে বান্ধখাই ৰখা নহয় আৰু দায়ী কৰা হয়। ফাৰ্ম এটা কঢ়িয়াই ৰাখিবলৈ পৰোক্ষ ব্যয় গুৰুত্বপূৰ্ণ, কিন্তু সেইবোৰ ব্যৱসায়ৰ প্ৰাথমিক ৰাজহ উৎপাদক সামগ্ৰী বা সেৱাৰ ব্যয়ৰ সৈতে তৎক্ষণাৎ সম্পৰ্কিত কৰিব নোৱাৰি।\nব্যৱসায় এটাৰ দৈনন্দিন কাৰ্যকলাপত হোৱা ব্যয়বোৰক পৰোক্ষ ব্যয় বুলি কোৱা হয়। বিক্ৰী হোৱা বস্তুবোৰৰ সৈতে তেওঁলোকৰ কোনো সম্পৰ্ক নাই। বহুক্ষেত্ৰত, পৰোক্ষ ব্যয় কোনো এটা অঞ্চলত আৱণ্টন কৰা নহয়। প্ৰশাসনিক মাচুল, যেনে ভাড়াৰ ক্ষেত্ৰত এয়া বিশেষভাৱে সঁচা।\nপ্ৰত্যক্ষ ব্যয়বোৰে ব্যয় বহন কৰাৰ সময়ত নিৰ্মাণ কৰা সামগ্ৰীবোৰক প্ৰভাৱিত কৰে। পৰোক্ষ ব্যয় সামগ্ৰীৰ মূল্যত যোগ কৰিব নোৱাৰি। বিক্ৰী মূল্যৰ ওপৰত ইয়াৰ কোনো প্ৰভাৱ থাকিব নালাগে। পৰোক্ষ ব্যয়বোৰ আৰু দুটা প্ৰকাৰত পৃথক কৰা হয়: স্থিৰ পৰোক্ষ ব্যয় আৰু পুনৰাবৃত্তি পৰোক্ষ ব্যয়।\nপ্ৰকল্প এটাৰ ম্যাদৰ বাবে নিৰ্ধাৰিত পৰোক্ষ ব্যয়ক স্থিৰ পৰোক্ষ ব্যয় বুলি কোৱা হয়।\nনিয়মীয়াকৈ পৰিশোধ কৰা পৰোক্ষ ব্যয়ক পুনৰাবৃত্তি পৰোক্ষ ব্যয় বুলি কোৱা হয়।\nপৰোক্ষ ব্যয় উদাহৰণ-টেলিফোন বিল, মুদ্ৰণ আৰু ষ্টেচনৰী, দৰমহা ইত্যাদি।\nঅধিক পঢ়ক:গেলামাল দোকানৰ ওপৰত জি এচ টিৰ প্ৰভাৱ\nপ্ৰত্যক্ষ আৰু পৰোক্ষ ব্যয়ৰ গুৰুত্ব\nআপুনি লাভজনক ব্যৱসায় এটা পৰিচালনা কৰিবলৈ পৰ্যাপ্ত আৰু শুদ্ধ বিত্তীয় ৰেকৰ্ড ৰাখিবলৈ সক্ষম হ'ব লাগিব। সেইকাৰণে প্ৰত্যক্ষ আৰু পৰোক্ষ ব্যয় বজাই ৰখাৰ প্ৰাসংগিকতা বুজি পোৱাটো গুৰুত্বপূৰ্ণ।\nসঠিক বিত্তীয় ৰেকৰ্ড বজাই ৰখাটোৱে আপোনাৰ কোম্পানীক আইনৰ প্ৰয়োজন অনুসৰি কৰ অনুসৰণ কৰাত সহায় কৰে।\nউপযুক্ত স্থানত আপোনাৰ পৰোক্ষ ব্যয় প্ৰবিষ্ট কৰাটো গুৰুত্বপূৰ্ণ।\nকিছুমান সুবিধা আৰু কৰ কৰ্তন কিছুমান পৰোক্ষ ব্যয়ৰ বাবে ব্যৱসায়ৰ মালিকসকলৰ বাবে উপলব্ধ।\nকিছুমান পৰোক্ষ ব্যয়, যেনে আপোনাৰ ব্যৱসায় চলাই ৰখাৰ বাবে প্ৰয়োজনীয় উপযোগিতাবোৰ আপোনাৰ কৰৰ পৰা কৰ্তন কৰিব পাৰি। এইটো বিশেষকৈ উদ্যোগীসকলৰ বাবে যিয়ে তেওঁলোকৰ ঘৰৰ পৰা তেওঁলোকৰ ব্যৱসায় চলায়।\nযেতিয়া বিনিয়োগকাৰীসকলক আকৰ্ষিত কৰাৰ সময় আহে, আপোনাৰ বিত্তীয় ৰেকৰ্ডৰ শুদ্ধতা আৰু আপুনি আপোনাৰ ব্যৱসায় যি দক্ষতাৰে চলায় সেয়া গুৰুত্বপূৰ্ণ হ'ব।\nআপোনাৰ বিত্তীয় ৰেকৰ্ডবোৰে এটা সফল ফাৰ্মৰ প্ৰমাণ হিচাপে কাম কৰে। দুটা প্ৰকাৰৰ ব্যয়ৰ মাজৰ পাৰ্থক্য বুজি পোৱাটো গুৰুত্বপূৰ্ণ, বিশেষকৈ আপোনাৰ সামগ্ৰীৰ মূল্য নিৰ্ধাৰণ কৰোঁতে। যদি আপুনি সামগ্ৰী নিৰ্মাণৰ সঠিক ব্যয় সম্পূৰ্ণৰূপে বুজি পায় তেন্তে আপুনি আপোনাৰ সামগ্ৰীৰ বাবে অধিক প্ৰতিযোগিতামূলক মাচুল ল'ব পাৰে।\nপ্ৰত্যক্ষ আৰু পৰোক্ষ ব্যয়ৰ মাজত মুখ্য পাৰ্থক্য\nনিম্নলিখিত তালিকাখনে প্ৰত্যক্ষ আৰু পৰোক্ষ ব্যয়ৰ মাজৰ পাৰ্থক্য দেখুৱায় -\nপ্ৰত্যক্ষ ব্যয় হৈছে সামগ্ৰী এটা উৎপাদন বা সেৱাৰ ব্যৱস্থাৰ সময়ত হোৱা ব্যয়।\nদৈনন্দিন ব্যৱসায়িক কাৰ্যকলাপৰ সৈতে পৰোক্ষ ব্যয় কৰা হয়।\nপ্ৰত্যক্ষ সামগ্ৰী আৰু পোনপটীয়া দৰমহাৰ উপৰিও, প্ৰত্যক্ষ ব্যয়বোৰ এক নিৰ্দিষ্ট স্থান, গ্ৰাহক, সামগ্ৰী, চাকৰি বা প্ৰক্ৰিয়াৰ সৈতে সম্পৰ্কিত হ'ব পাৰে।\nপৰোক্ষ ব্যয় হৈছে ব্যয় যাক ব্যয় বস্তু, কাম বা ব্যয় এককত স্পষ্টভাৱে চিনাক্ত বা আৱণ্টন কৰিব নোৱাৰি কিন্তু ব্যয় বস্তুএটাৰ দ্বাৰা বিভাজন আৰু শোষণ কৰিব পাৰি।\nপ্ৰত্যক্ষ ব্যয়ৰ প্ৰশ্নৰ ব্যয় পোনপটীয়াকৈ সামগ্ৰী বা ব্যয় গোটলৈ আৱণ্টন কৰিব পাৰিপ্ৰত্যক্ষ ব্যয়ৰ প্ৰশ্নৰ ব্যয় পোনপটীয়াকৈ সামগ্ৰী বা ব্যয় গোটলৈ আৱণ্টন কৰিব পাৰি।\nপৰোক্ষ ব্যয় বোৰ সামগ্ৰী, সেৱা বা বিভাগৰ দৰে ব্যয়ৰ বস্তুৰ বাবে আৱণ্টন কৰা হয়।\nপ্ৰত্যক্ষ ব্যয় মুখ্য ব্যয়ৰ অংশ\nপৰোক্ষ ব্যয়ক সাধাৰণতে ওপৰৰ ব্যয় হিচাপে গণ্য কৰা হয়।\nবিক্ৰী হোৱা সামগ্ৰীৰ মূল্য গণনা কৰোঁতে পোনপটীয়া ব্যয়বিবেচনা কৰা হয়।\nবিক্ৰী হোৱা সামগ্ৰীৰ মূল্য গণনা কৰোঁতে পৰোক্ষ ব্যয় অন্তৰ্ভুক্ত কৰা নহয়।\nট্ৰেডিং একাউণ্টত পোনপটীয়া ব্যয় সাধাৰণতে ট্ৰেডিং একাউণ্টৰ ডেবিট ফালে ৰেকৰ্ড কৰা হয়।\nলাভ আৰু লোকচান একাউণ্টত পৰোক্ষ ব্যয় লাভ আৰু লোকচান একাউণ্টৰ ডেবিট ফালে নথিভুক্ত কৰা হয়।\nপ্ৰত্যক্ষ ব্যয় অনিবাৰ্য আৰু সামগ্ৰী বা সেৱা প্ৰদান অব্যাহত ৰাখিবলৈ ব্যয় কৰিব লাগিব।\nযদিও পৰোক্ষ ব্যয় অনিবাৰ্য, পৰোক্ষ মাচুলৰ সামগ্ৰিক ব্যয় হ্ৰাস কৰিবলৈ সেইবোৰ হ্ৰাস কৰা বা তাৰে কেইটামান একত্ৰিত কৰা সম্ভৱ।\nব্যৱসায়ৰ মুঠ লাভ জানিবলৈ এইটো গণনা কৰা হয়।\nব্যৱসায়ৰ শুদ্ধ লাভ জানিবলৈ এইটো গণনা কৰা হয়।\nউৎপাদনৰ প্ৰকৃত ব্যয় বুজি পোৱাটো গুৰুত্বপূৰ্ণ\nব্যৱসায়ৰ উপাৰ্জনৰ বিবৃতি বুজি পোৱাটো গুৰুত্বপূৰ্ণ।\nপ্ৰত্যক্ষ ব্যয়ৰ উদাহৰণ- শ্ৰমিকৰ মজুৰি, কেঁচা মালৰ ব্যয়, কাৰখানাৰ ভাড়া ইত্যাদি।\nপৰোক্ষ ব্যয়ৰ উদাহৰণ- প্ৰিণ্টিং আৰু ষ্টেচনৰী বিল, টেলিফোন বিল, আইনী মাচুল ইত্যাদি।\nকোনো খৰচ নকৰাকৈ ফাৰ্ম চলোৱাটো প্ৰায় অসম্ভৱ। এইটো সঁচা যে আপুনি টকা উপাৰ্জন কৰিবলৈ টকা খৰচ কৰিব লাগিব। সেয়েহে, আপুনি পৰোক্ষ আৰু প্ৰত্যক্ষ ব্যয় সঠিকভাৱে আৱণ্টন কৰিব লাগিব। ই আপোনাক দীৰ্ঘম্যাদী সময়ত ধন ৰাহি কৰাত সহায় কৰিব, বিশেষকৈ যদি আপুনি উৎপাদন ব্যয় হ্ৰাস কৰাৰ প্ৰয়োজন হয়। নিজৰ ব্যৱসায়ৰ প্ৰকৃতিৰ ওপৰত আধাৰিত কৰি ব্যয়বোৰ কেনেদৰে বিভক্ত কৰা হয় বুজি পোৱাটো সদায়ে গুৰুত্বপূৰ্ণ। ব্যৱসায় এটাই সময়ৰ আগতে পৰোক্ষ আৰু প্ৰত্যক্ষ ব্যয়ৰ এখন তালিকাও প্ৰস্তুত কৰিব লাগে।\nআপুনি আপোনাৰ ব্যৱসায়ৰ আৰ্হি নিৰ্মাণ কৰা আৰম্ভ কৰাৰ আগতে, নিশ্চিত হ'ব যে আপুনি ব্যৱসায়ত অন্তৰ্ভুক্ত সকলো প্ৰত্যক্ষ আৰু পৰোক্ষ ব্যয় বুজি পাইছে।\nআমি আশা কৰোঁ যে প্ৰবন্ধটোৱে আপোনাক বিভিন্ন ব্যয় আৰু সেইবোৰকেনেদৰে প্ৰত্যক্ষ আৰু পৰোক্ষ ব্যয়ত বিভক্ত কৰা হয় আৰু লগতে বিভিন্ন প্ৰত্যক্ষ আৰু পৰোক্ষ ব্যয়ৰ উদাহৰণ বুজাই দিব পাৰিলেহেঁতেন। লগতে, ই আপোনাক ট্ৰেডিং একাউণ্টত প্ৰত্যক্ষ ব্যয়ৰ চিকিৎসা আৰু লাভ আৰু লোকচান একাউণ্টত পৰোক্ষ ব্যয়ৰ চিকিৎসা সম্পৰ্কে তথ্য প্ৰদান কৰিব।\nঅধিক তথ্যৰ বাবে Khatabook এপ্পটো ডাউনলোড কৰক।\n1. বেলেন্স শ্বীট/লাভ আৰু লোকচানত প্ৰত্যক্ষ ব্যয় কেনেদৰে দেখুওৱা হয়?\nট্ৰেডিং একাউণ্টত পোনপটীয়া ব্যয় সাধাৰণতে ডেবিট ফালে ৰেকৰ্ড কৰা হয়।\n2. লাভ আৰু লোকচানৰ হিচাপত, আমি পৰোক্ষ ব্যয় ক'ত ৰাখিম?\nলাভ আৰু লোকচান একাউণ্টত পৰোক্ষ ব্যয় ডেবিট ফালে ৰেকৰ্ড কৰা হয়।\n3. আমি ব্যৱসায়ত মজুৰিক প্ৰত্যক্ষ বা পৰোক্ষ ব্যয় হিচাপে কেনেদৰে গণ্য কৰোঁ?\nআমি মজুৰিক পোনপটীয়া ব্যয় হিচাপে লওঁ।\n4. কোম্পানীৰ মুঠ লাভ গণনা কৰিবলৈ কোন প্ৰকাৰৰ ব্যয় ব্যৱহাৰ কৰা হয়?\nকোম্পানীৰ মুঠ লাভ জানিবলৈ পৰোক্ষ ব্যয় গণনা কৰা হয়।\n5. কোম্পানীৰ মুঠ লাভ গণনা কৰিবলৈ কোন প্ৰকাৰৰ ব্যয় ব্যৱহাৰ কৰা হয়?\nকোম্পানীৰ মুঠ লাভ জানিবলৈ পোনপটীয়া ব্যয় গণনা কৰা হয়।\n6. প্ৰত্যক্ষ ব্যয়ৰ উদাহৰণ কি?\nপ্ৰত্যক্ষ ব্যয়ৰ উদাহৰণ হৈছে কেঁচা মালৰ ব্যয়, শ্ৰমৰ মজুৰি, ইন্ধন ইত্যাদি।\n7. পৰোক্ষ ব্যয়ৰ উদাহৰণ কি?\nপৰোক্ষ ব্যয়ৰ উদাহৰণৰ ভিতৰত আছে টেলিফোন ব্যয়, মুদ্ৰণ আৰু ষ্টেচনৰী ব্যয়, কাৰ্যালয় প্ৰশাসনৰ ব্যয় ইত্যাদি।


ঘৰত বহিয়েই আপোনাৰ মোবাইলৰ দ্বাৰা আপুনি ল'ব পাৰে ২লাখ টকাৰ ঋণ!– News18 assam\nযদি আপুনি Paytm ব্যৱহাৰ কৰে, তেন্তে আপোনাৰ বাবে ভাল খবৰ ! আপুনি এতিয়া ঘৰত বহিয়েই লাভ পৰিব পাৰিব ২ লাখ টকা !\nযদি আপুনি পে টি এম (Paytm) ব্যৱহাৰ কৰে, তেন্তে আপোনাৰ বাবে এটা অত্যন্তই ভাল খবৰ।\nযদি আপুনি পে টি এম (Paytm) ব্যৱহাৰ কৰে, তেন্তে আপোনাৰ বাবে আছে এটা অত্যন্তই ভাল খবৰ । পে টি এমে (Paytm) এতিয়া ইয়াৰ ব্যৱহাৰকাৰীসকলৰ বাবে যথেষ্ট সুবিধা প্ৰদান কৰিছে । পে টি এমে (Paytm) এতিয়া ইয়াৰ গ্ৰাহকসকলক ২ লাখ টকা পৰ্যন্ত ঋণ আগবঢ়োৱাৰ সিদ্ধান্ত লৈছে । ইয়াৰ বাবে কোনো বিশেষ অসুবিধা নোহোৱাৰ লগতে আপোনাক প্ৰয়োজন নহয় অধিক নথি পত্ৰৰো ।\nপে টি এমে (Paytm) ইয়াৰ লাখ লাখ গ্ৰাহকক সহজ চৰ্ততে ২ লাখ টকালৈকে ঋণ প্ৰদান কৰি আছে । কোম্পানীটোৱে শেহতীয়াকৈ ইয়াৰ তাৎক্ষণিক ব্যক্তিগত ঋণ সেৱা আৰম্ভ কৰিছে। কোম্পানীটোৱে ঋণ আবেদনৰ বাবে গোটেই প্ৰক্ৰিয়াটো ডিজিটেল কৰাৰ লগতে ইয়াৰ বাবে বেংকলৈ গৈ কোনো নথিপত্ৰ দাখিল কৰাৰো কোনো প্ৰয়োজন নাই, গ্ৰাহকসকলে মিনিটতে ঋণ ল'ব পাৰিব । সেয়েহে জানি লওঁ আহক ইয়াৰ প্ৰক্ৰিয়াৰ বিষয়ে ...\nঘৰতে লাভ কৰিব ঋণ -\nপে টি এমে (Paytm) ঋণৰ এই সমগ্ৰ প্ৰক্ৰিয়াটো সম্পূৰ্ণৰূপে অনলাইন কৰা হৈছে । গ্ৰাহকসকলে ঋণ লাভ কৰিবলৈ ঘৰৰ বাহিৰলৈ যোৱাৰ প্ৰয়োজন নাই । ঘৰত বহিয়েই আপোনাৰ ম’বাইলৰ পৰা ঋণ লাভৰ বাবে আবেদন কৰিব পাৰিব । ঋণ লাভৰ এই সম্পূৰ্ণ প্ৰক্ৰিয়াটো হৈছে মাত্ৰ ২ মিনিটৰ । প্ৰক্ৰিয়াটোৰ কেইমিনিটমানৰ ভিতৰতে আপুনি একাউন্টত লাভ কৰিব ঋণৰ টকাখিনি ৷\nঋণ লাভৰ বাবে এনেদৰে আবেদন কৰক -\nতাৎক্ষণিক ব্যক্তিগত ঋণ লাভ কৰিবলৈ, গ্ৰাহকে পে টি এমে (Paytm) এপলৈ যাব লাগিব আৰু বিত্তীয় সেৱা বিকল্পত ব্যক্তিগত ঋণ(Personal Loan) টেবত ক্লিক কৰি আবেদন কৰিব লাগিব। তাৰ পিছত বিচৰা তথ্যসমূহ প্ৰদান কৰিব লাগিব আপুনি আৰু আপোনাৰ যোগ্যতা নিৰীক্ষণ কৰা হ’ব আৰু পিছৰ পৰ্যায়ত টকা একাউণ্টলৈ স্থানান্তৰ কৰা হ'ব। পে টি এমে (Paytm) ইতিমধ্যে ৪০০ ৰো অধিক গ্ৰাহকক ব্যক্তিগত ঋণ বিতৰণ কৰিছে ৷ কোম্পানীটোৱে বিত্তীয় বৰ্ষৰ শেষৰ ফালে ১ নিযুত লোকক ব্যক্তিগত ঋণ প্ৰদান কৰা লক্ষ্য হাতত লৈছে।\nFirst published: April 10, 2021, 14:46 IST\nbusiness newsLoanPaytmPaytm Mobile Wallet


Polymox in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Polymox ar byavahar, ppali, parshwakriya, upkaar, kriya-pratikriya aaru satarkatabani\nPolymox ৰ লাভ আৰু ব্যৱহাৰসমূহ- Polymox Benefits & Uses in Assamese- Polymox ar laabh aaru byavaharsamuh\nPolymox ৰ পালি আৰু সেয়া কেনেদৰে ল'ব- Polymox Dosage & How to Take in Assamese - Polymox ar paali aaru xeya kenedore lobo\nPolymox ৰ পাৰ্শ্চক্ৰিয়াসমূহ- Polymox Side Effects in Assamese- Polymox ar parshwakriyasamuh\nPolymox সংক্ৰান্ত সতৰ্কতাবাণীসমূহ- Polymox Related Warnings in Assamese- Polymox xonkranta xatarkatabanisamuh\nঅইন দৰৱৰ সৈতে Polymoxৰ গুৰুতৰ ক্ৰিয়া-প্ৰতিক্ৰিয়া- Severe Interaction of Polymox with Other Drugs in Assamese- Oinor xoite Polymox ar gurutor kriya-pratikriya\nPolymox মতভেদসমূহ- Polymox Contraindications in Assamese- Polymox nishedhsamuh\nPolymox ৰ বিষয়ে সততে সোধা প্ৰশ্নসমূহ- Frequently asked Questions about Polymox in Assamese- Polymox ar bikhoye satate xodha prashnasamuh\nখাদ্য আৰু মদৰ সৈতে Polymox ক্ৰিয়া-প্ৰতিক্ৰিয়া- Polymox Interactions with Food and Alcohol in Assamese- khadya aaru modor xoite Polymox kriya-pratikriya\nPolymox ৰ লাভ আৰু ব্যৱহাৰসমূহ - Polymox Benefits & Uses in Assamese - Polymox ar laabh aaru byavaharsamuh\nPolymox তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPolymox ৰ পালি আৰু সেয়া কেনেদৰে ল'ব - Polymox Dosage & How to Take in Assamese - Polymox ar paali aaru xeya kenedore lobo\nPolymox-ৰ উপাদানসমূহ - Polymox Active Ingredients in Assamese - Polymox-ar upadaansamuh\nPolymox ৰ পাৰ্শ্চক্ৰিয়াসমূহ - Polymox Side Effects in Assamese - Polymox ar parshwakriyasamuh\nগৱেষণাৰ ভিত্তিত, Polymox ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPolymox সংক্ৰান্ত সতৰ্কতাবাণীসমূহ - Polymox Related Warnings in Assamese - Polymox xonkranta xatarkatabanisamuh\nPolymox-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nPolymoxৰ ক্ষতিকৰ প্ৰভাব অতি বিৰল।\nPolymox-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nPolymox ৰ স্তন্যপায়ী মহিলাৰ ক্ষেত্ৰত অতি সীমিত ক্ষতিকাৰক প্ৰভাৱ থাকিব পাৰে। তেনে ক্ষতিকাৰক প্ৰভাৱ থাকিলেও নিজে নিজে আঁতৰি যায়।\nবৃক্কত Polymox কি প্ৰভাৱ দেখা গৈছে?\nবৃক্ক ৰ বাবে Polymox কেতিয়াবাহে ক্ষতিকাৰক।\nযকৃতত Polymox কি প্ৰভাৱ দেখা গৈছে?\nPolymoxৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Polymox ৰ কি প্ৰভাৱ দেখা গৈছে?\nহৃদয় ৰ বাবে Polymox কেতিয়াবাহে ক্ষতিকাৰক।\nঅইন দৰৱৰ সৈতে Polymoxৰ গুৰুতৰ ক্ৰিয়া-প্ৰতিক্ৰিয়া - Severe Interaction of Polymox with Other Drugs in Assamese - Oinor xoite Polymox ar gurutor kriya-pratikriya\nPolymox তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPolymox মতভেদসমূহ - Polymox Contraindications in Assamese - Polymox nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Polymox লোৱা অনুচিত যাতে -\nPolymox ৰ বিষয়ে সততে সোধা প্ৰশ্নসমূহ - Frequently asked Questions about Polymox in Assamese - Polymox ar bikhoye satate xodha prashnasamuh\nএই Polymox-এ অভ্য়াস বা নিচাৰ সৃষ্টি কৰে নেকি?\nনহয়, Polymoxয়ে অভ্যাসৰ সৃষ্টি নকৰে।\nনহয়, Polymox লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Polymox লওক।\nমানসিক ৰোগৰ চিকিত্সাৰ বাবে Polymox লৈ কোনো লাভ নাই।\nখাদ্য আৰু মদৰ সৈতে Polymox ক্ৰিয়া-প্ৰতিক্ৰিয়া - Polymox Interactions with Food and Alcohol in Assamese - khadya aaru modor xoite Polymox kriya-pratikriya\nখাদ্য আৰু Polymoxৰ ক্ৰিয়া-প্ৰতিক্ৰিয়া\nখাদ্যৰ সৈতে Polymox লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Polymoxৰ মাজৰ প্ৰতিক্ৰিয়া\nগৱেষণাৰ অভাৱত, Polymox লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nPolymox ৰ অনুকল্প - Substitutes for Polymox in Assamese\nPolymox ৰ মূল্য আৰু পেকৰ চাইজ - Polymox Price and Pack Size in Assamese - Polymox ar mulya aaru pakor size\nআপুনি বা আপোনাৰ পৰিয়ালৰ কোনোবাই Polymox লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Polymox ব্যৱহাৰ কৰিছিল নেকি?\nআপুনি কিমান পৰিমাণে Polymox সেৱন কৰিছিল?\nআপুনি Polymox ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Polymox সেৱন কৰে?


আপোনাৰ চুলি সৰিছে নেকি? গ্ৰহণ কৰক এই5টা চমৎকাৰী ঘৰুৱা প্ৰতিকাৰ Hair Loss Home Remedies - Dimpu Baruah\nHome HEALTH TIPS আপোনাৰ চুলি সৰিছে নেকি? গ্ৰহণ কৰক এই5টা চমৎকাৰী ঘৰুৱা প্ৰতিকাৰ Hair Loss Home Remedies\nআপোনাৰ চুলি সৰিছে নেকি? গ্ৰহণ কৰক এই5টা চমৎকাৰী ঘৰুৱা প্ৰতিকাৰ Hair Loss Home Remedies\nDATA ONE August 11, 2021 HEALTH TIPS,\nবৰ্তমান বাৰিষাৰ বতৰ । এই বাৰিষাত আপোনাৰ চুলি সৰিছে নেকি? বাৰিষাকালত বতৰৰ আৰ্দ্ৰতাৰ বাবে, আমাৰ চুলি সৰিবলৈ আৰম্ভ কৰে । বাৰিষাক আমাৰ চুলিৰ স্বাস্থ্যৰ বাবে আটাইতকৈ বেয়া ঋতু বুলি গণ্য কৰা হয়। কিন্তু আপুনি চিন্তা কৰিব নালাগে, কিয়নো আমি আপোনাৰ চুলিৰ বাবে5টা ঘৰুৱা প্ৰতিকাৰ বিষয়ে জনাম যাক আপুনি চেষ্টা কৰি চাব পাৰে ।\nমেথি গুটিত নিকোটিনিক এচিড আৰু প্ৰ'টিন থাকে, যি চুলি সৰাৰ দৰে সমস্যাৰ বাবে অত্যন্ত উপকাৰী হ'ব পাৰে। গতিকে মেথিৰ গুটি ৰাতি তিয়াই পুৱা মেথিৰ এটা পেষ্ট বনাই লওক আৰু ইয়াক আপোনাৰ চুলিত 30-50 মিনিটৰ বাবে লগাই ৰাখক । তাৰ পিছত চুলি ধুওক। সৰ্বশ্ৰেষ্ঠ ফলাফলৰ বাবে সপ্তাহত এবাৰ এই পেকটো প্ৰয়োগ কৰিব পাৰে ।\nএলো ভেৰা জেল\nআপুনি নিশ্চয় এলো ভেৰাৰ বিষয়ে শুনিছে। ক্ষাৰীয় গুণাগুণেৰে সমৃদ্ধ, এই উপাদানটোৱে আপোনাৰ PHৰ স্তৰ সন্তুলিত কৰি চুলিৰ বিকাশ বৃদ্ধি কৰে। ই আপোনাৰ মূৰৰ ছাল শীতল আৰু পৰিষ্কাৰ ৰখাত সহায় কৰে। আপুনি আপোনাৰ চুলিত এলো ভেৰাৰ জেলটো কেইঘণ্টামানৰ বাবে চুলিত লগাই পিছত ধুব পাৰে।\nচুলিৰ বাবে আমলখিৰ গুণাগুণৰ চৰ্চা প্ৰায়ে শুনা যায়। আমলখিৰ এণ্টি বেক্টেৰিয়েল, এণ্টি ইনফ্লেমেটৰী আৰু এক্সফলিয়েটিং গুণাগুণে চুলি স্বাস্থ্যৱান কৰি ৰখাত সহায় কৰে। কেলচিয়াম আৰু টেনিনেৰে ভৰ্তি আমলখিয়ে চুলিও বৃদ্ধি ঘটায়। আপুনি ইয়াৰ পেষ্ট বনাই চুলিৰ ওপৰত গোটেই ৰাতিটো প্ৰয়োগ কৰি ফলাফল চাব পাৰে ।\nজায়ফল হৈছে আপোনাৰ চুলি-সমস্যাৰ এক প্ৰাকৃতিক সমাধান। ইয়াৰ জীৱাণুজনিত গুণাগুণে আপোনাৰ মূৰৰ ছালক উফিৰ পৰা মুক্ত কৰে আৰু লগতে আপোনাৰ চুলি সৰা প্ৰতিহত কৰে। আপুনি জায়ফলৰ পাউডাৰ মৌৰ সৈতে মিহলি কৰি চুলিত লগাব পাৰে।\nএই ঘৰুৱা প্ৰতিকাৰবোৰ ব্যৱহাৰ কৰক আৰু আপোনাৰ অভিজ্ঞতা আমাৰ সৈতে তলৰ কমেণ্ট বক্সত জনাওক।\nWritten by DATA ONE at August 11, 2021


আশ্বুৰাৰ সঠিক ইতিহাস আৰু ফজিলতঃ – Aim of Life\nমহান আল্লাহে আমাৰ কাৰণে ৪টা মাহ যেনে- যিলকদ, জিলহজ্ব, মুহাৰ্ৰম আৰু ৰজবক হাৰাম তথা সন্মানিত মাহ কৰিছে। আল্লাহে কৈছে,\n-নিশ্চয় আকাশসমূহ আৰু পৃথিৱী সৃষ্টিৰ দিনৰ পৰাই আল্লাহৰ বিধানত মাহবোৰৰ গণনা বাৰটা। তাৰে মাজত চাৰিটা মাহ নিষিদ্ধ, এইটোৱে প্ৰতিষ্ঠিত দ্বীন। এতেকে ইয়াৰ মাজত তোমালোকে নিজৰ প্ৰতি জুলুম নকৰিবা, আৰু তোমালোকে মুশ্বৰিকসকলৰ লগত সৰ্বাত্মকভাৱে যুদ্ধ কৰা, যেনেকৈ সিহঁতে তোমালোকৰ বিৰুদ্ধে সৰ্বাত্মকভাৱে যুদ্ধ কৰি থাকে; আৰু জানি থোৱা, নিশ্চয় আল্লাহ মুত্তাক্বীসকলৰ লগত আছে। [ছুৰা তাওবাহ: ৩৬]\nবছৰৰ প্রথম মাহ মুহাৰ্ৰমৰ দহ তাৰিখক আশ্বুৰা বোলা হয়। আশ্বুৰা শব্দটি শুনিলেই সাধাৰণ মানুহৰ যেন গা শিয়ঁৰি উঠে। কাৰণ, আশ্বুৰা বুলিলেই তেওঁলোকৰ ধাৰণা #কাৰবালা।\nআকৌ কাৰবালা মানেই নবী ﷺ ৰ নাতি ইমাম হুছাইন ইবনে ‘আলী (ৰাঃ)-ৰ পৰিয়ালৰ মর্মান্তিক শ্বাহাদাতৰ ঘটনা।\n■ আশ্বুৰাৰ চিয়ামৰ মূল ইতিহাসঃ\nআমি আশ্বুৰাৰ যি চিয়ামৰ কথা ইমান দিনে শুনি আহিছোঁ তাৰ সৈতে কাৰবালাৰ এই ঘটনাৰ কোনো সম্পর্ক নাই! মূলতঃ এই দিনত মূছা (আঃ) আৰু তেওঁৰ জাতি বনী ইছৰাঈলে ফেৰাউনৰ অন্যায়-অত্যাচাৰ, নিষ্পেষণ ও গোলামিৰ পৰা মিছৰ এৰি সাগৰ পাৰ হৈ নাজাত পাইছিল, সেয়ে তেখেতে আল্লাহৰ শ্বুকৰিয়া ও কৃতজ্ঞতার্থে এই দিনত চিয়াম পালন কৰিছিল আৰু পৰৱর্তী কালত বনী ইছৰাঈলেও এই দিনত চিয়াম পালন কৰিছিল।\n◉ কোৰআনত বর্ণিত ইতিহাস:\nমহান আল্লাহে কৈছে,\n“আৰু স্মৰণ কৰা, যেতিয়া আমি তোমালোকৰ বাবে সাগৰক দুভাগ কৰিছিলোঁ আৰু তোমালোকক উদ্ধাৰ কৰিছিলোঁ; আৰু তোমালোকৰ চকুৰ আগতে ফিৰআউনৰ বংশক ডুবাই মাৰিছিলোঁ।” [ছুৰা বাক্কাৰা: ৫০]\nমহান আল্লাহে আকৌ কৈছে,\nআৰু আমি বনী ঈছৰাইলক সাগৰ পাৰ কৰালোঁ। ফিৰআউন আৰু তাৰ সৈন্যবাহিনীয়ে ঔদ্ধত্য সহকাৰে আৰু সীমালংঘন কৰি তেওঁলোকৰ পিছ ল’লে। অৱশেষত যেতিয়া সি ডুবিবলৈ ধৰিলে তেতিয়া ক’লে, ‘মই ঈমান আনিলোঁ যে, নিশ্চয় তেওঁৰ বাহিৰে আন কোনো সত্য ইলাহ নাই, যাৰ প্ৰতি বনী ঈছৰাঈলে ঈমান আনিছে, আৰু মই মুছলিমসকলৰ অন্তৰ্ভুক্ত’।\nএতিয়া! অথচ ইয়াৰ পূৰ্বে তুমি অমান্য কৰিছিলা আৰু তুমি অশান্তি সৃষ্টিকাৰীসকলৰ অন্তৰ্ভুক্ত আছিলা।\n‘এতেকে আজি আমি তোমাৰ শৰীৰটো ৰক্ষা কৰিম যাতে তুমি তোমাৰ পৰবৰ্তীসকলৰ বাবে নিদৰ্শন হৈ থাকা। নিশ্চয় মানুহৰ মাজত বহুতেই আমাৰ নিদৰ্শন সম্পৰ্কে উদাসীন’। [ছুৰা ইউনুছ: ৯০-৯২]\n◉ হাদীছত বর্ণিত ইতিহাস:\nৰাছুলুল্লাহ ﷺ -এ যেতিয়া মদিনালৈ আগমন কৰিলে, তেতিয়া দেখিলে যে, ইহুদীসকলে আশ্বুৰাৰ চিয়াম পালন কৰিছে। তেতিয়া ৰাছুলুল্লাহ ﷺ -এ তেওঁলোকক প্ৰশ্ন কৰিলে, ‘তোমালোকে এই দিনত কিয় চিয়াম পালন কৰা’? তেওঁলোকে ক’লে, ‘এইটো এটা মহান দিবস। এই দিনত আল্লাহে মূছা (আঃ) আৰু তেওঁৰ জাতিক নাজাত দিয়ে আৰু ফেৰাউন ও তাৰ জাতিক ডুবাই ধ্বংস কৰি দিয়ে। সেয়ে মূছা (আঃ) আৰু তেওঁৰ জাতিয়ে এই দিনত আল্লাহৰ শ্বুকৰিয়া আদায়ৰ উদ্দেশ্যে চিয়াম পালন কৰিছিল। এই কাৰণে আমিও পালন কৰোঁ।’ ৰাছুলুল্লাহ ﷺ -এ ক’লেঃ ‘আমি মূছা (আঃ)ৰ অনুসৰণ কৰাৰ বেছি হকদাৰ।’ ইয়াৰ পাছত ৰাছুলুল্লাহ ﷺ -এ আশ্বুৰাৰ ছিয়াম পালন কৰে আৰু চাহাবীসকলকো চিয়াম পালন কৰাৰ নির্দেশ দিয়ে। [বুখাৰী হ/২০২৪, ৩৩৯৭; মুছলিম হা/১১৩০]\nইবনে আব্বাছ (ৰাঃ)-ৰ পৰা বর্ণিত, তেখেতে কৈছে, মই ৰাছুলুল্লাহ ﷺ -ক যেনেকৈ গুৰুত্ব সহকাৰে আশ্বুৰা আৰু ৰমজানৰ চিয়ামৰ অনুসন্ধান কৰা দেখিছোঁ, অনুৰূপ অন্য কোনো চিয়ামৰ ক্ষেত্ৰত দেখা নাই। [বুখাৰী হা/১৮৬৭; মুছলিম হা/১১৩২]\nআইশ্বা ৰাদ্বিয়াল্লাহু আনহাৰ পৰা বর্ণিত, তেখেতে কৈছে, জাহেলিয়াতৰ জামানাত কুৰাইছসকলে আশ্বুৰাৰ চিয়াম পালন কৰিছিল আৰু আল্লাহৰ ৰাছুলেও ﷺ পালন কৰিছিল। ইয়াৰ পাছত যেতিয়া তেখেতে মদিনালৈ আগমন কৰিলে তেতিয়াও তেখেতে আশ্বুৰাৰ চিয়াম পালন কৰে আৰু পালন কৰাৰ কাৰণে নির্দেশ দিয়ে। ইয়াৰ পাছত যেতিয়া ৰমজানৰ চিয়াম ফৰজ হ’ল তেতিয়া ৰাছুলুল্লাহ ﷺ -এ আশ্বুৰাৰ চিয়াম (ফৰজ হিচাপে) পালন কৰা নাই (ছুন্নত হিচাপে পালন কৰিছে)। ইয়াৰ পাছত যিয়ে ইচ্ছা কৰে পালন কৰিছিল আৰু যাৰ পালন কৰাৰ ইচ্ছা নাই তেওঁ পালন কৰা নাছিল। [বুখাৰী হা/১৮৬৩; মুছলিম হা/১৮৯৯]\n→ অর্থাৎ এই দিনত চিয়াম পালন কৰাটো ৰমজানৰ চিয়াম ফৰজ হোৱাৰ পূর্বে ফৰজ আছিল।\n■ আশ্বুৰাৰ চিয়াম পালন কৰাৰ নিয়মঃ\nকেৱল দশম তাৰিখে চিয়াম ৰখা জায়েয, যিটো ইবনে আব্বাছ ৰাদ্বিয়াল্লাহু আনহুৰ হাদীছত উল্লেখ কৰা হৈছে যে, ৰাছুলুল্লাহ ﷺ -এ আশ্বুৰাৰ চিয়াম পালন কৰাৰ কাৰণে তাক তালাচ কৰিছিল। দশম তাৰিখৰ সৈতে নৱম তাৰিখেও পালন কৰা ছুন্নত, যাতে ইহুদী-খ্ৰীষ্টানসকলৰ সৈতে সদৃশ নহয়, আৰু এইটোৱেই হ’ল সর্বোত্তম যিটো চাহাবায়ে কিৰামে নবী ﷺ -ৰ পাছত কৰিছিল।\nআব্দুল্লাহ ইবনে আব্বাছ ৰাদ্বিয়াল্লাহু আনহুৰ পৰা বর্ণিত, তেখেতে কৈছে, যেতিয়া ৰাছুলুল্লাহ ﷺ -এ আশ্বুৰাৰ চিয়াম পালন কৰিছিল আৰু পালন কৰাৰ কাৰণে নির্দেশ কৰে, পৰৱর্তী কালত চাহাবীসকলে ক’লে, এই দিনটোকে ইহুদী-খ্ৰীষ্টানসকলে বহুত সন্মান কৰে, ৰাছুলুল্লাহ ﷺ -এ ক’লেঃ আল্লাহে যদি ইচ্ছা কৰে, যেতিয়া অহা বছৰ আহিব তেতিয়া আমি নৱম তাৰিখেও চিয়াম পালন কৰিম, কিন্তু পাছৰ বছৰ আশ্বুৰা অহাৰ পূর্বেই ৰাছুলুল্লাহ ﷺ -এ মৃত্যুবৰণ কৰে। [মুছলিম হা/১৯১৬, ১৯১৭]\nআবু হুৰায়ৰা ৰাদ্বিয়াল্লাহু আনহুৰ পৰা বর্ণিত, ৰাছুলুল্লাহ চাল্লাল্লাহু আলাইহি অছাল্লামে কৈছে, ৰমজানৰ পিছত সর্বোত্তম চিয়াম হ’ল মুহাৰ্ৰম মাহৰ চিয়াম (অর্থাৎ আশ্বুৰাৰ ছিয়াম) আৰু ফৰজ চালাতৰ পাছত সর্বোত্তম চালাত হ’ল ৰাতিৰ নফল চালাত (অর্থাৎ তাহাজ্জুদৰ চালাত)।\n☞ অর্থাৎ এইটো পূর্বৱর্তী এক বছৰৰ গুনাহৰ কাফফাৰা স্বৰূপ অর্থাৎ ইয়াৰ মাধ্যমত পূর্বৱর্তী এক বছৰৰ গুনাহ ক্ষমা কৰা হয়।\nhappy new yearKarbalaMuharramnew year\nPosted August 10, 2021\tat 7:40 am\t0Likes\nবহুত ভাল লাগিছে ❤ পঢ়ি\nআজিৰ দিনটোবাৰু হজৰত মহম্মদৰ হিজৰতৰ দিন হয়।


hslc-examination-to-start-from-tomorrow-assam-tv-hirak-skd– News18 Assam\nকাইলৈৰ পৰা হাইস্কুল শিক্ষান্ত পৰীক্ষা? মেট্ৰিক পৰীক্ষাত এইবাৰ কি কি নতুন নিয়ম?\nUpdated:February 9, 2020, 9:29 AM IST\nপৰীক্ষাৎ অসৎ উপায় অৱলম্বন কৰা শিক্ষাৰ্থীৰ বিৰুদ্ধে কঠোৰ হৈছে ছেবা কৰ্তৃপক্ষ।পৰীক্ষা কেন্দ্ৰত নকল কৰি ধৰা পৰিলে কেৱল বাহিষ্কৃাৰ কৰাই নহয়, তিনি বছৰৰ বাবে হ’ব নিলম্বন।\nLast Updated: February 9, 2020, 9:29 AM IST\nশিক্ষা জীৱনৰ আটাইতকৈ গুৰুত্বপূৰ্ণ পৰীক্ষা হৈছে হাইস্কুল শিক্ষান্ত পৰীক্ষা। সোমাবাৰৰ পৰা ৰাজ্যৰ ৮৬০টা পৰীক্ষা কেন্দ্ৰত ২৯ ফেব্ৰুৱাৰীলৈ চলিবলগীয়া এই হাইস্কুল শিক্ষান্ত পৰীক্ষাত এইবাৰ অৱতীৰ্ণ হ’ব ৰাজ্যৰ ৩ লাখ ৫৮ হাজাৰ ৪৫৩ গৰাকী পৰীক্ষাৰ্থী। ইয়াৰে ১,৬৭,৮৫০ গৰাকী ছাত্ৰ আৰু ১,৯০,৬০৩ গৰাকী ছাত্ৰী।\nৰাজ্যৰ ভিতৰত নগাঁও জিলাত সৰ্বাধিক ২৬,১৩৯ গৰাকী পৰীক্ষাৰ্থী। ডিমা হাছাও নিৰ্বনিম্ন পৰীক্ষাৰ্থীৰ সংখ্যা হৈছে ২,৭৬৪ গৰাকী। বিগত বৰ্ষতকৈ এইবাৰ ছেবাৰ পাঠ্যক্ৰমত ছয় হাজাৰৰো অধিক পৰীক্ষাৰ্থী বৃদ্ধি হৈছে। বিগত বৰ্ষত পৰীক্ষাৰ্থীৰ সংখ্যা আছিল ৩,৫২,১৪৩ গৰাকী।\nপৰীক্ষাৎ অসৎ উপায় অৱলম্বন কৰা শিক্ষাৰ্থীৰ বিৰুদ্ধে কঠোৰ হৈছে ছেবা কৰ্তৃপক্ষ।পৰীক্ষা কেন্দ্ৰত নকল কৰি ধৰা পৰিলে কেৱল বাহিষ্কৃাৰ কৰাই নহয়, তিনি বছৰৰ বাবে হ’ব নিলম্বন। যাৰ বাবে ছেবাই গঠন কৰিছে এখন কমিটী। পৰীক্ষা কেন্দ্ৰসমূহত ম’বাইল ব্যৱহাৰ কৰিলেও ল’ব কঠোৰ ব্যৱস্থা।\nনকল কৰা পৰীক্ষাৰ্থীৰ লগতে পৰীক্ষা কেন্দ্ৰই হেমাহি কৰিলে চিৰদিনৰ বাবে বাতিল কৰিব পৰীক্ষা কেন্দ্ৰ। প্ৰথমবাৰৰ বাবে পৰীক্ষা কেন্দ্ৰত এইবাৰ পৰীক্ষাৰ্থীৰ সন্মুখত নিৰীক্ষকে খুলিব লাগিব প্ৰশ্নকাকত। দুজন পৰীক্ষাৰ্থীক সাক্ষী কৰিব খুলিব প্ৰশ্নকাকতৰ টোপোলা। ইয়াৰ উপৰি ছটাকৈ বিষয়ত হ’ব বেলেগ বেলেগ ৰঙৰ প্ৰশ্নকাকত।\nপৰীক্ষাৰ্থীৰ লগতে পৰীক্ষা নিৰীক্ষকে পৰীক্ষা কেন্দ্ৰৰ ভিতৰত নিব নোৱাৰিব মোবাইল, ঘড়ী, বেগ আৰু কেলকুলেটৰ। পৰীক্ষাৰ্থীয়ে বহীত লিখিব লাগিব ক’লা চিঞাহীৰে। পৰীক্ষা কেন্দ্ৰৰ ৫০ মিটাৰৰ ভিতৰত থাকিব নোৱাৰিব কোনো ব্যক্তি। প্ৰতিটো পৰীক্ষা কেন্দ্ৰত জাৰি কৰা হৈছে ১৪৪ ধাৰা।\nপ্ৰতিটো স্পৰ্শকাতৰ কেন্দ্ৰত নিয়োগ কৰা হৈছে ফ্লায়িং স্কোৱাড। তদুপৰি ২৫টা কেন্দ্ৰত জামাৰ সংস্থাপন কৰা হৈছে। পূৰ্বৰ দৰে এইবাৰো সকলো পৰীক্ষা কেন্দ্ৰত লগোৱা হৈছে চিচিটিভি কেমেৰা। লগতে, দৃষ্টিহীন পৰীক্ষাৰ্থীৰ বাবে প্ৰদান কৰা হ’ব এঘণ্টা অধিক সময়। ইফালে, পৰীক্ষাত অৱতীৰ্ণ হোৱা ৰাজ্যৰ প্ৰত্যেকগৰাকী পৰীক্ষাৰ্থীক শুভেচ্ছা জনাইছে ছেবাৰ সচিব সুৰঞ্জনা সেনাপতিয়ে।


স্বাধীনতা, অধিকাৰ আৰু সাম্প্ৰতিক সময় (অঞ্জল বৰা) - সাহিত্য ডট অৰ্গ\nস্বাধীনতা, অধিকাৰ আৰু সাম্প্ৰতিক সময় (অঞ্জল বৰা)\nভাৰতবৰ্ষৰ ইতিহাসত ১৯৪৭ চনৰ ১৫ আগষ্ট ভাৰতীয় জাতীয় সংগ্ৰামৰ এটা সোণালী দিন৷ ১৬১৭ চন মানতে মোগল সম্ৰাট জাহাঙ্গীৰৰ অনুমতি সাপেক্ষে বৃটিচ ইষ্ট-ইণ্ডিয়া কোম্পানি ভাৰতত প্ৰৱেশ কৰি বেহা-বেপাৰৰ কাৰণে সুবিধা লাভ কৰে৷ ফলত গোঁজেই গজালি হৈ এটা সময়ত পৰাক্ৰমী মোগল সাম্ৰাজ্যক যুদ্ধত হেৰুৱাই ভাৰতবৰ্ষৰ শাসনভাৰ নিজৰ হাতলৈ নিয়ে৷ হাজাৰ বছৰীয়া ভাৰতীয় সভ্যতাৰ ধ্বজা উৰুৱাই যি ভাৰতীয়ই নিজকে স্বতন্ত্ৰ নাগৰিক হিচাপে চিনাকি দি আহিছিল৷ সেই ভাৰতবৰ্ষই ইংৰাজৰ শাসনৰ তলত নিজৰ জন্মগত স্বাধীনতা, অধিকাৰ হেৰুৱাই পৰাধীনতাৰ শিকলি পিন্ধিব লগা হৈছিল৷ কিন্তু বহু বছৰৰ সংগ্ৰাম আৰু বহু ব্যক্তিৰ ত্যাগ, কষ্ট আৰু আত্মবলীদানৰ পৰিণতিত ভাৰতে বৃটিচৰ শাসন উফৰাই নিজৰ হেৰুৱা মৰ্যদা ঘুৰাই আনিছিল৷ তাৰপিছত ভাৰতত ইংৰাজ চৰকাৰৰ আৰ্হিৰে পশ্চিমীয়া ধৰণেৰে গণতন্ত্ৰৰ প্ৰতিষ্ঠা কৰা হ’ল৷ সংবিধান সৃষ্টি কৰা হ’ল৷ জনসাধাৰণেই দেশৰ শাসক হিচাপে জনসাধাৰণৰ মাজৰ পৰা প্ৰতিনিধি নিৰ্বাচন কৰি ৰাজ্যই ৰাজ্যই চৰকাৰ গঠন কৰা হ’ল৷ সাংসদৰ প্ৰতিষ্ঠা কৰি জনসাধাৰণৰ অভাৱ-অভিযোগ, প্ৰয়োজন, সমস্যা আদি আলোচনা কৰাৰ ব্যৱস্থা কৰা হ’ল৷ মুঠৰ ওপৰত স্বাধীনতাই ভাৰতীয় মানুহৰ সুখ-সমৃদ্ধিৰ বতৰা কঢ়িয়াই আনিলে আৰু বৃটিচৰ শাসন কালৰ দুখ-কষ্ট, অত্যাচাৰ পাহৰি স্বাধীনতাৰ আনন্দত নিমজ্জিত হ’ল৷\nএতিয়া এইয়া এক ইতিহাস মাত্ৰ৷ সময়ৰ পৰিবৰ্তনৰ লগে লগে গণতান্ত্ৰিক শাসন প্ৰক্ৰিয়া একেই থাকিল কিন্তু সমাজত অনেক নতুন নতুন সমস্যাই দেখা দিলে৷ এদিন বৃটিচৰ শাসনত মুক্তিৰ সপোন দেখা নাগৰিকে ভাবিবলৈ বাধ্য হ’ল “বৃটিচৰ শাসন ইয়াতকৈ যেন বহু ভাল আছিল”৷ কলাগুৰু বিষ্ণু ৰাভাই চিঞৰি উঠা “এই আজাদী ঝুঠা হ্যায়” বাক্যশাৰী যেন এতিয়া তপত হুমুনিয়াহৰ দৰে প্ৰতিজন নিষ্পেষিত মানুহৰ বুকুত বাজি থাকে৷ জ্বৰে এৰিলেও কৰ্পতিয়ে নেৰাৰ দৰে বৃটিচ গ’ল যদিও বৃটিচৰ স্বৈৰাচাৰিতা দেশৰ নেতাসকলৰ গাত যেন থাকি গ’ল৷ প্ৰতিবছৰে ১৫ আগষ্টৰ বিশেষ দিনটোত জাক-জমকতাৰে স্বাধীনতাৰ স্মৃতি সজীব কৰি ৰখা হয়৷ প্ৰত্যেক বছৰে স্বাধীনতা সংগ্ৰামত আত্ম আহুতি দিয়া সেই মহান ব্যক্তি কেইজনক স্মৰণ কৰিবলৈকে নানা আলোক-সজ্জাৰে স্বাধীনতা দিৱস পালন কৰা হয়৷ কিন্তু বাস্তৱ ক্ষেত্ৰত সেই আলোক-সজ্জাৰ পোহৰৰ পৰা বহু আঁতৰত থাকি যায় নিষ্পেসিত মানুহৰ বুকুৰ হুমুনিয়াহ৷ গণতান্ত্ৰিক ৰাষ্ট্ৰ এখনত বৰ্তমান জনসাধাৰণৰ কাৰণে প্ৰচলিত প্ৰত্যেকটো নিয়ম, কাৰ্য্য, অধিকাৰৰ ক্ষেত্ৰত আমাৰ মনত এটাই প্ৰশ্ন উদ্বেগ হয়- এই সকলোবিলাকে আমাক প্ৰকৃত স্বাধীনতা দিব পাৰিছেনে? এখন সাধাৰণ সমাজত আমি জীয়াই থাকিবৰ কাৰণে প্ৰতি মুহুৰ্ততে আমি স্বাধীনতাৰ ওচৰত আত্ম-সমৰ্পন কৰি অহা নাইনে? যি স্বাধীনতাই এদিন মানুহক ব্যক্তি-স্বাধীনতা, বাক-স্বাধীনতা, মৌলিক অধিকাৰৰ মাজেৰে জীয়াই থকাৰ সপোন দেখুৱাইছিল সেই সকলোবোৰ আজি ডাঙৰ ডাঙৰ বক্তৃতাৰ মাজত মাথো আৱদ্ধ হৈ ৰ’ল৷\nপৃথিৱীৰ আটাইতকৈ সুন্দৰ অনুভৱটোৱেই হ’ল স্বাধীনতা৷ ই মানুহৰ জন্মগত অধিকাৰ৷ ই কাৰো ওপৰত জাপি দিয়া অধিকাৰ নহয়৷ এই কথা মহাত্মা গান্ধীয়ে ভালদৰে অনুভৱ কৰিছিল৷ সেয়ে নিস্বাৰ্থভাৱে ভাৰতীয় মানুহৰ মুক্তিৰ সপোন দেখিছিল৷ হিন্দু-মুছলমানৰ একতাৰ মাজেৰে, জাতি-ধৰ্ম নিৰ্বিশেষে তেওঁ ভাৰতীয় সভ্যতাক জীয়াই ৰাখিব বিচাৰিছিল৷ সত্য, অহিংসাৰ পথেৰে, কৰ্মৰ সাধনাৰে তেওঁ ভাৰতীয়ৰ মুক্তি কামনা কৰিছিল৷ অহিংসাৰ পথেৰেই তেওঁ দেশবাসীৰ মনত জাতীয়তাবাদী ভাৱ জাগ্ৰত কৰি ভাৰতক স্বাধীনতা প্ৰদান কৰিছিল৷ কিন্তু যি অহিংসা নীতিৰ আধাৰত ভাৰতে স্বাধীনতা লাভ কৰিলে সেই অহিংসাই এতিয়া হিংসাৰ ভয়ত পেপুৱা লাগিল৷ ক’ত আছে এতিয়া মহাত্মাৰ নীতি-আদৰ্শ? মুৰত গান্ধী টুপি পিন্ধি, গাত খদ্দৰৰ চোলা পিন্ধি এতিয়া প্ৰায় সংখ্যক নেতাৰ মুখাপিন্ধা অভিনয়৷ এতিয়া হত্যাকাৰীৰ মুৰত গান্ধী টুপি, অপৰাধীৰ গাত খদ্দৰৰ হাত কটা চোলা৷ হত্যাকাৰী, ধৰ্ষণকাৰী এতিয়া গণতান্ত্ৰিক চৰকাৰৰ মন্ত্ৰী বা বিধায়ক৷ এয়াই এতিয়া স্বাধীনতাৰ 64 বছৰীয়া ইতিহাসৰ নিৰ্মম সাক্ষী৷ স্বাধীনতাৰ বাবে অতি প্ৰয়োজনীয় “জাতীয়তাবাদ” এতিয়া “ব্যক্তিস্বাৰ্থৰ” মোহত আৱদ্ধ৷ ডাঙৰ ডাঙৰ উদ্যোগপতি, মন্ত্ৰী, বিষযা, দালাৰৰ পৰ্বত সম ব্যক্তিগত সম্পত্তিৰ বৃদ্ধিয়েই দেশৰ উন্নতিৰ পূৰ্ণ পৰিচয় নহয়৷ দেশৰ বৃহত সংখ্যক গ্ৰামাঞ্চলৰ উন্নতিৰ খতিয়ান ল’লেই দেশখনৰ সামগ্ৰিক উন্নতিৰ পৰিচয় পোৱা যাব৷\nঅসমৰ প্ৰেক্ষাপটলৈ চালে দেখা যায় যে, ভাৰতৰ অন্যান্য অঞ্চলসমূহ বৃটিচৰ শাসনৰ তললৈ যোৱাৰ সময়তো অসম আছিল এখন স্বাধীন ৰাষ্ট্ৰ৷ ওঠৰ শতিকাৰ শেষৰ ফাললৈ হোৱা আহোম ৰাজপৰিয়ালৰ গৃহকন্দল আৰু মোৱামৰীয়া বিদ্ৰোহ, মানৰ আক্ৰমণ আদিয়েই অসমলৈ বৃটিচৰ প্ৰৱেশৰ পথ সুগম কৰে৷ ১৯২৬ চনৰ ইয়াণ্ডাবু সন্ধিয়েই ইয়াৰ আৰম্ভণি যদিও বৃটিচ শাসন দৰাচলতে অসমত আৰম্ভ হয় ১৮৩৮ চনৰ পৰাহে৷ সেয়ে ভাৰতৰ স্বাধীনতা আন্দোলনৰ লগে লগে অসমতো ইয়াৰ প্ৰভাৱ পৰিল৷ অসমৰ স্বাধীনতা সংগ্ৰামিসকলে কেৱল অসমৰ স্বাধীনতাৰ বাবে ইংৰাজৰ বিপক্ষে আন্দোলন নকৰি মহাত্মা গান্ধীৰ আদৰ্শৰে নিজকে ভাৰতৰ লগত মিলাই দিলে৷ যি অসমত ভাৰতবৰ্ষৰ মুঠ চাহ উৎপাদনৰ ৫৫ শতাংশ চাহ উৎপন্ন হয়, তেল, প্ৰাকৃতিক গেছ, ২৩ খন ৰাষ্ট্ৰীয় উদ্যান আৰু অসংখ্য বনস্পতি, কাঠ আদিৰে ভৰি আছে সেই অসমৰ স্বাধীনতাও ১৯৪৭ চনৰ পিছত ভাৰতৰ লগত চামিল হৈ পৰিল৷ সেয়ে আজি আমিও গৌৰবেৰে নিজকে ভাৰতীয় বুলি পৰিচয় দি সন্তুষ্টি লাভ কৰোঁ৷ কিন্তু বাস্তৱ ক্ষেত্ৰত ভাৰতৰ অংগ ৰাজ্য হৈও অসম যেন ভাৰতৰ অৱহেলা আৰু বঞ্চনাৰ সাক্ষী হৈ ৰ’ল৷ স্বাধীনতাৰ আনন্দ অসমে লাভ কৰিলে৷ গণতান্ত্ৰিক অধিকাৰেৰে শাসন যন্ত্ৰ পৰিচালিত হ’ল৷ কিন্তু নিজৰ ভূ-গৰ্ভত অসংখ্য সম্পদৰ অধিকাৰী হৈও অসমে আজি অন্যান্য ৰাজ্যৰ তুলনাত নিজকে আগুৱাই নিব পৰা নাই৷ কেন্দ্ৰৰ বঞ্চনা আৰু প্ৰতাৰণাৰ ফলশ্ৰুতিত আলফাৰ দৰে জাতীয় সংগঠনৰ জন্ম হ’ল৷ এয়া এক অন্য বিষয়৷ কিন্তু তাৰ ফল ভুগিছে আজি সাধাৰণ জনসাধাৰণে৷ অসমত সৈন্য বাহিনীৰ অত্যাচাৰ, উৎপীড়ন চলিল৷ যি অত্যাচাৰ প্ৰাক-স্বাধীনতা কালৰ বৃটিচ সৈন্যৰ অত্যাচাৰতকৈ কোনো গুণে কম নাছিল৷ চৰকাৰৰ প্ৰৰোচনাত গুপ্তহত্যাৰ ক’লা অধ্যায়েৰে স্বাধীন নাগৰিকক হত্যা কৰা হ’ল৷ প্ৰতিপল শংকা, ভয় বুকুত বান্ধি আজি অসমৰ প্ৰতিজন মানুহ জীয়াই আছে৷ এফালে উগ্ৰপন্থিৰ ভয়-ভাবুকি আৰু আনফালে চৰকাৰী নিৰাপত্তাৰ নামত পুলিচৰ অত্যাচাৰ৷ এতিয়া যেন শান্তিৰে, স্বাধীন চিন্তাৰে জীয়াই থকাটো সাধাৰণ মানুহৰ বাবে এটা সপোন হৈ পৰিছে৷ বাস্তৱ ক্ষেত্ৰত এয়াই স্বাধীনতানে? ক’ত গ’ল আজি স্বাধীনতাৰ অধিকাৰ? প্ৰতিপল যেন অসমত এতিয়া মানৱ অধিকাৰ ভঙ্গৰ ন-ন কাহিনী ৰচিত হ’ব লাগিছে৷ এতিয়া ভাৰতবৰ্ষ স্বাধীন, সকলো জাতিয়েই স্বাধীন কিন্তু প্ৰতিজন প্ৰতাৰিত, নিষ্পেষিত মানুহেই হাহাকাৰ কৰে অকণমান স্বাধীনতাৰ বাবে৷\nআজি ২৬ বছৰীয়া স্বাধীনতা আন্দোলন উদযাপন কৰাৰ মুহুত্বত অসমত মাথো দেখা গৈছে অৰাজক শাসনতন্ত্ৰৰ নিদাৰুণ কাহিনী৷ চৰকাৰৰ হাতত উন্নতিৰ অনেক খতিয়ান আছে৷ ৰাইজেও দেখিছে৷ তাৰ পিছতো যেন চাৰিওফালে অভাৱ, অনাটন আৰু বঞ্চিত মানুহৰ হাহাকাৰ৷ শান্তি সমদল, মৌন সমদল, লাষ্টগে’টত ধৰ্ণা-বিক্ষোভ, গণতান্ত্ৰিক অধিকাৰেৰে কৰা বাদ-প্ৰতিবাদ সকলোকে এতিয়া পুলিচৰ লাঠিৰে মষিমূৰ কৰা হৈছে৷ গণতন্ত্ৰৰ চতুৰ্থ স্তম্ভক অপমান কৰা হৈছে৷ বাতৰি কাকত জ্বলাই দিয়া হৈছে৷ কোনো ব্যক্তিয়ে যদি চৰকাৰৰ বিপক্ষে, অপশাসনৰ বিৰুদ্ধে মাত মাতিছে তেন্তে তেওঁক বৃটিচৰ দৰেই হত্যা কৰা হৈছে বা অনাহকত জে’ললৈ প্ৰেৰণ কৰা হৈছে৷ মানুহে ভোটাধিকাৰ পাইছে কিন্তু প্ৰশ্ন হয় পাৰিছেনে নিজৰ বিবেকেৰে সঠিক নিৰ্বাচন কৰিব? অৰ্থ, লালসা, ভয়-ভাবুকিৰে মানুহৰ স্বাধীনতাক কিনিবলৈ চেষ্টা কৰা হৈছে৷ আনপিনে দিনে দিনে অপৰাধীৰ সংখ্যা বাঢ়িছে৷ বিনা বিচাৰেৰে অপৰাধীক মুক্তভাৱে ফুৰিবলৈ সুবিধা দিছে৷ ক্ষমতাৰ লালসাত জনসাধাৰণৰ গণতান্ত্ৰিক অধিকাৰ খৰ্ব কৰা হৈছে৷ মুঠৰ ওপৰত সাম্প্ৰতিক সময়ত যেন দেশৰ জনসাধাৰণ অন্য এক পৰাধীনতাৰ শিকলিৰ মাজত বন্দী হৈছে৷ এই পৰাধীনতাৰ শিকলি কোনো বিদেশী ৰাষ্ট্ৰৰ নহয়৷ নিজেই নিজৰ অধিকাৰেৰে নিৰ্বাচন কৰি পঠিওৱা এচাম নেতা-মন্ত্ৰী-বিধায়কেৰে গঠিত এক গণতান্ত্ৰিক ব্যৱস্থাৰ শিকলি৷ য’ত জনসাধাৰণৰ অধিকাৰ কেৱল ভোট দিয়াৰ মাজতে সীমাবদ্ধ৷\nআজি স্বাধীনতা দিৱস উদযাপন কৰাৰ প্ৰাকক্ষণত এইবোৰ কথাৰ প্ৰাসঙ্গিকতা উলাই কৰিব নোৱাৰি৷ কিন্তু উদযাপনৰ ৰঙচঙীয়া পোহৰ, ক্ষন্তেকীয়া আনন্দ আৰু দেশৰ নেতাসকলৰ ডাঙৰ ডাঙৰ বক্তৃতাৰ মাজত এই সকলো দোষ-কালিমা লুকাই পৰিব৷ ভাষা-ভাষী, জাতি-ধৰ্মৰ মাজৰ বিভেদ একেই থাকিব, গ্ৰামাঞ্চলৰ সাধাৰণ মানুহৰ দুখবোৰ জুপুৰিৰ মাজৰ আন্ধাৰতে লুকাই থাকিব, বানপানী আৰু খৰাং বতৰে সৃষ্টি কৰা কৃষকৰ শুকান মুখৰ বেদনা বেদনা হৈ ৰ’ব৷ মাথো মিছা সাফল্যৰ হাঁহিৰে আকৌ এবাৰ ভাৰতবাসীয়ে সেই হাজাৰ-হাজাৰ শ্বহীদৰ ত্যাগ, আত্মবলিদানৰ স্মৃতি ৰোমন্থন কৰিব৷ গান্ধীৰ অহিংসা, ত্যাগ আৰু পঞ্চায়তী ৰাজৰ সপোনৰ বুকুচাত উঠি, দেশৰ নেতাসকলে কোনোবা আমোলাই শীততাপ নিয়ন্ত্ৰিত কোঠাত বহি লিখি দিয়া ভাষণ দিল্লীৰ ৰাজপথত পাঠ কৰিব৷ অসমৰ আকাশো শান্তি-সম্প্ৰীতিৰ তিৰঙ্গ পতাকাই ভৰি পৰিব৷ ১৫ আগষ্ট এটা দিন, বাস্তৱতাক আওকান কৰি সেই দিনটো হৈ পৰিব মাথো স্মৃতি ৰোমন্থনেৰে এক দীঘলীয়া সফলতাৰ লিখিত প্ৰতিবেদন৷\n← গ্রন্থালোচনা – দেওলাংখুই\nআই এম এগেইনষ্ট কৰাপ্‌চন (পল্লৱপ্রাণ গোস্বামী) →


১২ বছৰ কিতাপ পঢ়া নাছিলোঁ, এটা শব্দও লিখা নাছিলোঁ: মণিকুন্তলা ভট্টাচাৰ্য - Jeevan Magazine\nকথোপকথন October 30, 2016\n‘কিছুমান মানুহে বিভিন্ন কামত স্বামীক বিচাৰি আহে আৰু দাৰোৱানে তেওঁলোকক পদূলিৰ পৰাই বিদায় দিয়ে৷ এদিন মোৰ মনলৈ আহিল ময়ো যদি ডাঙৰ লেখক হ’লোঁহয়, মোক বিচাৰিও মানুহ আহিলহেঁতেন৷’\nঅসমীয়া ঔপন্যাসিকসকলৰ তালিকাত এটা লেখত ল’ব লগীয়া নাম মণিকুন্তলা ভট্টাচাৰ্য ৷ চুটি গল্প আৰু কবিতাৰেও খ্যাতি লাভ কৰা লেখকগৰাকীৰ জনপ্ৰিয় উপন্যাসসমূহৰ ভিতৰত ‘বৰদোৱানী’ অন্যতম৷\nআপুনি যেতিয়া লিখে, পাঠকৰ কথা ভাবি লিখে নে স্বত:স্ফূৰ্তভাৱে লিখে?\nমই স্বত:স্ফূৰ্তভাৱেই লিখোঁ৷ কাহিনী এটা গঠন কৰোঁতে মনলৈ আহি থকা ভাববোৰ কলমেৰে আপোনমনে নিগৰাটোৱেই মই বিচাৰোঁ৷ সেই মৰ্মেই লিখি যাওঁ৷ কিন্তু মই যে নিৰৱচ্ছিন্নভাৱে লিখি আছোঁ, ইয়াৰ এটা অন্যতম কাৰণ কিন্তু পাঠকক উপহাৰ দিয়াই৷ যি পাঠকৰ আগ্ৰহ আৰু অনুপ্ৰেৰণাৰ বাবে মই এগৰাকী লেখক হিচাপে চিনাকি পাইছোঁ, সেই পাঠকক নিৰ্দিষ্ট সময়ত সুখপাঠ্যৰ সোৱাদ উপহাৰ দিয়াটোৱেই মই লিখি থকাৰ অন্যতম উদ্দেশ্য৷\nআপোনাৰ এনে কিবা সৃষ্টি এতিয়াও অলিখিত হৈ আছে নেকি যিয়ে আপোনাক প্ৰায়ে অস্থিৰ কৰি তোলে?\nসঁচাকৈয়ে, অলিখিত সৃষ্টিৰ তাড়নাই প্ৰায়ে মোক অস্থিৰ কৰি তোলে৷ কিন্তু সেই সৃষ্টিত কি থাকিব সেয়া আজিও অনিৰ্দিষ্ট৷ তথাপি মই ভাবোঁ এখন সুবৃহৎ উপন্যাসৰ কথা, যিখন মোৰ কলমেৰে আপোনা-আপুনি নিগৰিব৷ কাহিনীটো হ’ব সম্পূৰ্ণ কাল্পনিক৷ কোনো গৱেষণা বা ক্ষেত্ৰ অধ্যয়নৰ সমল উপন্যাসখনত নাথাকিব৷ তাত থাকিব মাথোঁ এটা নিটোল কাহিনী যি মোৰ আপোন পাঠকসকলৰ মন-মগজুত স্থায়ী হৈ ৰ’ব৷ নাজানো কেতিয়ালৈকে মোৰ এই সপোনৰ উপন্যাসখন লিখি উলিয়াব পাৰিম৷\nএতিয়ালৈকে আপোনাৰ প্ৰিয় কিতাপ?\nএতিয়ালৈকে পঢ়া কিতাপসমূহৰ ভিতৰত প্ৰিয় কিতাপকেইখন বাছি উলিয়ালে প্ৰথমতেই ক’ব লাগিব গেব্ৰিয়েল গাৰ্থিয়া মাৰ্কে’জৰ ‘ৱান হাণ্ড্ৰেড য়েৰ্ছ অৱ ছলিটিউড’ৰ নাম৷ মাৰ্কে’জৰ বৰ্ণনাশৈলীয়ে মোক সদায় মুগ্ধ কৰি আহিছে৷ মোৰ অন্য এখন প্ৰিয় কিতাপ মামণি ৰয়ছম গোস্বামীৰ ‘ধোঁৱা আৰু ধূলিৰে ধূসৰিত পৃষ্ঠা’৷ এয়া মোৰ মন-মগজু জোকাৰি যোৱা অন্যতম গ্ৰন্থ৷ লগতে মোৰ ভাল লগা কিতাপৰ তালিকাখনত মামণি ৰয়ছম গোস্বামী আৰু হোমেন বৰগোহাঞিৰ আটাইবোৰ কিতাপেই সন্নিৱিষ্ট হ’ব৷ আকৌ মাৰাঠী লেখক লক্ষ্মণ গাইকোৱাডৰ লেখাও মোৰ ভাল লাগে৷\nএইখিনিতে কওঁ, মোৰ প্ৰিয় কিতাপৰ তালিকাত কবিতাৰ সংকলন নাই৷ কাৰণ একোটা ভাল কবিতা পঢ়ি মই দিব্যস্নান কৰাৰ অনুভূতি লাভ কৰোঁ৷ সেয়েহে কবিতা মোৰ বাবে ভাল লগাৰ সংজ্ঞাৰ ঊৰ্ধত থকা বিষয়৷\nলিখাৰ বাবে দিনটোৰ কোনো নিৰ্দিষ্ট সময় সুবিধাজনক বুলি আপুনি ভাবে নেকি?\nক’বলৈ লাজ নকৰোঁ যে মই মানুহজনী কাৰ্যত: খুবেই এলেহুৱা৷ দিনটোৰ বহু সময় মই টিভি চায়েই কটাওঁ৷ লিখিবৰ বাবে পুৱা আহাৰ গ্ৰহণ কৰাৰ পৰা দুপৰীয়াৰ আহাৰ গ্ৰহণ কৰালৈ -এইখিনি সময় ব্যৱহাৰ কৰোঁ৷\nনিজৰ অন্তত: এটা বা একাধিক সৃষ্টি যাক লৈ আপুনি তুলনামুলকভাৱে সৰ্বাধিক সন্তুষ্টি বা পৰিপূৰ্ণ অনুভৱ কৰে৷ বিশেষ কাৰণ?\nমোৰ সৃষ্টিসমূহৰ ভিতৰত প্ৰিয় হ’ল ‘ত্ৰিকূটৰ ঘোঁৰা’ নামৰ উপন্যাসখন৷ সমগ্ৰ উপন্যাসখন মাত্ৰ দুদিনৰ তথ্যৰে লিখিছিলোঁ৷ হয়তো সেইখিনি তথ্যৰে এটা লেখাই নহ’লহেঁতেন৷ কিন্তু মই উপন্যাস এখন লিখি উলিয়াইছিলোঁ৷ সেইখন যি শৈলীৰে লিখিছিলোঁ, সেয়া মোৰ খুব ভাল লাগে৷ কিন্তু মোৰ এই সৃষ্টি পাঠকৰ মাজত সিমান জনপ্ৰিয় নহয়৷\nআপোনাৰ জীৱনত কিতাপ নাথাকিলে জীৱনটো কেনে হ’লহেঁতেন?\nকিতাপ অবিহনে জীৱনটো বিষন্ন হ’লহেঁতেন৷ এইখিনিতে কাহিনী এটা কওঁ৷ মই ১৯৮১-৮৭ চনলৈ অহৰহ লিখি আহিছিলোঁ৷ তাৰ পাছত মোৰ বিয়া হ’ল৷ বিয়াৰ পাছৰ পৰাই কিবা এটা হ’ল৷ লিখাতো দূৰৈৰে কথা, মোৰ পঢ়িবলৈও ইচ্ছা নোহোৱা হ’ল৷ সম্পূৰ্ণ ১২ বছৰ মই কোনো কিতাপ পঢ়া নাই, এটা শব্দও লিখা নাই৷ মোৰ স্বামী কিন্তু অনবৰত কিতাপৰ মাজত ডুব গৈ থকা ব্যক্তি৷ তেওঁ মোক সদায় অন্য উপহাৰৰ তুলনাত কিতাপ আৰু বিভিন্ন আলোচনীহে উপহাৰ দি আহিছে৷ কিন্তু তথাপি মই এই সুদীৰ্ঘ দিনকেইটাত অতি আচৰিতভাৱে আখৰৰ পৰা দূৰৈত অৱস্থান কৰিছিলোঁ, যাক ক’ব পাৰি ৰাইটাৰ্ছ ব্লক বুলি৷\nইয়াৰ পাছত এদিন হঠাৎ মোৰ কলমটোৱে সাৰ পাই উঠিল৷ সেই সময়ত স্বামীৰ চাকৰিসূত্ৰে গোৱালপাৰাত আছিলোঁ৷ পুৱাই স্বামী, সন্তান সকলো ওলাই যায় আৰু মই বাংলোৰ সন্মুখৰ বাৰাণ্ডাত বহি পদূলিলৈ চাই থাকোঁ৷ প্ৰায়ে দেখা পাওঁ, কিছুমান মানুহে বিভিন্ন কামত স্বামীক বিচাৰি আহে আৰু দাৰোৱানে তেওঁলোকক পদূলিৰ পৰাই বিদায় দিয়ে৷ এদিন মোৰ মনলৈ আহিল ময়ো যদি ডাঙৰ লেখক হ’লোঁহয়, তেতিয়া মোক বিচাৰিও মানুহ আহিলহেঁতেন৷ কথাবোৰ ভাবি ভাবি স্বামীৰ অফিচ ৰূমত বহি বহি লিখি পেলালোঁ -‘মন নগ’লেও কেতিয়াবা এনেই আহিবা তুমি…’৷ লগে লগে আৰম্ভ হ’ল মোৰ লেখক জীৱনৰ দ্বিতীয় অধ্যায়৷\nসাধাৰণতে পৰিকল্পিতভাৱে লিখিবৰ বাবে আপুনি কিবা বিশেষ পৰিকল্পনাৰ প্ৰয়োজন অনুভৱ কৰে নেকি?\nপৰিকল্পনা নহয়, পৰিৱেশৰহে প্ৰয়োজন৷ অৱশ্যে এই ক্ষেত্ৰত নীৰৱ পৰিৱেশ যে লাগিব সেয়াও নহয়৷ কিন্তু লিখিবৰ বাবে চকী-মেজ লাগিবই, লগতে কাগজ-কলম৷ ইয়াৰ লগতে বাৰে বাৰে যাতে মই চকীৰ পৰা উঠি আহিব নালাগে তাৰো ব্যৱস্থা থাকিব লাগিব৷ লিখিবলৈ এইখিনিয়েই মোৰ বাবে পৰ্যাপ্ত৷\nলেখক জীৱনত সন্তুষ্টি বেছি নে আক্ষেপ বেছি?\nমই কিমানৰ মানুহ সেয়া ভালদৰে জানোঁ৷ কিমান ওপৰলৈ উধাব পাৰিম, সেয়াও মোৰ কাৰণে স্পষ্ট৷ সেইবাবেই আক্ষেপ বা অসন্তুষ্টি নাই৷ কিন্তু সন্তুষ্টি লভি লিখা বন্ধ কৰাৰো মই পক্ষপাতী নহয়৷\nপঢ়াৰ বাবে আপুনি দিনটোত গড়ে কিমান সময় দিয়ে?\nকিতাপ সাধাৰণতে মই দৈনিক এঘণ্টাকৈ পঢ়োঁ৷ কিন্তু আলোচনীবোৰ মই বিভিন্ন সময়ত পঢ়ি থাকোঁ৷ আনকি লিখি থকাৰ মাজতো মই আলোচনীবোৰৰ বিভিন্ন লেখা পঢ়ি থাকোঁ৷\nApr 15, 2017 5118\nApr 15, 2017 659\nApr 15, 2017 676\nOct 30, 2016 2106


ক’ভিডৰ নতুন লহৰত কম্পিত ইউৰোপ! জাৰি হ’ল নতুন নীতি-নিয়ম -\nHomeআন্তঃৰাষ্ট্ৰীয়ক’ভিডৰ নতুন লহৰত কম্পিত ইউৰোপ! জাৰি হ’ল নতুন নীতি-নিয়ম\nক’ভিডৰ নতুন লহৰত কম্পিত ইউৰোপ! জাৰি হ’ল নতুন নীতি-নিয়ম\nডিজিটেল ডেস্ক : ক’ভিড শংকাৰ মাজেৰে পাৰ হ’ল দুটাকৈ বছৰ। প্ৰথম, দ্বিতীয় আৰু তৃতীয়টো ঢৌৰ সংহাৰক লৈ ত্ৰস্তমান বিশ্ববাসী। পৰিস্থিতি কিছু নিয়ন্ত্ৰণলৈ অহাৰ সময়তে পুনৰ ইউৰোপত ঊৰ্ধ্বমুখী হ’বলৈ ধৰিছে ক’ভিডৰ চতুৰ্থ লহৰ৷ শীতৰ আগমনৰ লগে লগে ইউৰোপীয় দেশসমূহত বৃদ্ধি পাইছে ক’ভিডৰ সংক্ৰমণো৷ তথ্য অনুসৰি ইউৰোপীয় দেশত প্ৰতি সপ্তাহত ২০লাখৰো অধিক লোক কৰ’নাত আক্ৰান্ত হৈছে৷\nইতিমধ্যে, সংক্ৰমণ ৰোধৰ বাবে চৰকাৰে কঠোৰ নীতি-নিৰ্দেশনা জাৰি কৰিছে যদিও সেই নীতি নিৰ্দেশনাৰ বিৰুদ্ধে একাংশ ইউৰোপীয় দেশত তীব্ৰ প্ৰতিবাদে গা কৰি উঠিছে৷ তৎকালীনভাৱে ক’ভিড ভেকচিন ল’বলৈ জাৰ্মানীৰ স্বাস্থ্যমন্ত্ৰীয়ে সকলোকে আহ্বান জনোৱাৰ লগতে বেলজিয়াম চৰকাৰেও জাৰি কৰিছে বহু নিৰ্দেশনা৷ ইপিনে, চৰকাৰৰ ক’ভিড প্ৰতিৰোধ কঠোৰ নীতি-নিয়ম আৰু প্ৰতিষেধক লোৱাটো বাধ্যতামূলক ঘোষণা কৰাৰ বিৰোধিতাৰে অষ্ট্ৰিয়া, ক্ৰৱেছিয়া, বেলজিয়াম, ডেনমাৰ্ক, ইটালী, নেদাৰলেণ্ডছত সহস্ৰাধিক লোকে ৰাজপথত ব্যাপক প্ৰতিবাদ সাব্যস্ত কৰিছে৷\nইটালী, নেদাৰলেণ্ডছত সহস্ৰাধিক লোকে ৰাজপথত ব্যাপক প্ৰতিবাদ সাব্যস্ত কৰিছে৷ উল্লেখ্য যে, ইটালীত ক’ভিডৰ দ্বিতীয়পালি প্ৰতিষেধক গ্ৰহণ পাঁচমাহৰ পাছত বুষ্টাৰ প্ৰতিষেধক প্ৰদানৰ সিদ্ধান্ত লৈছে৷ লগতে গ্ৰীচতো ক’ভিড গ্ৰহণ নকৰা লোকক ৰাজহুৱা স্থানত প্ৰৱেশত বাধা আৰোপ কৰিছে৷\nPrevious articleমহাকাশ বিজ্ঞানত আলোড়ন তোলা যুৱ বিজ্ঞানী বৰ্ণালী দাসৰ বিষয়ে আমি কিমান জানো?\nNext articleপুনৰ মূৰ দাঙিছে ক’ভিডে; ইউৰোপতে ৭লাখৰ মৃত্যুৰ আশংকা\nফটোশ্বুটৰ বাবেই ৰঙাঘৰৰ আলহী পাকিস্তানী মডেল…\nসৰিয়হৰ ডুলিতে ভূত! সংসদৰ ৩৩%মহিলাই যৌন নিৰ্যাতনৰ বলি…


Evaflox in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Evaflox ar byavahar, ppali, parshwakriya, upkaar, kriya-pratikriya aaru satarkatabani\nEvaflox ৰ মূল্য আৰু পেকৰ চাইজ - Evaflox Price and Pack Size in Assamese - Evaflox ar mulya aaru pakor size\nEvaflox की जानकारी\nEvaflox ৰ লাভ আৰু ব্যৱহাৰসমূহ- Evaflox Benefits & Uses in Assamese- Evaflox ar laabh aaru byavaharsamuh\nEvaflox ৰ পালি আৰু সেয়া কেনেদৰে ল'ব- Evaflox Dosage & How to Take in Assamese - Evaflox ar paali aaru xeya kenedore lobo\nEvaflox ৰ পাৰ্শ্চক্ৰিয়াসমূহ- Evaflox Side Effects in Assamese- Evaflox ar parshwakriyasamuh\nEvaflox সংক্ৰান্ত সতৰ্কতাবাণীসমূহ- Evaflox Related Warnings in Assamese- Evaflox xonkranta xatarkatabanisamuh\nঅইন দৰৱৰ সৈতে Evafloxৰ গুৰুতৰ ক্ৰিয়া-প্ৰতিক্ৰিয়া- Severe Interaction of Evaflox with Other Drugs in Assamese- Oinor xoite Evaflox ar gurutor kriya-pratikriya\nEvaflox মতভেদসমূহ- Evaflox Contraindications in Assamese- Evaflox nishedhsamuh\nEvaflox ৰ বিষয়ে সততে সোধা প্ৰশ্নসমূহ- Frequently asked Questions about Evaflox in Assamese- Evaflox ar bikhoye satate xodha prashnasamuh\nখাদ্য আৰু মদৰ সৈতে Evaflox ক্ৰিয়া-প্ৰতিক্ৰিয়া- Evaflox Interactions with Food and Alcohol in Assamese- khadya aaru modor xoite Evaflox kriya-pratikriya\nEvaflox ৰ লাভ আৰু ব্যৱহাৰসমূহ - Evaflox Benefits & Uses in Assamese - Evaflox ar laabh aaru byavaharsamuh\nEvaflox তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEvaflox ৰ পালি আৰু সেয়া কেনেদৰে ল'ব - Evaflox Dosage & How to Take in Assamese - Evaflox ar paali aaru xeya kenedore lobo\nEvaflox-ৰ উপাদানসমূহ - Evaflox Active Ingredients in Assamese - Evaflox-ar upadaansamuh\nEvaflox ৰ পাৰ্শ্চক্ৰিয়াসমূহ - Evaflox Side Effects in Assamese - Evaflox ar parshwakriyasamuh\nগৱেষণাৰ ভিত্তিত, Evaflox ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEvaflox সংক্ৰান্ত সতৰ্কতাবাণীসমূহ - Evaflox Related Warnings in Assamese - Evaflox xonkranta xatarkatabanisamuh\nEvaflox-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Evafloxৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nEvaflox-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEvaflox এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Evaflox গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Evaflox কি প্ৰভাৱ দেখা গৈছে?\nবৃক্ক ৰ বাবে Evaflox কেতিয়াবাহে ক্ষতিকাৰক।\nযকৃতত Evaflox কি প্ৰভাৱ দেখা গৈছে?\nEvafloxৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Evaflox ৰ কি প্ৰভাৱ দেখা গৈছে?\nহৃদয় ৰ বাবে Evaflox কেতিয়াবাহে ক্ষতিকাৰক।\nঅইন দৰৱৰ সৈতে Evafloxৰ গুৰুতৰ ক্ৰিয়া-প্ৰতিক্ৰিয়া - Severe Interaction of Evaflox with Other Drugs in Assamese - Oinor xoite Evaflox ar gurutor kriya-pratikriya\nEvaflox তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEvaflox মতভেদসমূহ - Evaflox Contraindications in Assamese - Evaflox nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Evaflox লোৱা অনুচিত যাতে -\nEvaflox ৰ বিষয়ে সততে সোধা প্ৰশ্নসমূহ - Frequently asked Questions about Evaflox in Assamese - Evaflox ar bikhoye satate xodha prashnasamuh\nএই Evaflox-এ অভ্য়াস বা নিচাৰ সৃষ্টি কৰে নেকি?\nনহয়, Evaflox লোৱাটোৱে কোনো আসক্তিৰ সৃষ্টি নকৰে।\nনহয়, Evaflox লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Evaflox লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Evafloxৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Evaflox ক্ৰিয়া-প্ৰতিক্ৰিয়া - Evaflox Interactions with Food and Alcohol in Assamese - khadya aaru modor xoite Evaflox kriya-pratikriya\nখাদ্য আৰু Evafloxৰ ক্ৰিয়া-প্ৰতিক্ৰিয়া\nEvaflox সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Evafloxৰ মাজৰ প্ৰতিক্ৰিয়া\nEvaflox লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nEvaflox ৰ অনুকল্প - Substitutes for Evaflox in Assamese\nআপুনি বা আপোনাৰ পৰিয়ালৰ কোনোবাই Evaflox লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Evaflox ব্যৱহাৰ কৰিছিল নেকি?\nআপুনি কিমান পৰিমাণে Evaflox সেৱন কৰিছিল?\nআপুনি Evaflox ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Evaflox সেৱন কৰে?


ৰাৱণ-ছীতাৰ ফেচবুকীয়া প্ৰেম : ঈশান জ্যোতি বৰা - সাহিত্য ডট অৰ্গ\nৰাৱণ-ছীতাৰ ফেচবুকীয়া প্ৰেম : ঈশান জ্যোতি বৰা\nৰাৱণ-ছীতাৰ ফেচবুকীয়া প্ৰেম\n(সম্পূৰ্ণ হাস্যৰস যোগান ধৰাৰ উদ্দেশ্যৰে লিখা এখন নাট৷ বাস্তৱিক জীৱনৰ লগত এইয়াৰ কোনো সম্পৰ্ক নাই৷ অনিচ্ছাকৃত ভুল-ভ্ৰান্তিৰ বাবে আমি ক্ষমাপ্ৰাৰ্থী৷)\nসূত্ৰধাৰ: আহে সামাজিক লোক৷ ৰাতিপুৱাৰ সময়৷ ৰজা দশৰথৰ কনফাৰেন্স ৰুমত মিনিষ্টাৰসকলৰ গ্ৰুপ ডিচকাচন৷ দশৰথৰ কাষতে থকা মাৰ্বলৰ চকীকেইখনত তিনি পত্নী বহি আছে৷ তেওঁলোক মেক-আপত ব্যস্ত ৷\nঅ’ এহি বুলি দশৰথৰ কনফাৰেন্স হলৰ ছিনটো দেখহ,শুনহ তথা নিৰন্তৰে হৰি বোল হৰি ৷\nৰজা দশৰথ: মোৰ খাৰখোৱা মিনিষ্টাৰসকল৷ আপোনালোকে এতিয়া মোক কওঁক যে ৰামক মই কোনখন ফৰেষ্টত পঠিয়াওঁ এডভেন্সাৰৰ বাবে৷ তাৰ আকৌ ডিচেন্ট্ৰী হৈ আছে যোৱা দুদিন ধৰি৷ আমাৰ ফেমিলী ডাক্টৰে তেওঁক এটা চেলাইন দিম বুলি কৈছে যদিও মোৰ বৰ ভয় লাগে৷ সৰু ল’ৰাতো৷ বেছি ষ্ট্ৰেছ দিলে ডিপ্ৰেচনতো ভুগিব পাৰে৷\nফৰেষ্ট-মিনিষ্টাৰ: মোৰ মতেৰে ৰামক আমি কাজিৰঙা অভয়াৰণ্যলৈকে পঠিয়াব পাৰোঁ৷ ভাল পাব তাত৷ ঠাইখিনিও বৰ মনোৰম ..তাতে…\nদশৰথ (ফৰেষ্ট-মিনিষ্টাৰৰ কথা শেষ হ’বলৈ নিদি): অভয়াৰণ্য মানে কি বুজালা তুমি? টাৰ্মটো ইংৰাজীত কোৱাহেঁতেন ভাল হ’লহেঁতেন৷ মই মানে অসমীয়াত বৰ কেঁচা৷ ক্লাছ টেনত ১০০ৰ ভিতৰত ২০হে পাইছিলোঁ৷\nফৰেষ্ট মিনিষ্টাৰ: মানে চাৰ মই ফৰেষ্টৰ কথাকে কৈছিলোঁ৷ কাজিৰঙা নেশ্যনেল ফৰেষ্ট যে৷ বৰ বিউটিফুল জানেনে? মোৰ ৱাইফ যোৱা দেওবাৰে আহিছে তাৰপৰা উভতি৷ তেওঁ লগত লেপটপ আৰু ৩জিটো লৈ গৈছিল নহয়৷ আমি দেইলী ফে’চবুকত ভিডিঅ’ চাট কৰোঁ৷ তেওঁ ভিডিঅ’ত মোক কাজিৰঙাৰ ডাঙৰ ডাঙৰ ৰাইন’কেইটা দেখুৱাইছে৷ প্লিজ আপুনি মিছ নকৰিব৷ পাৰিলে মেডামহঁতৰ সৈতে আপুনিও এবাৰ ফুৰি আহকগৈ৷\nদশৰথ: আই এম ছ’ ছৰি ডিয়েৰ৷ মোৰ গাটো একেবাৰে বেয়া চলি আছে এইকেইদিন৷ তুমি জানো মোৰ ফে’চবুকত কমেণ্টটো দেখা নাই?\nফৰেষ্ট মিনিষ্টাৰ: য়েছ চাৰ৷ আই হেভ ছিন৷ ৰাৱণ চাৰে দিয়া ‘গেট ৱেল ছুন ’কমেন্টটোও পঢ়িছোঁ৷\nদশৰথ: ঠিক আছে৷ এনিৱে৷ ন’ ম’ৰ ডিছকাছনছ৷ মই ডিছাইদ কৰি ল’লোঁ যে আমি ৰাম, লেক্সমেন আৰু ছীতাক কাজিৰঙা ফৰেষ্টলৈকে পঠিয়াম৷ ফ্লাইটৰ টিকট বুক কৰি দিয়া ফাইনেন্স মিনিষ্টাৰ৷\nফাইনেন্স মিনিষ্টাৰ: নিশ্চয় চাৰ৷ এইয়া চাৰ চাওক, মই যাত্ৰা.কমৰ ৱেবছাইটটো খুলিছোঁৱেই আৰু৷\nদশৰথ : এক্সিলেন্ট৷\nসূত্ৰধাৰ: আহে সামাজিক লোক৷ এহি বুলি ৰজা দশৰথৰ পুত্ৰ মি.ৰাম, মি.লেক্সমেন আৰু মিছেছ ছীতা কাজিৰঙা ফৰেষ্ট অভিমুখে গেলহ৷ তদনন্তৰে দেখহ, শুনহ তথা নিৰন্তৰে হৰি বোল হৰি৷\nসূত্ৰধাৰ: ৰাম,লেক্সমেন আৰু ছীতা গৈ গৈ কাজিৰঙা ফৰেষ্ট পালেগৈ ৷\nতাতে ছীতাৰ বেষ্টফ্ৰেণ্ডৰ ঘৰ৷ মানে ৰাৱণৰ৷ এদিন হঠাতে ৰাৱণ আহি ওলালহি৷ আহে সামাজিক লোক, তদনন্তৰে সেহি দৃশ্য দেখহ, শুনহ তথা নিৰন্তৰে হৰি বোল হৰি।\nৰাৱণ: হাই ছীতা!\nছীতা: হাই! হাও আৰ ইউ?\nৰাৱণ: আই এম ফাইন৷ মই আহিছিলোঁ তোমাক অলপ ফুৰাবলৈ লৈ যাম বুলি৷ ব’লা আমি গৈ গঁড়ৰ পিঠিত উঠি কাজিৰঙা ফুৰোঁগৈ ৷\nছীতা: তুমি ঠিকেই কৈছা৷ কিন্তু মোৰ ৰাম বিৰাট প’জেছিভ৷ তেওঁ যদি বেয়া পায়?\nৰাৱণ: মই জানিছিলোঁ যে তুমি সেইটো প্ৰব্লেম ক্ৰিয়েট কৰিবা বুলি৷ সেয়েহে মই মোৰ লগত মোৰ ভন্টি শূপৰ্নখাক লৈ আহিছোঁ৷ চি ইচ চ’ গ্লেমাৰাছ এণ্ড টেৰিফিক৷ তাই জানো ক’ত গ’ল!! মোৰ লগতে আছিল দেখোন৷ হঠাতে যে ক’ত নাইকিয়া হ’ল!!\nসূত্ৰধাৰ: তদনন্তৰে ৰাম, লেক্সমেন, হনুমান সহিতে শূপৰ্নখাৰ ‘য়েই জলৱা য়েই জলৱা,ফেশ্যন কা হে য়েন জলৱা’ গানটি গাই গাই প্ৰৱেশ দেখহ, শুনহ তথা নিৰন্তৰে হৰি বোল হৰি৷\nৰাম: হে ছীতে, চোৱা মই শূপৰ্নখা আৰু লেক্সমেনৰ লগত কাজিৰঙা ফুৰি আহিলোঁ৷ বিৰাট মজা লাগিল জানানে? আহোঁতে গ্ৰাচলেণ্ডত ডিনাৰ কৰি আহিলোঁ৷ তাতে আমি চিকেন তন্দুৰী খালোঁ৷ হনুমানটো যে ইমান খকুৱা!! জানানে সি ১০কেজি ওজনৰ এটা তন্দুৰী খালে!\nহনুমান: ইছ ৰাম ব্ৰ’, তুমি ইমান যে মোক লাজ দিছা!! ভাবীৰ আগত মোক তেনেকৈ ইনচাল্ট কৰিব পাৰিছা!! আই হেট ইউ, আই হেট ইউ এণ্ড আই হেট ইউ৷ মই যাওঁগৈ যোৱা৷ কাট্টি কাট্টি কাট্টি…\nসূত্ৰধাৰ: আহে সামাজিক লোক৷ এহি বুলি হনুমানে নিজৰ বাংলোৱে গমন কৰিল৷\nৰাৱণ: দেখিলা ছীতা!! তোমাক কেনেকৈ ৰামে ঠগি শূপৰ্নখাৰ লগত ডেটিং মাৰি আহলগৈ। তোমাক ভাল বেল বনালে দেই৷\nছীতাই কান্দি কান্দি: আই দিদ নট এক্সপেক্ট দিচ ফ্ৰম ইউ ৰাম৷ তুমি কেনেকৈ মোৰ লগত এনেকুৱা কৰিব পাৰিলা? কেৱল তোমাৰ কথা ভাবিয়েই মই মোৰ বে’ষ্ট ফ্ৰেন্দৰ লগত ফুৰিবলৈ যোৱা নাই৷ আৰু তুমি!!?? আই এম হাৰ্ট৷\nৰাম: ন’ ন’ ছীতা৷ তুমি মোক মিছ-আন্দাৰষ্টুড কৰিছা৷ চি ইজ জাষ্ট মাই ফ্ৰেন্দ৷ দেট্‌ছ ইট৷ এনিৱে, আই এম ছৰি, ৰিয়েলী৷ আজিৰপৰা তোমাক নোকোৱাকৈ মই নাযাওঁ দিয়া ক’লৈকো৷\nছীতা: মইয়ো ইয়াৰ প্ৰতিশোধ ল’ম৷ মই এতিয়াই ৰাৱণৰ লগত ফু-ফু যাম আৰু ৰাতিহে আহিম৷ লেটছ গ’ ৰাৱণ৷\nৰাৱণ: য়েছ, ইউ আৰ ৰাইট, লেট্‌ছ গ’৷\nসূত্ৰধাৰ: আহে সামাজিক লোক৷ এহি বুলি ৰাৱণৰ সংগে ছীতা গ্ৰাছলেণ্ড অভিমুখে যাত্ৰা কৰিলেহ৷ অনেক দিন পাৰ হ’ল৷ ছীতা আৰু ৰাৱণৰ কোনো খা-খবৰ নাই৷ ৰাম, লেক্সমেন বিমোৰত পৰিল৷ সম্পূৰ্ণ ১০টা দিন অপেক্ষা কৰি কৰি শেষত তেওঁলোক নিজৰ বাসস্থানলৈ গমন কৰিলহ৷ আহে সামজিক লোক, তদনন্তৰে ৰামৰ ৰুমৰ দৃশ্য দেখহ, শুনহ তথা নিৰন্তৰে হৰি বোল হৰি৷\nলেক্সমেন: ব্ৰ’ তুমি ইমান ডিপ্ৰেচড হৈ গৈছা৷ জাষ্ট চ্চিল্ য়াৰ৷ আহি যাব ছীতা ভাবী৷ ইমান টেনছন নল’বা প্লিজ৷ চাওঁ, দিয়াচোন, ফে’চবুকত ভাবীৰ প্ৰফাইল চাঁও৷\nৰাম: ন’ ন’ নালাগে৷ তুমি ফে’চবুক নুখুলিবা প্লিজ৷ সেইটো চায়েই মই ইমান ডিপ্ৰেছদ হৈ গৈছোঁ৷\nলেক্সমেন: কিয়? কি হ’ল? ফে’চবুকত কি আছে?\nৰাম: নুসুধিবা কি আছে লেক্সমেন৷ কিন্তু যিটো আছে, সেইটো বৰ বেয়াকৈ আছে৷ বৰ দুখ লাগিল মোৰ৷ ছীতাই মোৰ লগত এনেকুৱা কৰিব বুলি মই ভবা নাছিলোঁ৷\nলেক্সমেন: মই চামেই ফে’চবুক৷ দিয়া মোক লেপটপ৷\nসূত্ৰধাৰ: এহি বুলি লেক্সমেনে ৰামৰ পৰা লেপটপটো আঁজুৰি আনি ফে’চবুকত লগ্ ইন কৰিলে৷ নিজৰ একাউন্টটো খুলোঁতেও হ’ম পেজত লেক্সমেনে যিটো দেখা পালে তেতিক্ষণে লেক্সমেন আৰু ৰাম দুয়ো ভাতৃ মিলি কান্দিব আৰম্ভ কৰিলেহ৷ আহে সামজিক লোক, তদনন্তৰে ফে’চবুকৰ সেই লাইনটা শুনহ নট দেখহ তথা নিৰন্তৰ হৰি বোল হৰি৷\nফে’চবুক: ছীতা হেজ ছেঞ্জদ হাৰ ৰিলেচনচিপ ষ্টেটাছ ফ্ৰম ইট্‌ছ কম্প্লিকেটেদ টু মেৰিদ টু ৰাৱণ।\n← কার্বি সমাজ জীৱনৰ এখিলা পাত 'চ'মাংকান' : ৰশ্মি বৰা\nটাইৱানৰ চিঠি– ৬: মনোজ মন কলিতা →\nবৰবৰুৱাৰ পুনৰাগমন (অভিজিৎ কলিতা)\nফেচবুক, ইন্টাৰনেট আৰু মই (ডা: ভূপেন্দ্ৰ শইকীয়া)


তিতাবৰত গঁড়ৰ খৰ্গসহ দুজন চোৰাং ব্যৱসায়ীক গ্ৰেপ্তাৰ! – Pratham Khabar\nঘৰ/অপৰাধ/তিতাবৰত গঁড়ৰ খৰ্গসহ দুজন চোৰাং ব্যৱসায়ীক গ্ৰেপ্তাৰ!\nতিতাবৰ আৰক্ষীয়ে দেওবাৰে তেলিয়াপতি এলেকাৰ পৰা এটা গঁড়ৰ খৰ্গসহ দুজনলোকক চোৰাং ব্যৱসায়ত জড়িত থকাৰ অভিযোগত গ্ৰেপ্তাৰ কৰে।\nPratham Khabar News Send an email জুন 6, 2022\n0 762 এক মিনিটতকৈ কম\nগঁড়ৰ খৰ্গ অনা চোৰাং ব্যৱসায়ী দুজন আজিজুল ৰহমান আৰু ৰাজেন বাউৰী বুলি চিনাক্ত কৰা হৈছে।\nগোপন সূত্ৰৰ পমখেদি তিতাবৰ মহকুমা আৰক্ষী বিষয়া (এছডিপিঅ’) মইত্ৰয়ী ডেকাৰ নেতৃত্বত আৰক্ষীৰ এটা দলে দুয়োকে গ্ৰেপ্তাৰ কৰে, উল্লেখ্য় যে, তেওঁলোকে ৭০০ গ্ৰাম ওজনৰ গঁড়ৰ শিঙটো প্ৰায় ১.৫ কোটি টকাত বিক্ৰী কৰিবলৈ তিতাবৰলৈ আহি আছিল।\nজানিব পৰা মতে, অভিযুক্ত আজিজুল ৰহমান দক্ষিণ হেংগেৰাৰ বাসিন্দা, আনহাতে, ৰাজেন বাউৰী গোলাঘাট জিলাৰ চুতজান কাঠনি বাগানৰ বাসিন্দা।\nদুয়োজন অভিযুক্ত বৰ্তমান তিতাবৰ আৰক্ষীৰ জিম্মাত আছে আৰু সোমবাৰে আদালতত হাজিৰ কৰা হ’ব।\nAssam Crime Horn Pratham Khabar 24x7 Rhino\nবিশ্ব পৰিবেশ দিৱসত HDFC বেংকৰ বিশেষ পদক্ষেপ...


ঢোল - অসমীয়া ৱিকিপিডিয়া\nঢোল অসমৰ জনসংস্কৃতিত সকলোতকৈ গুৰুত্বপূৰ্ণ বাদ্য যন্ত্ৰ বুলি ক’লে বোধহয় ভুল নহ'ব। অসমৰ সকলো জনগোষ্ঠীৰে যিকোনো উৎসৱত ঢোল অপৰিহাৰ্য্য। সেইবাবে অসমৰ বিভিন্ন ঠাইত ভিন ভিন প্ৰকাৰৰ ঢোল লগতে বৈশিষ্টগত বাদন প্ৰণালী আছে। ঢোলক অসমীয়ালোকে দেৱবাদ্য বুলি গণ্য কৰে । ঢোলৰ উৎপত্তি কৈলাসত আৰু তাৰ পৰাই পাণ্ডৱ অৰ্জুনে ইয়াক মৰ্ত্যলৈ নমাই অনা বুলি লোককথাত পোৱা যায়। পৃথিবীৰ প্ৰায়বিলাক লোক সংস্কৃতিতেই ঢোল জাতীয় বাদ্য ব্যৱহৃত হোৱা দেখা যায়। কিন্তু অসমীয়া ঢোলৰ সৰু আকাৰ আৰু তুলনামুলক ভাবে যথেষ্ট ডাঙৰ শব্দৰ লগতে ইয়াৰ ভিন ভিন ব্যৱহাৰে ইয়াক আন সকলোবিলাক ঢোলৰ তুলনাত পৃথক বৈশিষ্ট প্ৰদান কৰিছে। এসময়ত ঢোলৰ ছেৱেৰে মতলীয়া কৰিব পৰা ডেকাকহে অসমীয়া গাভৰুৱে জীৱন সংগিনী কৰিবলৈ বাছনি কৰিছিল । অৰ্থাৎ ঢোল বজাব পৰাটো এসময়ত অসমীয়া ডেকাৰ পৌৰুষৰ প্ৰতীক বুলি গণ্য কৰা হৈছিল। ঢোলক মানুহৰ প্ৰজনন শক্তিৰ পৰিচায়ক বুলিও ভবা হয়।\nমাদল, খোল, মৃদঙ্গ\n2 ঢোলৰ প্ৰকাৰ\n2.1 বিহু ঢোল বা পাতি ঢোল আৰু ওজা ঢোল\n2.2 খ্ৰাম আৰু খাম\n3 কেইজনমান ঢোলৰ ওজা\nযুক্তিসন্মত ভাবেই ঢোল অসমীয়া বিহুৰ আটাইতকৈ প্ৰয়োজনীয় বাদ্যযন্ত্ৰ । বিহু আৰু হুঁচৰিত ঢোলৰ চেৱে মূল দ্বায়িত্ব লৈ ইয়াক আগবঢ়াই নিয়ে। বিহু নৃত্যৰ লগতে গীত বা আন পেঁপা , গগনা আদি বাদ্য বজাওতেও ঢোল সংগত কৰিব লাগে। বিহু বা হুঁচৰিৰ আৰম্ভনিৰ পৰা শেষলৈকে কেৱল ঢোল আৰু তাল হে একেৰাহে বজোৱা হয়। বাকী বাদ্যযন্ত্ৰবিলাক মাজে মাজেহে ব্যৱহাৰ হয়।\nইয়াৰ বাহিৰেও কিছুদিনৰ আগলৈকে বিয়া সবাহ আদিত ওজা ঢোল এক অপৰিহাৰ্য্য অনুষ্ঠান আছিল। ওজাঢোল বাদন এক স্বয়ংসম্পুৰ্ণ একক ঢোল বাদনৰ অনুস্থান। ওজাসকলৰ ঢোলৰ চেও সাধাৰণ বিহু ঢোলতকৈ কঠিন আৰু আৰু তেওলোকে ঢোলত বিভিন্ন শব্দ ফুটাই দৰ্শকক আমোদ দিয়ে। ঢোলক এবিধ মাংগলিক বাদ্য হিচাপে গণ্য কৰা হয় আৰু সেয়ে বিবাহ, অসমৰ সত্ৰসমুহৰ ৰ বিভিন্ন মাংগলিক অনুস্থান, যেনে ৰাসোৎসৱ, ফল্গুৎস্ব আদিত ওজা ঢোল বাদন কৰাৰ পৰম্পৰা আছে।। আনকি ম’হযুঁজ, কুকুৰাযুঁজ আদিতো ঢোল পৰিৱেষন কৰা অসমৰ ঠাইয়ে ঠাইয়ে দেখা যায়।\nঅসমীয়া সংস্কৃতিত ঢোলক জনপ্ৰিয় কৰি তোলাত চুতীয়া আৰু আহোম ৰজা সকলৰ অৱদান আটাইতকৈ বেছি। ঢোলৰ মালিতাত ৰতনপুৰৰ উল্লেখ কৰা হয় যিতো এটা সময়ত চুতীয়া ৰাজ্যৰ সাংস্কৃতিক কেন্দ্ৰ আছিল। তাৰ বাহিৰেও প্ৰায় বোৰ বিহু মালিতাত শিৱ-পাৰ্বতীৰ কথা কোৱা হয় যি চুতীয়া সকলৰ আৰাধ্য দেৱ-দেৱী গিৰা-গিৰাছিৰ আন এটি নাম আছিল। ঢোলৰ আন আন মালিতাত আহোম স্বৰ্গদেও সকলৰ উল্লেখ প্ৰায়ে পোৱা যায়। ইয়াৰ পৰা বুজিব পাৰি যে ঢোলে স্বৰ্গদেও সকলৰ আমোলত ৰাজকীয় পৃষ্ঠপোষকতা লাভ কৰিছিল। আনকি, আহোম ৰজা বা ডা-ডাঙৰীয়া সকল বাটচ’ৰাৰ বাহিৰলৈ ওলালে, দোলাৰ কাষে কাষে ঢুলীয়াই ঢোল বজাই যোৱাৰ ৰীতি প্ৰচলিত আছিল । ইয়াৰ বাবে প্ৰস্তুত কৰা দোলাকাষৰীয়া চেঁও বুলি ঢোলৰ এক বিশেষ চেও আজিও প্ৰচলিত আছে। ৰাইজৰ মাজত ৰাজ-আদেশ বা দেশৰ খবৰ ঢোলপিতি ঘোষণা কৰা হৈছিল বুলি বুৰঞ্জীত উল্লেখ পোৱা যায়।\nঢোলৰ প্ৰকাৰসম্পাদনা কৰক\nবিভিন্ন উপলক্ষত, অসমৰ বিভিন্ন জনগোষ্ঠীয়ে বেলেগ বেলগ ধৰণৰ ঢোল ব্যৱহাৰ কৰে । এই ঢোল বিলাকৰ মূল নিৰ্মাণ প্ৰক্ৰিয়া একে হলেও, আকাৰ, বাদন আৰু ব্যৱহাৰৰ ক্ষেত্ৰত অনেক প্ৰভেদ দেখা যায়।\nবিহু ঢোল বা পাতি ঢোল আৰু ওজা ঢোলসম্পাদনা কৰক\nবিহু নৃত্য আৰু গীতৰ লগত সংগত কৰা সৰু আকৃতিৰ ঢোল। ওজা ঢোলৰ আকৃতি আৰু নিৰ্মাণ প্ৰণালী বিহু ঢোলৰ দৰেই, কিন্তু ই বিহু ঢোলতকৈ সামান্য ডাঙৰ । ঢুলীয়া ওজাই একক বাদ্য হিচাপে এই ঢোল বজায় । ঢোলৰ ওজা সকলে বিভিন্ন জীৱ-জন্তু , চৰাই, যন্ত্ৰ-পাতি আদিৰ মাত এই ঢোলত ফুটাই তুলিব পৰা বাবে ইয়াক কথা কোৱা ঢোল বুলিও কয়।\nখ্ৰাম আৰু খামসম্পাদনা কৰক\nঅসমৰ ডিমাছা আৰু তিৱা সকলে ব্যৱহাৰ কৰা ঢোলৰ নাম হ’ল খ্ৰাম, আনহাতে বড়ো আৰু ৰাভাসকলে বজোৱা দীঘলীয়া আকৃতিৰ ঢোলটোক খাম বুলি কোৱা হয়। খ্ৰাম আৰু খাম আকৃতি প্ৰায় আনুৰূপ হোৱা বাবে এই দুইটাকে একে শিতানত ৰখা হৈছে। খ্ৰাম সাধৰণতে ধৰ্মীয় উপলক্ষ্যতহে বজোৱা হয় ।\nঅসমৰ দৰং-মঙ্গলদৈৰ ফালে ঢেপাঢু্লীয়া অনুস্থানত ব্যৱহাৰ হোৱা এই ঢোলৰ নিৰ্মাণ প্ৰণালী আদি বজোৱাৰ কৌশল সম্পূৰ্ণ পৃথক । ছাগলিৰ ছালেৰে দুতৰপীয়াকৈ ছোৱা, দীঘলীয়া আকৃতিৰ এই ঢোলৰ মাজত পানী ভৰাই বজোৱা হয়। ঢেপাঢুলীয়া অনুস্থান, নৃত্য গীতৰ সমহাৰেৰে এক স্বয়ংসম্পুৰ্ণ আমোদজনক পৰিবেশন।\nবৃহৎ আকাৰৰ, আৰু ডাঙৰ শব্দ কৰা ঢোল, সাধাৰণতে দেওধানী নৃত্যৰ লগত সংগত কৰা হয়। দৰং-মঙ্গলদৈৰ ফালে জয়ঢুলীয়া নামৰ অনুষ্ঠানত আৰু লগতে মনসা বা মাৰৈ পূজাত একক ভাবে জয়ঢোল বজোৱা হয়।\nমাদল অসমৰ চাহ জনগোষ্ঠীৰ লোকে ঝুমুৰ গীতৰ লগত ব্যৱহাৰ কৰা ঢোল। অসমৰ বাদে ভাৰতৰ বিভিন্ন জনগোষ্ঠীৰ মাজত মাদলৰ ব্যৱহাৰ দেখা যায়।\nঅসমৰ ঢোল বিলাকৰ মাজত বৰঢোলেই আটাইতকৈ আকাৰত ডাঙৰ, প্ৰায় দেৰ মিটাৰ মান দৈৰ্ঘ্যৰ বৰঢোলৰ দুইমুৰৰ ব্যাস আধা মিটাৰৰ পৰা এক মিটাৰৰ মানলৈকে হোৱা দেখা যায়। ইয়াৰএটা মুৰ হাতেৰে আৰু আনটো মুৰ এডাল ভাজ থকা মাৰিৰে কোবাই বজোৱা হয়। দৰং-মঙ্গলদৈ আৰু কামৰূপত পৰম্পৰাগত নৃতা গীত আভিনয়েৰে সংপৃক্ত বৰঢুলীয়া অনুস্থান আতি আকৰ্ষণীয়। পুতলা নাচতো বৰঢোল বজোৱা হয়।\nগোৱালপৰীয়া লোকগীতৰ লগত ব্যৱহাৰ কৰা, বহল মুখৰ, মাৰিৰে কোবাই বজোৱা এবিধ ঢোল।\nকেইজনমান ঢোলৰ ওজাসম্পাদনা কৰক\nঢোলবাদ্যৰ বিশাৰদ সকলে নিজৰ প্ৰতিভা আৰু চেষ্টাৰে ঢোলক আজিৰ এই মৰ্য্যাদা প্ৰদান কৰিছে। তাৰে কেইজনমান ঢোলৰ ওজাৰ নাম হৈছে:\nস্বৰ্গীয় মঘাই ওজা\nস্বৰ্গীয় ৰত্ন ওজা\nস্বৰ্গীয় বগাই ওজা\nস্বৰ্গীয় হলিৰাম ওজা\nস্বৰ্গীয় নৰাম ওজা\nসৰুপাই ওজা ( অসম চৰকাৰৰ দ্বাৰা 'মঘাই ওজা' বঁটা প্ৰাপ্ত)\nসোমনাথ বৰা ওজা\nপ্ৰসেন বৰা ওজা\nমহেন্দ্ৰ চুতীয়া ওজা (অসমৰ প্ৰথম ঢোলৰ V.C.D. 'ঢোল বায় ক'ত'ৰ মুখ্যশিল্পী)\nপূণ্য দত্ত (অসমৰ প্ৰথম মহিলা ওজা)\nঅসমৰ বাদ্যযন্ত্ৰ – ধৰ্মেশ্বৰ দুৱৰা – বাণী প্ৰকাশ\nঅসমৰ ঢোলবাদ্য – জয় ওজা – অসম সাহিত্য সভা\nবাদ্য অভিজ্ঞান – ড: দেবজিৎ শইকীয়া – অসম নাম সমাৰোহ উদযাপন সমিতি- আউনিআটি সত্ৰ\nঢোলত চাপৰ মাৰি – সীমান্ত তামূলী – এ জি কে পাব্লিকেচন – চিলাপথাৰ\nবিহুৰে বিৰিণা পাত – জয়কান্ত গন্ধীয়া/ড: নোমল গগৈ – পৃথিৱীৰাজ মেডিয়া\n↑ 1.0 1.1 1.2 1.3 অভিজিত (২০১১). "ঢোল". http://www.anvesha.co.in/assamese/dhol_as.htm। আহৰণ কৰা হৈছে: August 22, 2012.\n"https://as.wikipedia.org/w/index.php?title=ঢোল&oldid=214560"ৰ পৰা সংকলিত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=27212।


"নাটকৰ প্রতি ক'ব নোৱাৰাকৈয়ে প্রেম হৈ গৈছিল আৰু আজি এজন নাটকৰ দুৰন্ত প্ৰেমিক"- পৰমানন্দ শইকীয়া | Rupaliparda.com\nআমি কেতিয়াবা নৱপ্ৰজন্মৰ এনে একাংশ প্ৰতিভাক লগ পাওঁ; যিসকল অভিনয়েই হওঁক অথবা তেওঁলোক জড়িত হৈ থকা দিশটোৰ প্ৰতি থকা শ্ৰদ্ধাই আমাক আপ্লুত কৰে। তেওঁলোকৰ ইচ্ছাবোৰৰ বাবেই তেওঁলোকে প্ৰতিটো সময়ত কেনেদৰে এটা সুন্দৰ প্ৰকল্পৰে জনসাধাৰণক নিজৰ ফালে আকৰ্ষণ কৰিব পৰা যায় তাক চিন্তা কৰে। আমি বৰ্তমানলৈ এনে কিছুমান অভিনেতাক লগ পাইছো যাৰ আৰম্ভণি আছিল ভাওঁনাৰ আখৰা; নামঘৰত প্ৰত্যেকটো বৰ্ষতেই অনুষ্ঠিত হোৱা ভাওঁনাত ভাওঁ দিয়াৰ পৰা আৰম্ভ কৰি নিজৰ জীৱনৰ ডাঙৰ ডাঙৰ মঞ্চত অভিনয় কৰালৈ তেওঁলোকৰ নিৰৱিচ্চিন্ন সাধনাই তেওঁলোকক আৰু অধিক দৰ্শকৰ ওচৰত গ্ৰহণযোগ্য কৰি তোলে। দেওবৰীয়া বিশেষত আজি আমি আপোনালোকৰ মাজলৈ লৈ আনিছো এগৰাকী নৱপ্ৰজন্মৰ প্ৰতিভা পৰমানন্দ শইকীয়াক। বৰ্তমানলৈ প্ৰায় ১০০ টা মান চৰিত্ৰত অভিনীত এই গৰাকী প্ৰতিভাৰ অভিনয়ৰ দিশটোত থকা মজবুত স্থিতি আপোনালোকেও হয়টো হৃদয়ংগম কৰিব পাৰিছে। আচলতে, আমি আৰু আপোনালোকক নৰখাই তেওঁৰ সৈতে হোৱা সাক্ষাৎকাৰটো দিওঁ; যাতে এই প্ৰতিভাগৰাকীয়ে কৰা প্ৰতিটো কামৰ খতিয়ান স্পষ্ট হৈ পৰে সকলোৰে ওচৰত। চাওঁচোন আহকঃ\nপ্ৰশ্নঃ অভিনয়ৰ ক্ষেত্ৰ খনৰ সৈতে তুমি কেতিয়াৰ পৰা জড়িত?\nপৰমানন্দ শইকীয়াঃ অভিনয়ৰ আদি পাঠ শিকিছিলো নামঘৰৰ আখৰাত; ভাওঁনা কৰিছিলো প্ৰথম যেতিয়া অভিনয়ৰ বিষয়ে একোৱেই ধাৰণা নাছিল আৰু একো বুজাও নাছিলো। “সীতা হৰণ বালি বধ” ভাওঁনাখন আছিল মোৰ জীৱনৰ প্রথম খন আৰু মোৰ ভাগত পৰিছিল “সুগ্ৰীৱ” ৰ চৰিত্ৰটো। তেতিয়াৰ পৰাই আৰম্ভ হ’ল অভিনয়ৰ যাত্রা। তাৰ পাছৰে পৰা বৰ্তমানলৈকে প্ৰায় ১০০ টা চৰিত্ৰ অভিনয় কৰিছো ভাওঁনাত; পঞ্চম মান শ্ৰেণীত পঢ়ি থাকোঁতে প্ৰথম খন একাংকিকা নাটক আমাৰ শিক্ষা গুৰু শ্ৰী যুত বিনেশ্বৰ গগৈ দেৱে লিখা “নিছিগা তেজৰ ধাৰ” ত মূখ্য চৰিত্ৰত অভিনয় কৰিছিলো। পৰৱৰ্তী সময়ত, নাটকৰ প্রতি ক’ব নোৱাৰাকৈয়ে প্রেম হৈ গৈছিল আৰু আজি এজন নাটকৰ দুৰন্ত প্ৰেমিক। গাঁৱত তেতিয়া নাটক হয় প্ৰতি বছৰে বছৰে; তাতে সৰু সুৰা চৰিত্ৰত অভিনয় কৰাৰ সুযোগ পাওঁ। লগতে, অতি কম বয়সতে মই ২৩ বাৰ মান কংসৰ চৰিত্ৰটো অভিনয় কৰাৰ সুবিধা পাইছিলো। শেষলৈ, নাটকত মূখ্য চৰিত্ৰটো অভিনয় কৰাৰ সুযোগ পালো। ২০১২ চনত মোৰ দাদা কৃষ্ণ ভূঞাই পৰিচালনা কৰা এখন নাটকত মূখ্য চৰিত্ৰত অভিনয় কৰিছিলো যি খন নাটকে দিল্লী NSD লৈ মনোনীত হৈছিল। আমি নাটক কৰিছিলো NSD ৰ “Abhimanch” ত; অসম তথা ভাৰতৰ বহু কেইখন ঠাইৰ নাটক চোৱাৰ সূভাগ্য হৈছিল আৰু তেতিয়াৰ পৰা NSD ৰ প্ৰতি আকৰ্ষিত হৈছিলো। NSD ৰ নাটকৰ কৰ্মশালা অনুষ্ঠিত হৈছে বুলি খবৰ পালেই দৌৰ মৰিছিলো অসমৰ যিকোনো ঠাইলৈকে; তেনেকৈয়ে তিনিচুকীয়াত এটা Nsd Workshop ত সান্নিধ্য লাভ কৰিছিলো NSDIAN পৰাগ শৰ্মা , দুলাল ৰয়কে ধৰি যশ ৰাস যাদৱ, ত্ৰিপুৰাৰী শৰ্মা, আদিল হুছেইন ছাৰ আদি বহু কেইজন নাটকৰ আন্তঃৰাষ্ট্ৰীয় খ্যাতি সম্পন্ন গুৰুক। এতিয়া, নাটক অবিহনে জীৱনটো কল্পনাও কৰিব নোৱাৰো। মই অভিনীত বহু কেইখন নাটকে ৰাষ্ট্রীয় পৰ্যায়ত পুৰস্কৃত হৈছে। তাৰে ভিতৰত আছে ” ধনীৰামৰ থিয়টাৰ”,পঞ্চৱতী,আন্ধাৰত সিহঁতৰ মুখবোৰ, মণিমুগ্ধ আদি। মোৰ এই যাত্ৰাত নাটক আৰু জীৱনৰ ওপৰত ধাৰণা সলনি হৈ গৈছিল যেতিয়া হিমাংশু প্ৰসাদ দাসক লগ পাইছিলো। “Guernika Artist Fectory” ৰ তত্ত্বাৱধানত nsd য়ে আয়োজন কৰা এটা নাটকৰ কৰ্মশালাত লগ পাইছিলো তেখেতক আৰু তাৰ পিছৰ পৰাই সলনি হৈ গৈছিল জীৱনবোধ। তেখেতৰ পৰিচালনাত কেইবাখনো নাটক কৰাৰ সুবিধা পালো; ক্ৰমে “এখন গাওঁ ত এটা টিভি আছিল”, “মণিমুগ্ধ”আদি।তেখেতৰ পৰিচালনাতে প্রথম খন ধাৰাবাহিক “বকুল তলৰ আদালত” ত (ৰং চেনেলত)অভিনয় কৰিলো। এতিয়াও কৰি আছো অভিনয়; কৰি যাম। অভিনয় অবিহনে মই শূণ্য।\nভাওঁনা, নাটক, ধাৰাবাহিক, চিনেমা; য’তেই সুবিধা পাইছো তাতেই কৰিছো। শেহতীয়াকৈ RB production ৰ বেনাৰত ৰজনী বৰ্মন দেৱৰ পৰিচালনাত অসমীয়া বিগ বাজেটৰ ছবি “লংকাকাণ্ড” ত অভিনয় কৰিছো। আনহাতে, মই অভিনয় কৰা চুটি ছবি সমূহ হৈছে ক্ৰমে “স্তব্ধ সময়” ,”Sucide Note”, “আখৰা ঘৰ” ,”বাৰুদ”, “ৰতি” আদি।\nপ্ৰশ্নঃ এগৰাকী অভিনেতা ৰূপে তোমাৰ কেনেধৰণৰ প্ৰকল্প সমূহৰ সৈতে জড়িত হোৱাৰ ইচ্ছা?\nপৰমানন্দ শইকীয়াঃ ইচ্ছাটো থকাত বহুখিনি আছে, সপোনো বহুত আছে; নাজানো পিছলৈ কি হয়! মাজে মাজে চিৰিয়েল, চিনেমা কৰিলেও নাটকৰ প্রতি আন্তৰিক টানটো অকণমান বেছি। নাটক বেছি ভাল পাওঁ। কিন্তু বৰ্তমান সময় বৰ জটিল। যোৱা বছৰো একো কৰিব নোৱাৰিলো; যোৱাবছৰেই এটা পৰিকল্পনা কৰিছিলো শিশুসমূহক লৈ কিবা এটা কৰাৰ কথা; কিন্তু এইবছৰো সম্পূৰ্ণ হোৱাৰ আশা দেখা নাই তথাপিও আমি আশাবাদী; ভাল হ’ব।\nঅভিনেতা হিচাপে যি কোনো চৰিত্ৰই ৰূপায়ন কৰিবলৈ চেষ্টা কৰিম। যিহেতু গাঁওৰ ল’ৰা মাটিৰ গোন্ধ থকা মাটিৰ লগত সম্পৰ্ক থকা চৰিত্ৰ হলে বেছি সুখী হওঁ। অসমীয়া ফিল্ম ইণ্ডাষ্ট্ৰিয়ে এতিয়া বহু উচ্চ মান সম্পন্ন ছবিৰ নিৰ্মাণ কৰি আছে; যি বোৰ ফিল্মে আন্তঃৰাষ্ট্ৰীয় পৰ্যায়তো সুনাম কঢ়িয়াবলৈ সক্ষম হৈছে। এনেকুৱা প্ৰকল্পৰ লগত নিজকে সমৰ্পণ কৰিব বিচাৰো যি প্ৰকল্পই হলীউডৰ লগত সমানে একে শাৰীতে থিয় হ’ব পাৰে।\nপ্ৰশ্নঃ বৰ্তমান পৰিপ্ৰেক্ষিতত এগৰাকী”শিল্পী”মানে তোমাৰ মতে কি ?\nপৰমানন্দ শইকীয়াঃ যি সৃষ্টি কৰে; যি শিল্পৰ সাধনা কৰে তেওঁৱেই শিল্পী। কিন্তু বৰ্তমান পৰিপ্ৰেক্ষিতত শিল্পীৰ সঠিক মূল্যায়ন নাই হোৱা দৰেই অনুভৱ হয়। “শিল্পী” শব্দটোৰ অৱমাননা হোৱাৰ নিচিনা অনুভৱ হয়। ধনত্ৰন্ত্ৰৰ এই যুগত তেনে হোৱাটোৱেই অৱশ্যে স্বাভাৱিক। শিল্পী সদায় জনসাধাৰণৰ; মানুহৰ বাবে মানুহৰ লগত থাকি মানুহৰ কাৰণে শিল্পীয়ে কাম কৰে। মহাপুৰুষ শ্ৰীমন্ত শংকৰদেৱ, বিষ্ণু ৰাভা এইসকল মহান শিল্পী আছিল। এতিয়াও গাঁৱে ভূঞে বহু শিল্পী আছে যাৰ সঠিক মূল্যায়ন হোৱা নাই।\nপ্ৰশ্নঃ আগন্তুক পিৰিকল্পনাৰ বিষয়ে জানিব বিচাৰিম\nপৰমানন্দ শইকীয়াঃ পৰিস্থিতি যদি সূস্থিৰ হয়; এটা শিশুৰ বাবে নাট কৰ্মশালা কৰাৰ পৰিকল্পনা আছে। (NSD ৰ স্নাতক প্ৰশিক্ষক হিচাপে থাকিব); কিন্তু সকলো নিৰ্ভৰ কৰিব সময়ৰ ওপৰত। খুব সোনকালেই এখন চুটি ছবিৰ কাম আৰম্ভ কৰিম। এজন শিল্পীৰ জীৱন সংগ্ৰামৰ ওপৰত কাহিনীটো । গুৰু দুজনাৰ কৃষ্টি সংস্কৃতি, আৰ্ট, লগতে নাটক- যোগাসনৰ কৰ্মশালাৰো পুনৰ প্ৰশিক্ষণ আৰম্ভ কৰিম; আগতে চলি আছিল বিশেষ পৰিস্থিতিৰ কাৰণে বন্ধ হৈ আছিল।এইবাৰ ন-উদ্যমেৰে পুনৰ আৰম্ভ কৰাৰ মানস কৰিছো। নাটক কৰি যাম।\nৰূপালীপৰ্দাঃ ধন্যবাদ পৰমানন্দ শইকীয়া; আপোনাৰ সকলো কথা যেন আন দুজনৰ বাবে সাহস হওঁক।\nপৰমানন্দ শইকীয়াঃ ধন্যবাদ ৰূপালীপৰ্দা।\nAssamese Actor assamese cinema Assamese Film Assamese latest theatre Assamese Movie Assamese Theatre Paramananda Saikia\nঅসমীয়া কন্ঠশিল্পী সকলে বয়’কট কৰিলে ব্যক্তিগত সংবাদ মাধ্যম প্ৰাগ নিউজক। সুবাসনা দত্তকে ধৰি আচুৰ্য্য বৰপাত্ৰ, নীল আকাশ আদি প্ৰত্যেকেই প্ৰাগ নিউজক বয়’কট কৰি চেনেলটোৰ ঘোষক দেৱজিৎ ভূঞাক ৰাজহুৱাভাৱে ক্ষমা খোজাৰ...\nবিগত দুই-তিনিটা বৰ্ষৰ পৰা অসমীয়া সংগীত ক্ষেত্ৰখনত কেইটামান এনে গীতৰ সৃষ্টি হৈছে যিকেইটাই শেহতীয়াকৈ দৰ্শক-শ্ৰোতাৰ বহুল হাৰত ধ্যান আকৰ্ষণত সক্ষম হৈছে। “অলকানন্দা”, “নক্ষত্ৰ” ৰ পৰা আৰম্ভ কৰি...


দিল্লীৰ নিজামুদ্দিন মাৰ্কাজ তবলিগীত প্ৰকৃততে কি ঘটিছিল? ভুল কৰ্তৃপক্ষ নে চৰকাৰৰ ?\nদিল্লীৰ নিজামুদ্দিন মাৰ্কাজ তবলিগীত প্ৰকৃততে কি ঘটিছিল? এই মাৰাত্মক ভুল কৰ্তৃপক্ষ নে চৰকাৰৰ!\nMarch 31, 2020 3:47 pm\nনিজামুদ্দিন মাৰ্কাজৰ ছবি, সৌজন্য- ইন্টাৰনেট\nদেশত ক’ৰ’না ভাইৰাছে সংহাৰ চলাই থাকোতে দিল্লীৰ নিজামুদ্দিন মাৰ্কাজৰ তবলিগী জামাতে দেশজুৰি আতংকৰ সৃষ্টি কৰিছে।\nইতিমধ্যে তবলিগী জামাত অংশগ্ৰহণ কৰা কেইহাজনো লোক ক’ৰ’না ভাইৰাছত আক্ৰান্ত হৈ মৃত্যু ঘটিছে।\nদেশৰ সংবাদ মাধ্যমৰ লগতে দেশৰ চৌদিশে এই কাৰ্যসূচীক লৈ বিভিন্ন ধৰণৰ অপ্ৰচাৰৰ চলাও দেখা গৈছে। অধিকাংশই ক’ব খুজিছে যে দেশত ২১ দিনীয়া ল’কডাউন অব্যাহত থাকোতে কেনেকৈ চৰকাৰৰ অলক্ষিতে এই ধৰ্মীয় অনুষ্ঠান সম্পন্ন হ’বলৈ পালে?\nসমগ্ৰ বিষয়টোক কেন্দ্ৰ কৰি সাম্প্ৰদায়িক ৰং দিয়াৰো অপপ্ৰচেষ্টা দেখা গৈছে। প্ৰকৃততে কি ঘটিছিল নিজামুদ্দিন মাৰ্কাজৰ তবলিগী জামাত!\nক’ৰ’নাতংকৰ বাবে দেশত ২২ মাৰ্চত জনতা কাৰ্ফিউ আৰু ২১ দিনীয়া ল’কডাউন ঘোষণা কৰাৰ বহুদিন পূৰ্বে দিল্লীৰ নিজামুদ্দিন মাৰ্কাজ তবলিগী জামাত আৰম্ভ হৈছিল।\nদিল্লীৰ মুখ্যমন্ত্ৰী অৰবিন্দ কেজৰিৱালে ১৬ মাৰ্চত সকলোধৰণৰ ধৰ্মীয়, সমাজিক ও ৰাজনৈতিক সমাৱেশ নিষিদ্ধ ঘোষণা কৰাৰ পূৰ্বে যোৱা ১৩ মাৰ্চত উক্ত ধৰ্মীয় কাৰ্যসূচীত অংশগ্ৰহণৰ বাবে দেশ-বিদেশী ৩৪০০ ৰো আধিক লোক সমবেত হৈছিল।\nইয়াৰ পিছতে ২০ মাৰ্চত ১০ জন ইন্দোনেচিয়ান নাগৰিকে আহি উক্ত কাৰ্যসূচী যোগদান কৰে আৰু পৰৰ্ৱতী সময়ত তেলেংগানাত সেই আটাইকেইজন লোকৰ শৰীৰত COVID19 পজিটিভ পোৱা গৈছে।\n২৩ মাৰ্চত নিজামুদ্দিনৰ পৰা ১৫০০ লোক গুচি যায়। ২৪ মাৰ্চত প্ৰধানমন্ত্ৰী নৰেন্দ্ৰ মোদীয়ে সমগ্ৰ দেশতে ২১ দিনীয়া ল’কডাউন ঘোষণা কৰাৰ ফলত বাকীসকল লোক নিজামুদ্দিনতে আৱদ্ধ হৈ পৰে।\nআনহাতে সেইদিনাই দিল্লী আৰক্ষীয়ে নিজামুদ্দিন খালি কৰিবলৈ নিৰ্দেশ দিয়ে। লোকসকল তাতে আৱদ্ধ হৈ পৰে, কাৰণ ২২ মাৰ্চৰ পৰা দেশত ৰে’ল সেৱা বন্ধ কৰা হয়।\n২৫ মাৰ্চত ল’কডাউন অৱমাননা কৰি আৱদ্ধ হৈ থকা ১০০০ লোকক তাৰ পৰা নিয়াৰ বাবে গাড়ীৰ ব্যৱস্থা কৰিবলৈ জামাত কৰ্তৃপক্ষই SDM কাৰ্যালয়ত গৈ এখন আবেদন পত্ৰ দাখিল কৰে।\n২৬ মাৰ্চত SDM এ গৈ মাৰ্কাজ পৰিভ্ৰমণ কৰি জামাতৰ কৰ্তৃপক্ষ আৰু জিলা দণ্ডাধীশৰ সৈতে যুটীয়া বৈঠকত অংশগ্ৰহণ কৰে।\nসেইদিনাই তবলিগীত অংশগ্ৰহণ কৰা এজন কাশ্মিৰীৰ লোক ক’ৰ’না ভাইৰাছৰ দ্বাৰা আক্ৰান্ত হৈ মৃত্যু হয়।\n২৭ মাৰ্চত তবলিগীত অংশগ্ৰহণ কৰা আন ৬ জন লোক ক’ৰ’নাত আক্ৰান্ত হোৱাৰ সন্দেহত স্বাস্থ্য পৰীক্ষা কৰি হাৰিয়ানাৰ ঝাজাৰত কোৱাৰেণ্টাইন কৰা হয়।\n২৮ মাৰ্চত SDMৰ সৈতে বিশ্ব স্বাস্থ্য সংস্থা(WHO)ৰ এটা দলে মাৰ্কাজ পৰিভ্ৰমণ কৰি ৩৩ জন লোকৰ স্বাস্থ্য পৰীক্ষা কৰি দিল্লীৰ ৰাজীৱ গান্ধী কেঞ্চাৰ হাস্পতালত আইচ’লেশ্যনত ৰাখে।\nসেইদিনাই লাজপত নগৰৰ ACPএ শীঘ্ৰেই মাৰ্কাজ খালি কৰিবলৈ আন এখন পত্ৰ প্ৰেৰণ কৰে।\n২৯ মাৰ্চত মাৰ্কাজৰ কৰ্তৃপক্ষই ACPৰ পত্ৰখন গ্ৰহণ কৰি জনাই যে ল’কডাউন জাৰি কৰাৰে পৰা তাত কোনো লোকক সমবেত হোৱাৰ লগতে প্ৰৱেশ কৰিবলৈ দিয়া হোৱা নাই।\nসেইদিনাই দিল্লী আৰক্ষী আৰু স্বাস্থ্য বিভাগে মাৰ্কাজৰ পৰা লোকসকলক উলিয়াই আনি চিকিৎসালয়ত ভৰ্তি কৰাৰ লগতে কোৱাৰেণ্টাইনৰ ব্যৱস্থা কৰিবলৈ আৰম্ভ কৰে।\nআনহাতে দিল্লী আৰক্ষীয়ে দাবী কৰিছে যে যোৱা ২৩ আৰু ২৮ মাৰ্চত মাৰ্কাজ কৰ্তৃপক্ষক ব্যৱস্থা ল’বলৈ দুখন জাননী জাৰি কৰা হৈছিল তেওঁলোকে কোনো সঁহাৰি দিয়া নাছিল।\nইফালে মচজিদ কৰ্তৃপক্ষই জানিবলৈ দিছে যে তেওঁলোক তাত সমাৱেশ ঘটা লোকসকলক ঘৰলৈ প্ৰেৰণ কৰিবলৈ গাড়ী চলাচলৰ অনুমতি বিচাৰি আৰক্ষী তথা চৰকাৰক অনুৰোধ জনায় পত্ৰ প্ৰেৰণ কৰিছিল। কিন্তু আৰক্ষী তথা চৰকাৰে তেওঁলোকক ল’কডাউন অব্যাহত থকাত সেই অনুমতি প্ৰদান নকৰিলে।\nএক সূত্ৰ প্ৰকাশ যে যোৱা ২৩ মাৰ্চত মাৰ্কাজৰ পৰা প্ৰায় ১৫০০ লোক নিজৰ গৃহাভিমুখে যাত্ৰা কৰিছে।\nতেওঁলোকৰ কিমানজনৰ শৰীৰত COVID19 দ্বাৰা আক্ৰান্ত হৈছে সেয়া এতিয়াও জানিব পৰা হোৱা নাই।